
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 85 

4 Ιουνίου 2010 


ΝΟΜΟΣ ΥΠ’ ΑΡΙΘ. 3851 

Επιτάχυνση της ανάπτυξης των Ανανεώσιμων Πηγών 
Ενέργειας για την αντιμετώπιση της κλιματικής αλ¬ 
λαγής και άλλες διατάξεις σε θέματα αρμοδιότητας 
του Υπουργείου Περιβάλλοντος, Ενέργειας και Κλι¬ 
ματικής Αλλαγής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Εθνικός στόχος Α.Π.Ε. 

Στο άρθρο 1 του ν.3468/2006 (ΦΕΚ 129 Α') η υπάρ- 
χουσα διάταξη αριθμείται σε παρ. 1 και προστίθενται 
παράγραφοι 2 και 3 ως εξής: 

«2. Η προστασία του κλίματος, μέσω της προώθησης 
της παραγωγής ηλεκτρικής ενέργειας από Α.Π.Ε., απο¬ 
τελεί περιβαλλοντική και ενεργειακή προτεραιότητα 
υψίστης σημασίας για τη χώρα. 

3. Οι εθνικοί στόχοι για τις Α.Π.Ε., με βάση την Οδηγία 
2009/28/ΕΚ (ΕΕΙ_, 140/2009), καθορίζονται μέχρι το έτος 
2020 ως εξής: 

α) Συμμετοχή της ενέργειας που παράγεται από Α.Π.Ε. 
στην ακαθάριστη τελική κατανάλωση ενέργειας σε πο¬ 
σοστό 20%. 

β) Συμμετοχή της ηλεκτρικής ενέργειας που παράγε- 
ται από Α.Π.Ε. στην ακαθάριστη κατανάλωση ηλεκτρικής 
ενέργειας σε ποσοστό τουλάχιστον 40%. Με απόφαση 
του Υπουργού Περιβάλλοντος, Ενέργειας και Κλιματικής 
Αλλαγής που εκδίδεται μέσα σε τρεις (3) μήνες από τη 
δημοσίευση του παρόντος, καθορίζεται η επιδιωκόμενη 
αναλογία εγκατεστημένης ισχύος και η κατανομή της 
στο χρόνο μεταξύ των διαφόρων τεχνολογιών Α.Π.Ε.. Η 
απόφαση αυτή αναθεωρείται ανά διετία ή και νωρίτερα, 
εάν συντρέχουν σημαντικοί λόγοι που σχετίζονται με 
την επίτευξη των στόχων της Οδηγίας 2009/28/ΕΚ. 

γ) Συμμετοχή της ενέργειας που παράγεται από Α.Π.Ε. 
στην τελική κατανάλωση ενέργειας για θέρμανση και 
ψύξη σε ποσοστό τουλάχιστον 20%. 

δ) Συμμετοχή της ενέργειας που παράγεται από Α.Π.Ε. 
στην τελική κατανάλωση ενέργειας στις μεταφορές σε 
ποσοστό τουλάχιστον 10%.» 


Άρθρο 2 

Άδεια παραγωγής ηλεκτρικής ενέργειας 
από Α.Π.Ε. ή Σ.Η.Θ.Υ.Α. 

1. Η παρ. 1 του άρθρου 3 του ν. 3468/2006 αντικαθί¬ 
σταται ως εξής: 

«1. Η άδεια για την παραγωγή ηλεκτρικής ενέργειας 
από Α.Π.Ε. και Σ.Η.Θ.Υ.Α. χορηγείται με απόφαση της 
Ρυθμιστικής Αρχής Ενέργειας (Ρ.Α.Ε.) με βάση τα πα¬ 
ρακάτω κριτήρια: 

α) Της εθνικής ασφάλειας. 

β) Της προστασίας της δημόσιας υγείας και ασφά¬ 
λειας. 

γ) Της εν γένει ασφάλειας των εγκαταστάσεων και 
του σχετικού εξοπλισμού του Συστήματος και του Δι¬ 
κτύου. 

δ) Της ενεργειακής αποδοτικότητας του έργου για το 
οποίο υποβάλλεται η σχετική αίτηση, όπως η αποδοτι- 
κότητα αυτή προκύπτει, για τα έργα Α.Π.Ε., από μετρή¬ 
σεις του δυναμικού Α.Π.Ε. και για τις μονάδες Σ.Η.Θ.Υ.Α. 
από τα ενεργειακά ισοζύγιά τους. Ειδικά για το αιολικό 
δυναμικό, οι υποβαλλόμενες μετρήσεις πρέπει να έχουν 
εκτελεστοί από πιστοποιημένους φορείς, σύμφωνα με 
το πρότυπο ϋΙΝ-ΕΝ Ι3Θ/ΙΕΘ17025/2000, όπως ισχύει κάθε 
φορά. 

ε) Της ωριμότητας της διαδικασίας υλοποίησης του 
έργου, όπως προκύπτει από μελέτες που έχουν εκπο¬ 
νηθεί, γνωμοδοτήσεις αρμόδιων υπηρεσιών, καθώς και 
από άλλα συναφή στοιχεία. 

στ) Της εξασφάλισης ή της δυνατότητας εξασφάλισης 
του δικαιώματος χρήσης της θέσης εγκατάστασης του 
έργου. 

ζ) Της δυνατότητας του αιτούντος ή των μετόχων ή 
εταίρων του να υλοποιήσει το έργο με βάση την επιστη¬ 
μονική και τεχνική επάρκειά του και της δυνατότητας 
εξασφάλισης της απαιτούμενης χρηματοδότησης από 
ίδια κεφάλαια ή τραπεζική χρηματοδότηση έργου ή 
κεφάλαια επιχειρηματικών συμμετοχών ή συνδυασμό 
αυτών. 

η) Της διασφάλισης παροχής υπηρεσιών κοινής ωφέ¬ 
λειας και προστασίας των πελατών. 

θ) Της δυνατότητας υλοποίησης του έργου σε συμ¬ 
μόρφωση με το Ειδικό Πλαίσιο Χωροταξικού Σχεδιασμού 
και Αειφόρου Ανάπτυξης για τις Α.Π.Ε. και ειδικότερα 
με τις διατάξεις του για τις περιοχές αποκλεισμού χω- 

ροθέτησης εγκαταστάσεων Α.Π.Ε., εφόσον οι περιοχές 
αυτές έχουν οριοθετηθεί κατά τρόπο ειδικό και συγκε¬ 
κριμένο, καθώς και τις διατάξεις του για τον έλεγχο της 
φέρουσας ικανότητας στις περιοχές που επιτρέπονται 
Α.Π.Ε., ώστε να διασφαλίζεται η κατ’ αρχήν προστασία 
του περιβάλλοντος. 

ι) Της συμβατότητας του έργου με το Εθνικό Σχέδιο 
Δράσης για την επίτευξη των στόχων που προβλέπονται 
στην παρ. 3 του άρθρου 1.» 

2. Η παρ. 2 του άρθρου 3 του ν.3468/2006, όπως ισχύει, 
αντικαθίσταται ως εξής: 

«2. Η Ρ.Α.Ε., πριν εκδώσει την απόφασή της, μπορεί 
να συνεργάζεται με τον Διαχειριστή του Συστήματος 
ή του Δικτύου ή των Μη Διασυνδεδεμένων Νησιών για 
τον κατ’ αρχήν καθορισμό του τρόπου και του σημείου 
σύνδεσης του σταθμού με το Σύστημα ή το Δίκτυο. Ο 
καθορισμός αυτός γίνεται μέσα σε είκοσι (20) ημέρες 
από την ημερομηνία υποβολής του ερωτήματος της 
Ρ.Α.Ε. προς τον Διαχειριστή και δεν συνεπάγεται δέ¬ 
σμευση του Διαχειριστή ή της Ρ.Α.Ε. για την ύπαρξη 
διαθέσιμου ηλεκτρικού χώρου κατά τη χορήγηση της 
Προσφοράς Σύνδεσης. 

Η Ρ.Α.Ε. εξετάζει αν πληρούνται τα κριτήρια που ανα- 
φέρονται στην παράγραφο 1 και αποφασίζει για τη χο¬ 
ρήγηση ή μη άδειας παραγωγής μέσα σε δύο (2) μήνες 
από την υποβολή της αίτησης, εφόσον ο φάκελος είναι 
πλήρης, άλλως από τη συμπλήρωσή του. Ο φάκελος 
θεωρείται πλήρης, αν μέσα σε τριάντα (30) ημέρες από 
την υποβολή του δεν ζητηθούν εγγράφως από τον αι- 
τούντα συμπληρωματικά στοιχεία. 

Η απόφαση αναρτάται στην ιστοσελίδα της Ρ.Α.Ε. και 
κοινοποιείται στον Υπουργό Περιβάλλοντος, Ενέργειας 
και Κλιματικής Αλλαγής με επιμέλειά της και δημοσιεύ¬ 
εται αμελητί σε μία ημερήσια εφημερίδα πανελλαδικής 
κυκλοφορίας με μέριμνα του δικαιούχου. Ο Υπουργός 
ελέγχει αυτεπαγγέλτως τη νομιμότητά της μέσα σε 
είκοσι (20) ημέρες από την περιέλευσή της σε αυτόν. 

Μέσα σε προθεσμία δεκαπέντε (15) ημερών από την 
ανάρτηση στην ιστοσελίδα της Ρ.Α.Ε. της απόφασης της 
Ρ.Α.Ε. όποιος έχει έννομο συμφέρον μπορεί να ασκή¬ 
σει προσφυγή κατ’ αυτής για έλεγχο της νομιμότητάς 
της. 

Ο Υπουργός αποφαίνεται επί της προσφυγής μέσα σε 
είκοσι (20) ημέρες από την κατάθεσή της στο Υπουρ¬ 
γείο. Αν παρέλθει άπρακτη η προθεσμία αυτή τεκμαί- 
ρεται η απόρριψη της προσφυγής. 

Μέχρι να ολοκληρωθεί ο έλεγχος νομιμότητας ανα¬ 
στέλλεται η διαδικασία αδειοδότησης. 

Μετά την ολοκλήρωση του ελέγχου νομιμότητας, η 
απόφαση της Ρ.Α.Ε. καταχωρίζεται στο μητρώο που 
τηρεί η Αυτοτελής Υπηρεσία για Α.Π.Ε. του Υπουργείου 
Περιβάλλοντος, Ενέργειας και Κλιματικής Αλλαγής.» 

3. Η περίπτωση στ' της παρ. 3 του άρθρου 3 του ν. 
3468/2006, αντικαθίσταται ως εξής: 

«στ) το ή τα πρόσωπα, φυσικά ή νομικά, που εξασφα¬ 
λίζουν τη χρηματοδότηση του έργου, τα οποία μπορεί 
να είναι διαφορετικά από τον κάτοχο της άδειας ή τους 
μετόχους του και έχουν αξιολογηθεί από τη Ρ.Α.Ε. κατά 
το κριτήριο (ζ) της παρ. 1 του παρόντος άρθρου.» 

4. Η παρ. 4 του άρθρου 3 του ν. 3468/2006, όπως ισχύει, 
αντικαθίσταται ως εξής: 

«4. Η άδεια παραγωγής ηλεκτρικής ενέργειας από 
Α.Π.Ε. και Σ.Η.Θ.Υ.Α. χορηγείται για χρονικό διάστημα 


μέχρι είκοσι πέντε (25) έτη και μπορεί να ανανεώνεται 
μέχρι ίσο χρόνο. Εάν μέσα σε τριάντα (30) μήνες από 
τη χορήγησή της δεν εκδοθεί άδεια εγκατάστασης, η 
άδεια παραγωγής παύει αυτοδικαίως να ισχύει, εκδι- 
δομένης σχετικής διαπιστωτικής πράξης από τη Ρ.Α.Ε.. 
Στο χρονικό διάστημα των τριάντα (30) μηνών δεν υπο¬ 
λογίζονται: 

α) Ο χρόνος αναστολής με δικαστική απόφαση της 
άδειας παραγωγής ή άλλης άδειας ή έγκρισης που απαι¬ 
τείται για τη χορήγηση άδειας εγκατάστασης. 

β) Ο χρόνος καθυστέρησης που οφείλεται σε πράξεις 
ή παραλείψεις των αρμόδιων υπηρεσιών ή σε άλλους 
αντικειμενικούς λόγους που δεν αφορούν τον κάτοχο 
της άδειας παραγωγής. 

Στις ανωτέρω περιπτώσεις, ο δικαιούχος της άδει¬ 
ας μπορεί να υποβάλει, πριν από την παρέλευση των 
τριάντα (30) μηνών, αίτηση στη Ρ.Α.Ε. για τη χορήγηση 
παράτασης. Η άδεια παραγωγής εξακολουθεί να ισχύει 
έως την έκδοση της απόφασης της Ρ.Α.Ε. επί της αι- 
τήσεως αυτής.» 

5. Η παρ. 5 του άρθρου 3 του ν. 3468/2006, όπως ισχύει, 
αντικαθίσταται ως εξής: 

«5. Σε περίπτωση μεταβολής των στοιχείων της παρ. 
3, πλην του στοιχείου ε' αυτής, η άδεια παραγωγής 
ηλεκτρικής ενέργειας από Α.Π.Ε. ή Σ.Η.Θ.Υ.Α. μπορεί να 
τροποποιείται με απόφαση της Ρ.Α.Ε., ύστερα από σχε¬ 
τική αίτηση του κατόχου. 

Η Ρ.Α.Ε. αποφασίζει για την τροποποίηση της άδει¬ 
ας παραγωγής, μέσα σε εξήντα (60) ημέρες από την 
υποβολή σχετικής αίτησης, κατά τα οριζόμενα στην 
απόφαση που εκδίδεται σύμφωνα με τις παραγράφους 
1 και 3 του άρθρου 5, εφόσον ο φάκελος είναι πλήρης, 
άλλως από τη συμπλήρωσή του. Ο φάκελος θεωρείται 
πλήρης εάν μέσα σε είκοσι (20) ημέρες από την υποβολή 
του δεν ζητηθούν εγγράφως από τον ενδιαφερόμενο 
συμπληρωματικά στοιχεία. Η απόφαση τροποποίησης 
αναρτάται με επιμέλεια της Ρ.Α.Ε. στην ιστοσελίδα της 
και καταχωρίζεται στο μητρώο που τηρείται στην Αυ¬ 
τοτελή Υπηρεσία για Α.Π.Ε. του Υπουργείου Περιβάλ¬ 
λοντος, Ενέργειας και Κλιματικής Αλλαγής. 

Δεν απαιτείται τροποποίηση της άδειας παραγωγής 
ηλεκτρικής ενέργειας στις εξής περιπτώσεις: 

α) Αν η εγκατεστημένη Ισχύς ή η Μέγιστη Ισχύς Παρα¬ 
γωγής σταθμού παραγωγής ηλεκτρικής ενέργειας που 
συνδέεται με το Σύστημα ή το Δίκτυο, αυξηθεί μέχρι 
δέκα τοις εκατό (10%) συνολικά σε σχέση με την αρχική 
άδεια, εφόσον δεν επέρχεται μεταβολή του γηπέδου 
άλλη εκτός από τη μείωση του εμβαδού του. Στην πε¬ 
ρίπτωση αυτή, η άδεια εγκατάστασης που προβλέπεται 
στο άρθρο 8 τροποποιείται, μετά από επαναδιατύπωση 
των όρων σύνδεσης του σταθμού από τον Διαχειριστή 
του Συστήματος ή του Δικτύου. Οι διατάξεις αυτές δεν 
εφαρμόζονται σε σταθμούς που εντάσσονται σε ειδικό 
πρόγραμμα, καθώς και σε περιοχές με κορεσμένα δί¬ 
κτυα. Οι περιοχές με κορεσμένα δίκτυα και η δυνατό¬ 
τητα απορρόφησης ισχύος σε αυτές διαπιστώνονται με 
απόφαση της Ρ.Α.Ε. που εκδίδεται μετά από εισήγηση 
του αρμόδιου Διαχειριστή. Η απόφαση αυτή αναρτάται 
με επιμέλεια της Ρ.Α.Ε. στην ιστοσελίδα της ή δημοσι¬ 
οποιείται με άλλο πρόσφορο τρόπο και κοινοποιείται 
αμελητί στην Αυτοτελή Υπηρεσία Α.Π.Ε. του Υπουργείου 
Περιβάλλοντος, Ενέργειας και Κλιματικής Αλλαγής. 

β) Αν μεταβληθεί η κατοικία ή η έδρα του Αδειούχου. 

γ) Αν μειωθεί η Εγκατεστημένη Ισχύς ή η Μέγιστη 
Ισχύς Παραγωγής σταθμού παραγωγής ηλεκτρικής 
ενέργειας που συνδέεται με το Σύστημα ή το Δίκτυο, 
εφόσον από τη μείωση δεν επέρχεται μεταβολή του 
γηπέδου άλλη εκτός από τη μείωση του εμβαδού του. 

δ) Αν από τις επερχόμενες μεταβολές των στοιχείων 
της άδειας παραγωγής που ορίζονται στην παράγραφο 
3 δεν επηρεάζεται η αξιολόγηση των κριτηρίων που 
αναφέρονται στην παράγραφο 1. 

Αν συντρέχει οποιαδήποτε από τις παραπάνω περι¬ 
πτώσεις, ο κάτοχος της άδειας παραγωγής υποχρε- 
ούται να το γνωστοποιήσει αμελητί στη Ρ.Α.Ε. και τον 
Υπουργό Περιβάλλοντος, Ενέργειας και Κλιματικής 
Αλλαγής με γραπτή δήλωσή του. Η Γραμματεία της 
Ρ.Α.Ε. εκδίδει σχετική βεβαίωση μέσα σε προθεσμία 
δέκα (10) ημερών από την υποβολή της δήλωσης, την 
οποία κοινοποιεί στην Αυτοτελή Υπηρεσία Α.Π.Ε. του 
Υπουργείου Περιβάλλοντος, Ενέργειας και Κλιματικής 
Αλλαγής και αναρτά στην ιστοσελίδα της ή δημοσιο¬ 
ποιεί με οποιονδήποτε άλλο πρόσφορο τρόπο. Αν ο 
κάτοχος της άδειας παραλείψει την ενημέρωση αυτή, 
επιβάλλονται σε βάρος του οι κυρώσεις που προβλέ- 
πονται στο άρθρο 22. 

Κατά τη διάρκεια ισχύος της άδειας παραγωγής υφι¬ 
στάμενου αιολικού πάρκου, επιτρέπεται η αποξήλω¬ 
ση και η αντικατάστασή του, με δυνατή αύξηση της 
εγκατεστημένης ισχύος του έως 10% χωρίς αύξηση του 
γηπέδου εγκατάστασης, μετά από βεβαίωση για την 
ανανέωση της άδειας παραγωγής που χορηγείται από 
τη Γραμματεία της Ρ.Α.Ε.. Στις περιπτώσεις αυτές η 
Προσφορά Σύνδεσης επανεκδίδεται με απλή επανάληψη 
των όρων που είχαν τεθεί στην προηγούμενη περίοδο 
λειτουργίας του σταθμού, χωρίς πρόσθετους όρους ή 
περιορισμούς.» 

6. Η παρ. 6 του άρθρου 3 του ν. 3468/2006, όπως ισχύει, 
αντικαθίσταται ως εξής: 

«6. Ο κάτοχος άδειας παραγωγής μπορεί, μετά από 
σχετική απόφαση της Ρ.Α.Ε., να μεταβιβάζει την άδειά 
του σε άλλα φυσικά ή νομικά πρόσωπα, εφόσον πλη- 
ρούνται τα κριτήρια που ορίζονται στις περιπτώσεις α', 
ζ' και η' της παραγράφου 1. Η μεταβίβαση δεν συνιστά 
λόγο παράτασης της προθεσμίας των τριάντα (30) μη¬ 
νών της παραγράφου 4 του παρόντος άρθρου.» 

7. Η παρ. 8 του άρθρου 3 του ν. 3468/2006, όπως ισχύει, 
αντικαθίσταται ως εξής: 

«8. Η χορήγηση άδειας παραγωγής ηλεκτρικής ενέρ¬ 
γειας από Α.Π.Ε. ή Σ.Η.Θ.Υ.Α. δεν απαλλάσσει τον κά¬ 
τοχό της από την υποχρέωση να λάβει άλλες άδειες ή 
εγκρίσεις που προβλέπονται από την κείμενη νομοθε¬ 
σία, όπως η έγκριση περιβαλλοντικών όρων και οι άδειες 
εγκατάστασης και λειτουργίας. Η χορήγηση άδειας πα¬ 
ραγωγής αποτελεί προϋπόθεση της υποβολής αιτήμα¬ 
τος για τη χορήγηση Έγκρισης Περιβαλλοντικών Όρων 
(Ε.Π.Ο.). Πριν από τη χορήγηση της άδειας παραγωγής, 
οι αρμόδιες υπηρεσίες οφείλουν να εξετάζουν αιτή¬ 
σεις ενδιαφερομένων για την έκδοση γνωμοδοτήσεων 
σχετικών με την εγκατάσταση σταθμών παραγωγής 
ηλεκτρικής ενέργειας, που απαιτούνται στο πλαίσιο της 
διαδικασίας περιβαλλοντικής αδειοδότησης, σύμφωνα 
με τις κείμενες διατάξεις.» 


8. Μετά την παρ. 8 του άρθρου 3 του ν. 3468/2006 
προστίθεται παράγραφος 9, ως εξής: 

«9. Σε περίπτωση αλληλεπικάλυψης αιτήσεων για 
χορήγηση άδειας παραγωγής σε σταθμούς Α.Π.Ε. σε 
ορισμένη περιοχή ή σε περίπτωση που η Ρ.Α.Ε. χρει¬ 
άζεται να προβεί σε συγκριτική αξιολόγηση αιτήσεων 
λόγω των ρυθμίσεων του χωροταξικού σχεδιασμού ή 
και λόγω περιορισμένης ικανότητας του δικτύου, προ¬ 
τεραιότητα στη λήψη της άδειας έχουν οι αιτήσεις που 
υποβάλλονται από νομικά πρόσωπα στα οποία μετέχουν 
οι Ο.Τ.Α., στα όρια των οποίων χωροθετείται ο σταθμός, 
με ποσοστό συμμετοχής που δεν μπορεί να είναι μι¬ 
κρότερο από 33%. Για τη διενέργεια αξιολόγησης κατά 
την παράγραφο αυτή πρέπει οι συγκρινόμενες αιτή¬ 
σεις να έχουν υποβληθεί σε χρονικό διάστημα που δεν 
υπερβαίνει τις δέκα (10) ημέρες από την υποβολή της 
πρώτης από αυτές. Απαγορεύεται, με ποινή ανάκλησης 
της άδειας, η μεταβίβαση σε οποιονδήποτε τρίτο των 
μετοχών που κατέχουν οι Ο.Τ.Α., καθώς και η μεταβίβα¬ 
ση ή ενεχυρίαση των δικαιωμάτων που απορρέουν από 
αυτές, στα οποία συμπεριλαμβάνονται και τα δικαιώμα¬ 
τα ψήφου στη Γ ενική Συνέλευση και λήψης μερισμάτων, 
για χρονικό διάστημα πέντε (5) ετών από την έναρξη 
λειτουργίας του έργου.» 

9. Η παρ. 9 του άρθρου 3 του ν. 3468/2006 αναριθμείται 
σε παράγραφο 10 και αντικαθίσταται ως εξής: 

«10. Κατά την αξιολόγηση αιτήσεων για τη χορήγηση 
άδειας παραγωγής ηλεκτρικής ενέργειας από Α.Π.Ε. ή 
Σ.Η.Θ.Υ.Α., που υποβάλλονται από νομικά πρόσωπα, στο 
μετοχικό ή εταιρικό κεφάλαιο των οποίων μετέχουν 
τουλάχιστον είκοσι (20) πρόσωπα με μετοχική ή εταιρική 
συμμετοχή, κατ’ ανώτατο όριο, μέχρι εκατό χιλιάδες 
(100.000) ευρώ το καθένα, συνεκτιμάται η συμμετοχή 
σε αυτά: α) φυσικών προσώπων που είναι δημότες του 
Ο.Τ.Α., πρώτου ή δεύτερου βαθμού, όπου πρόκειται να 
εγκατασταθεί το έργο ή β) νομικών προσώπων που 
ανήκουν σε αυτούς τους Ο.Τ.Α. ή γ) τοπικών συλλόγων ή 
δ) αστικών μη κερδοσκοπικών εταιρειών, με έδρα εντός 
των διοικητικών ορίων αυτών των Ο.Τ.Α.. Αν χορηγηθεί 
άδεια παραγωγής, η προθεσμία της παρ. 4 του άρθρου 
3 για τη λήψη της άδειας εγκατάστασης ορίζεται σε 
τριάντα (30) μήνες, και εφαρμόζονται αναλόγως οι λοι¬ 
πές διατάξεις της παραγράφου αυτής.» 

10. Η παρ. 10 του άρθρου 3 του ν. 3468/2006 αναριθ- 
μείται σε παράγραφο 11. 

11. Στο άρθρο 3 του ν. 3468/2006, όπως ισχύει, προ¬ 
στίθεται παράγραφος 12 ως εξής: 

«12. Κατά τη χορήγηση της άδειας παραγωγής ή 
εξαίρεσης από την υποχρέωση λήψης της άδειας αυ¬ 
τής για σταθμούς Α.Π.Ε. σε νησιά, οι αιτήσεις για την 
εγκατάσταση σταθμών Α.Π.Ε. που συνδυάζονται με 
εγκατάσταση μονάδας παραγωγής πόσιμου νερού ή 
νερού άλλης χρήσης, μέσω αφαλάτωσης, εξετάζονται 
κατ’ απόλυτη προτεραιότητα, εφόσον η εγκατεστημένη 
ισχύς του σταθμού Α.Π.Ε. δεν υπερβαίνει κατά 25% την 
εγκατεστημένη ισχύ της μονάδας αφαλάτωσης και υπό 
την προϋπόθεση ότι έχουν συναφθεί συμβάσεις μεταξύ 
του αιτούντος και της Γενικής Γραμματείας Αιγαίου 
και Νησιωτικής Πολιτικής ή του οικείου ή των οικείων 
Ο.Τ.Α. για τη διάθεση των παραγόμενων ποσοτήτων 
νερού. Στις περιπτώσεις αυτές, ο χρόνος ισχύος της 
χορηγούμενης άδειας συναρτάται προς το χρόνο ισχύ¬ 
ος της σύμβασης. Η δυνατότητα ένταξης της ως άνω 

μονάδας Α.Π.Ε., κρίνεται κατόπιν ειδικής τεχνικοοικονο- 
μικής μελέτης η οποία εκπονείται από τον αιτούντα. Η 
παραγόμενη ηλεκτρική ενέργεια από τη μονάδα Α.Π.Ε. 
συμψηφίζεται, σε ωριαία βάση, με την καταναλισκό- 
μενη από τη μονάδα αφαλάτωσης. Το πλεόνασμα της 
ηλεκτρικής ενέργειας μπορεί να διατίθεται στο δίκτυο 
μέχρι ποσοστού 20% της παραγόμενης ισχύος σύμ¬ 
φωνα με τα ισχύοντα για τους αυτοπαραγωγούς. Με 
τον Κανονισμό Αδειών που προβλέπεται στην παρ. 3 
του άρθρου 5, καθορίζεται η διαδικασία χορήγησης και 
ανάκλησης σε περίπτωση μη υλοποίησης της μονάδας 
αφαλάτωσης της ανωτέρω άδειας και κάθε ειδικότερο 
θέμα και αναγκαία λεπτομέρεια για την εφαρμογή των 
διατάξεων της παρούσας.» 

12. Το άρθρο 4 του ν. 3468/2006, όπως ισχύει, αντικα¬ 
θίσταται ως εξής: 

«1. Εξαιρούνται από την υποχρέωση να λάβουν άδεια 
παραγωγής ηλεκτρικής ενέργειας ή άλλη διαπιστωτι- 
κή απόφαση φυσικά ή νομικά πρόσωπα που παράγουν 
ηλεκτρική ενέργεια από τις εξής κατηγορίες εγκατα¬ 
στάσεων Α.Π.Ε. ή Σ.Η.Θ.Υ.Α.: 

α) γεωθερμικούς σταθμούς με εγκατεστημένη ηλε¬ 
κτρική ισχύ μικρότερη ή ίση του μισού (0,5) Μ\Λ/, 
β) σταθμούς βιομάζας, βιοαερίου και βιοκαυσίμων με 
εγκατεστημένη ηλεκτρική ισχύ μικρότερη ή ίση του ενός 
(1) Μ\Α/, 

γ) φωτοβολταϊκούς ή ηλιοθερμικούς σταθμούς με 
εγκατεστημένη ηλεκτρική ισχύ μικρότερη ή ίση του 
ενός (1) Μ\Λ/ρ, 

δ) αιολικές εγκαταστάσεις με εγκατεστημένη ηλεκτρι¬ 
κή ισχύ μικρότερη ή ίση των εκατό (100) (<\Λ/, 
ε) σταθμούς Σ.Η.Θ.Υ.Α. με εγκατεστημένη ηλεκτρική 
ισχύ μικρότερη ή ίση του ενός (1) Μ\Λ/θ, 
στ) σταθμούς από Α.Π.Ε. ή Σ.Η.Θ.Υ.Α. με εγκατεστη¬ 
μένη ισχύ έως πέντε (5) Μ\Λ/θ, που εγκαθίστανται από 
εκπαιδευτικούς ή ερευνητικούς φορείς του δημόσιου ή 
ιδιωτικού τομέα, για όσο χρόνο οι σταθμοί αυτοί λει¬ 
τουργούν αποκλειστικά για εκπαιδευτικούς ή ερευνητι¬ 
κούς σκοπούς, καθώς και σταθμούς που εγκαθίστανται 
από το Κέντρο Ανανεώσιμων Πηγών και Εξοικονόμησης 
Ενέργειας (Κ.Α.Π.Ε.), για όσο χρόνο οι σταθμοί αυτοί 
λειτουργούν για τη διενέργεια πιστοποιήσεων ή με¬ 
τρήσεων, 

ζ) αυτόνομους σταθμούς από Α.Π.Ε. ή Σ.Η.Θ.Υ.Α. οι 
οποίοι δεν συνδέονται στο Σύστημα ή στο Δίκτυο, με 
εγκατεστημένη ισχύ μικρότερη ή ίση των πέντε (5) Μ\Λ/ο, 
χωρίς δυνατότητα τροποποίησης της αυτόνομης λει¬ 
τουργίας τους. Τα πρόσωπα που έχουν την ευθύνη 
της λειτουργίας των σταθμών της περίπτωσης αυτής, 
υποχρεούνται, πριν εγκαταστήσουν τους σταθμούς, να 
ενημερώνουν τον αρμόδιο Διαχειριστή για τη θέση, την 
ισχύ και την τεχνολογία των σταθμών αυτών, και 
η) λοιπούς σταθμούς με εγκατεστημένη ηλεκτρική 
ισχύ μικρότερη ή ίση των πενήντα (50) Κ\Λ/, εφόσον οι 
σταθμοί αυτοί χρησιμοποιούν Α.Π.Ε. από τις οριζόμενες 
στην παρ. 2 του άρθρου 2, με μορφή διαφορετική από 
αυτή που προβλέπεται στις προηγούμενες περιπτώ¬ 
σεις. 

Το όριο ισχύος στις περιπτώσεις γ' και δ' ισχύει για 
το σύνολο των σταθμών που ανήκουν στο ίδιο φυσικό 
ή νομικό πρόσωπο και εγκαθίστανται στο ίδιο ή όμορο 
ακίνητο και η τιμολόγηση γίνεται με βάση την αθροι¬ 
στική ισχύ του συνόλου των σταθμών. 


2. Ο αρμόδιος Διαχειριστής ενημερώνει, στο τέλος 
κάθε ημερολογιακού διμήνου, την Αυτοτελή Υπηρεσία 
για Α.Π.Ε. του Υπουργείου Περιβάλλοντος, Ενέργειας και 
Κλιματικής Αλλαγής και τη Ρ.Α.Ε. για τη σύνδεση των 
σταθμών της προηγούμενης παραγράφου και αναρτά 
τα σχετικά στοιχεία στην ιστοσελίδα του. 

Οι σταθμοί παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. της παραγράφου 1 δεν επιτρέπεται 
να μεταβιβάζονται πριν από την έναρξη της λειτουρ¬ 
γίας τους. Κατ’ εξαίρεση, επιτρέπεται η μεταβίβασή 
τους σε νομικά πρόσωπα, εφόσον το εταιρικό κεφάλαιο 
της εταιρείας προς την οποία γίνεται η μεταβίβαση 
κατέχεται εξ ολοκλήρου από το μεταβιβάζον φυσικό ή 
νομικό πρόσωπο. 

3. Ο αρμόδιος Διαχειριστής υποχρεούται, ύστερα από 
αίτηση του ενδιαφερομένου, να προβαίνει στις αναγκαί¬ 
ες ενέργειες για τη σύνδεση των σταθμών της παρα¬ 
γράφου 1 με το Σύστημα ή το Διασυνδεδεμένο Δίκτυο 
ή το Δίκτυο των Μη Διασυνδεδεμένων Νησιών, εκτός 
αν συντρέχουν τεκμηριωμένοι τεχνικοί λόγοι που δικαι¬ 
ολογούν την άρνηση της σύνδεσης, σύμφωνα με όσα 
ορίζονται στους αντίστοιχους Κώδικες Διαχείρισης, ή 
υφίσταται κορεσμός των δικτύων που διαπιστώνεται με 
τη διαδικασία των δύο τελευταίων εδαφίων της περί¬ 
πτωσης α' της παρ. 5 του άρθρου 3. Κατά τη διαδικασία 
αυτή τηρείται σειρά προτεραιότητας των αιτήσεων που 
υποβάλλονται, οι οποίες δημοσιοποιούνται με ευθύνη 
του αρμόδιου Διαχειριστή στο διαδικτυακό του τόπο 
και ενημερώνονται σχετικά η Αυτοτελής Υπηρεσία για 
Α.Π.Ε. του Υπουργείου Περιβάλλοντος, Ενέργειας και 
Κλιματικής Αλλαγής και η Ρ.Α.Ε.. 

4. Κατά την υπογραφή της Σύμβασης Σύνδεσης ο αρ¬ 
μόδιος Διαχειριστής διενεργεί έλεγχο στους σταθμούς 
που υπάγονται στις περιπτώσεις α' έως στ' και η' της 
παρ. 1, προκειμένου να βεβαιωθεί ότι εγκαθίστανται σε 
ακίνητο το οποίο ανήκει στην κυριότητα ή βρίσκεται 
στη νόμιμη χρήση του φορέα του σταθμού. 

5. α) Κατά την έκδοση της απόφασης της Ρ.Α.Ε. που 
προβλέπεται στα δύο τελευταία εδάφια της περίπτωσης 
α' της παρ. 5 του άρθρου 3, με την οποία καθορίζεται 
η δυνατότητα απορρόφησης ισχύος σε περιοχές με 
κορεσμένο δίκτυο, η ισχύς αυτή κατανέμεται μεταξύ 
των σταθμών της παραγράφου 1 του παρόντος άρθρου 
και των σταθμών ηλεκτροπαραγωγής από Α.Π.Ε., για 
τους οποίους απαιτείται άδεια παραγωγής με βάση το 
επενδυτικό ενδιαφέρον που εκδηλώθηκε. 

β) Στις περιοχές της περίπτωσης α' ο αρμόδιος Δι¬ 
αχειριστής υποχρεούται να προβαίνει στις αναγκαίες 
ενέργειες για τη σύνδεση των σταθμών της παραγρά¬ 
φου 1 με το Σύστημα ή το Διασυνδεδεμένο Δίκτυο ή το 
Δίκτυο των Μη Διασυνδεδεμένων Νησιών με βάση τη 
σειρά προτεραιότητας των αιτήσεων που υποβάλλονται, 
έως ότου εξαντληθεί το εκάστοτε όριο. Αν ο ενδιαφε¬ 
ρόμενος δεν προχωρήσει, με δική του υπαιτιότητα, σε 
έναρξη εργασιών εγκατάστασης του σταθμού μέσα σε 
ένα έτος από την υπογραφή της Σύμβασης Σύνδεσης με 
το Σύστημα ή το Δίκτυο, η Προσφορά Σύνδεσης αίρεται 
αυτοδικαίως και ο αρμόδιος Διαχειριστής κατανέμει τη 
διαθέσιμη ισχύ στον επόμενο κατά σειρά προτεραιότη¬ 
τας ενδιαφερόμενο. 

γ) Στις περιοχές της περίπτωσης α', για τους σταθμούς 
ηλεκτροπαραγωγής από Α.Π.Ε. που δεν απαλλάσσονται 
από την υποχρέωση χορήγησης άδειας παραγωγής, ο 

αρμόδιος Διαχειριστής αποφασίζει για τη χορήγηση 
δεσμευτικής Προσφοράς Σύνδεσης στους σταθμούς 
που έχουν ήδη λάβει άδεια παραγωγής, εξετάζοντας τα 
σχετικά αιτήματα που υποβάλλονται με σειρά προτεραι¬ 
ότητας κατά την ημερομηνία χορήγησης της απόφασης 
Έγκρισης Περιβαλλοντικών Όρων του σταθμού ή, σε 
περίπτωση απαλλαγής από αυτήν, κατά την ημερομηνία 
υποβολής αίτησης συνοδευόμενη από πλήρη φάκελο 
με δικαιολογητικά σε αυτόν, εφόσον εξακολουθεί να 
υφίσταται το ενδιαφέρον του αιτούντος. Αν, με βάση 
τις άδειες παραγωγής που χορηγήθηκαν, εκτιμάται ότι 
υπάρχει δυνατότητα να εξεταστούν πρόσθετα αιτήματα, 
η Ρ.Α.Ε. αναρτά στην ιστοσελίδα της τη δυνατότητά 
της για παραλαβή και εξέταση αιτήσεων και μπορεί 
να απευθύνει ιδιαίτερη πρόσκληση με συγκεκριμένη 
προθεσμία για να υποβληθούν αιτήσεις που θα αξιο¬ 
λογηθούν συγκριτικά.» 

13. Η παρ. 1 του άρθρου 5 του ν. 3468/2006, όπως 
ισχύει, αντικαθίσταται ως εξής: 

«1. Για τη χορήγηση της άδειας παραγωγής, την τρο¬ 
ποποίηση ή την ανάκλησή της, υποβάλλεται αίτηση στη 
Ρ.Α.Ε., η οποία συνοδεύεται από όλα τα έγγραφα που 
ορίζονται στην απόφαση που εκδίδεται σύμφωνα με 
την παράγραφο 3. Με την ίδια απόφαση καθορίζονται 
τα στοιχεία της αίτησης και της απόφασης της Ρ.Α.Ε., 
καθώς και τα στοιχεία αυτών τα οποία δημοσιοποιού¬ 
νται με επιμέλεια της Ρ.Α.Ε. στην ιστοσελίδα της ή με 
οποιονδήποτε άλλο πρόσφορο τρόπο.» 

Άρθρο 3 

Έγκριση Περιβαλλοντικών Επιπτώσεων (Ε.Π.Ο.) 
και άδειες εγκατάστασης και λειτουργίας 

1. Στο τέλος της περίπτωσης στ' της παρ. 6 του άρ¬ 
θρου 4 του ν.1650/1986 (ΦΕΚ 160 Α'), όπως τροποποιή¬ 
θηκε με το άρθρο 2 του ν. 3010/2002 (ΦΕΚ 91 Α'), προ¬ 
στίθενται εδάφια ως ακολούθως: 

«Προκαταρκτική Περιβαλλοντική Εκτίμηση και Αξι¬ 
ολόγηση δεν απαιτείται επίσης για τους υβριδικούς 
σταθμούς και τους σταθμούς παραγωγής ηλεκτρικής 
ενέργειας από Ανανεώσιμες Πηγές Ενέργειας, καθώς 
και για τα συνοδό έργα που απαιτούνται για την ηλε¬ 
κτρική σύνδεση στο Σύστημα ή το Δίκτυο και τα έργα 
εσωτερικής οδοποιίας και οδοποιίας πρόσβασης. Γ ια 
την έγκριση των περιβαλλοντικών όρων των έργων 
αυτών στη Μελέτη Περιβαλλοντικών Επιπτώσεων που 
εκπονείται σύμφωνα με την παρ. 1 του άρθρου 5 εξε¬ 
τάζονται επίσης τα κριτήρια που προβλέπονται στις 
υποπεριπτώσεις αα' έως και εε' της περίπτωσης β', 
οι εναλλακτικές λύσεις, στις οποίες περιλαμβάνεται 
και η μηδενική και τηρούνται όλες οι απαιτήσεις της 
κοινοτικής και εθνικής νομοθεσίας για την ενημέρωση 
και τη συμμετοχή του κοινού στη διαδικασία έγκρισης 
του οικείου έργου.» 

2. Το άρθρο 8 του ν. 3468/2006, όπως ισχύει, αντικα¬ 
θίσταται ως εξής: 

«Αρθρο 8 
Άδειες 

1. Για την εγκατάσταση ή επέκταση σταθμού παραγω¬ 
γής ηλεκτρικής ενέργειας από Α.Π.Ε. ή Σ.Η.Θ.Υ.Α., απαι¬ 
τείται σχετική άδεια. Η άδεια αυτή χορηγείται, εφόσον 
συντρέχουν οι προϋποθέσεις των παραγράφων 3 και 4, 
με απόφαση του Γ ενικού Γ ραμματέα της Περιφέρειας, 


εντός των ορίων της οποίας εγκαθίσταται ο σταθμός, 
για όλα τα έργα για τα οποία αρμόδιος για την περι¬ 
βαλλοντική αδειοδότηση είναι ο Νομάρχης ή ο Γ ενικός 
Γραμματέας της Περιφέρειας σύμφωνα με τις διατάξεις 
του ν.1650/1986, όπως ισχύει, και τις κανονιστικές πρά¬ 
ξεις που εκδίδονται κατ’ εξουσιοδότησή του. 

Η άδεια εγκατάστασης χορηγείται μέσα σε προθε¬ 
σμία δεκαπέντε (15) εργάσιμων ημερών από την ολο¬ 
κλήρωση της διαδικασίας ελέγχου των δικαιολογητικών. 
Ο έλεγχος αυτός πρέπει σε κάθε περίπτωση να έχει 
ολοκληρωθεί μέσα σε τριάντα (30) εργάσιμες ημέρες 
από την κατάθεση της σχετικής αίτησης. Αν η άδεια δεν 
εκδοθεί μέσα στο ανωτέρω χρονικό διάστημα, ο αρμό¬ 
διος Γενικός Γραμματέας της Περιφέρειας υποχρεούται 
να εκδώσει διαπιστωτική πράξη με ειδική αιτιολογία 
για την αδυναμία έκδοσής της. Η πράξη αυτή με ολό¬ 
κληρο τον σχετικό φάκελο διαβιβάζεται στον Υπουργό 
Περιβάλλοντος, Ενέργειας και Κλιματικής Αλλαγής, ο 
οποίος αποφασίζει για την έκδοση ή μη της άδειας 
εγκατάστασης μέσα σε τριάντα (30) ημέρες από την 
παραλαβή των ανωτέρω εγγράφων. Γ ια την έκδοση 
των αδειών εγκατάστασης μπορεί να παρέχεται από το 
Κέντρο Ανανεώσιμων Πηγών Ενέργειας (Κ.Α.Π.Ε.) στον 
Υπουργό Περιβάλλοντος, Ενέργειας και Κλιματικής Αλ¬ 
λαγής γραμματειακή, τεχνική, επιστημονική υποστήριξη 
αντί αμοιβής, η οποία καθορίζεται με απόφαση των 
Υπουργών Οικονομικών και Περιβάλλοντος, Ενέργειας 
και Κλιματικής Αλλαγής. 

2. Η άδεια εγκατάστασης σταθμού παραγωγής ηλε¬ 
κτρικής ενέργειας από Α.Π.Ε. ή Σ.Η.Θ.Υ.Α., για την πε¬ 
ριβαλλοντική αδειοδότηση των οποίων αρμόδιος είναι 
ο Υπουργός Περιβάλλοντος, Ενέργειας και Κλιματικής 
Αλλαγής και οι κατά περίπτωση συναρμόδιοι Υπουργοί, 
σύμφωνα με τις διατάξεις του ν.1650/1986 και τις κανο¬ 
νιστικές αποφάσεις που εκδίδονται κατ’ εξουσιοδότησή 
του, εκδίδεται, εφόσον συντρέχουν οι προϋποθέσεις 
των παραγράφων 3 και 4, με απόφαση του Υπουργού 
Περιβάλλοντος, Ενέργειας και Κλιματικής Αλλαγής. Η 
άδεια χορηγείται μέσα σε προθεσμία δεκαπέντε (15) ερ¬ 
γάσιμων ημερών από την ολοκλήρωση της διαδικασίας 
ελέγχου των δικαιολογητικών η οποία ολοκληρώνεται 
μέσα σε τριάντα (30) εργάσιμες ημέρες από την κατά¬ 
θεση της σχετικής αίτησης. 

3. Μετά την έκδοση της άδειας παραγωγής από τη 
Ρ.Α.Ε., ο ενδιαφερόμενος προκειμένου να του χορηγηθεί 
άδεια εγκατάστασης, ζητά ταυτόχρονα την έκδοση: 

α) Προσφοράς Σύνδεσης από τον αρμόδιο Διαχειρι¬ 
στή. 

β) ΑπόφασηςΈγκρισης Περιβαλλοντικών Όρων (Ε.Π.Ο.), 
κατά το άρθρο 4 του ν.1650/1986, όπως ισχύει, και 

γ) Άδειας Επέμβασης σε δάσος ή δασική έκταση, κατά 
την παρ. 2 του άρθρου 58 του ν. 998/1979 (ΦΕΚ 289 
Α'), εφόσον απαιτείται, ή γενικά των αναγκαίων αδειών 
για την απόκτηση του δικαιώματος χρήσης της θέσης 
εγκατάστασης του έργου. 

4. Ο αρμόδιος Διαχειριστής με απόφασή του χορηγεί 
μέσα σε τέσσερις (4) μήνες την Προσφορά Σύνδεσης 
που ζητήθηκε, η οποία οριστικοποιείται και καθίσταται 
δεσμευτική: 

α) με την έκδοση της απόφασης Ε.Π.Ο. για το σταθμό 
Α.Π.Ε. ή, 

β) αν δεν απαιτείται απόφαση Ε.Π.Ο., με τη βεβαίωση 
από την αρμόδια περιβαλλοντική αρχή της οικείας Πε- 

ριφέρειας ότι ο σταθμός Α.Π.Ε. απαλλάσσεται από την 
υποχρέωση αυτή. 

Η Προσφορά Σύνδεσης ισχύει για τέσσερα (4) έτη από 
την οριστικοποίησή της και δεσμεύει τον Διαχειριστή 
και τον δικαιούχο. 

5. Αφού καταστεί δεσμευτική η Προσφορά Σύνδεσης, 
ο δικαιούχος ενεργεί 

α) για τη χορήγηση άδειας εγκατάστασης σύμφωνα 
με τις διατάξεις του παρόντος άρθρου, 

β) για τη σύναψη της Σύμβασης Σύνδεσης και της 
Σύμβασης Πώλησης, σύμφωνα με τα άρθρα 9,10 και 12 
και τους Κώδικες Διαχείρισης του Συστήματος και του 
Δικτύου. Οι Συμβάσεις αυτές υπογράφονται και ισχύουν 
από τη χορήγηση της άδειας εγκατάστασης, εφόσον 
απαιτείται, 

γ) για τη χορήγηση αδειών, πρωτοκόλλων ή άλλων 
εγκρίσεων που τυχόν απαιτούνται σύμφωνα με τις δια¬ 
τάξεις της ισχύουσας νομοθεσίας για την εγκατάσταση 
του σταθμού, οι οποίες εκδίδονται χωρίς να απαιτείται 
η προηγούμενη χορήγηση της άδειας εγκατάστασης, 

δ) για την τροποποίηση της απόφασης Ε.Π.Ο. ως προς 
τα έργα σύνδεσης, εφόσον απαιτείται. 

6. Για την έκδοση απόφασης Ε.Π.Ο. των έργων από 
Α.Π.Ε. ή Σ.Η.Θ.Υ.Α. κατά τις διατάξεις του άρθρου 4 του 
ν.1650/1986, όπως ισχύει, υποβάλλεται πλήρης φάκελος 
και Μελέτη Περιβαλλοντικών Επιπτώσεων (Μ.Π.Ε.) στην 
αρμόδια για την περιβαλλοντική αδειοδότηση αρχή. 

Η αρμόδια αρχή εξετάζει τις περιβαλλοντικές επιπτώ¬ 
σεις και τα προτεινόμενα μέτρα πρόληψης και αποκα¬ 
τάστασης, μεριμνά για την τήρηση των διαδικασιών 
δημοσιοποίησης και αποφαίνεται για τη χορήγηση ή 
μη απόφασης Ε.Π.Ο. μέσα σε τέσσερις (4) μήνες από το 
χρόνο που ο φάκελος θεωρήθηκε πλήρης. Ο φάκελος 
θεωρείται πλήρης, εάν μέσα σε είκοσι (20) ημέρες από 
την υποβολή του δεν ζητηθούν εγγράφως από τον ενδι¬ 
αφερόμενο συμπληρωματικά στοιχεία. Η αδειοδοτούσα 
αρχή δεν μπορεί να ζητήσει εκ νέου από τον ενδιαφερό¬ 
μενο συμπληρωματικά στοιχεία εκτός από διευκρινίσεις 
επί στοιχείων που είχαν ήδη ζητηθεί εγγράφως. 

Ειδικά, στην περίπτωση έργων της υποκατηγορίας 3 
της δεύτερης (Β') κατηγορίας περιβαλλοντικής αδειοδό- 
τησης, που κατατάσσονται από τον Γ ενικό Γ ραμματέα 
της Περιφέρειας στην υποκατηγορία 4 της δεύτερης 
(Β') κατηγορίας, η απόφαση Ε.Π.Ο., εκδίδεται από τον 
Νομάρχη μέσα σε δύο (2) μήνες από τη διαβίβαση σε 
αυτόν του σχετικού φακέλου. 

Οι αρμόδιες υπηρεσίες και φορείς στους οποίους 
διαβιβάζεται ο φάκελος από την αρμόδια για την περι¬ 
βαλλοντική αδειοδότηση αρχή υποχρεούνται να γνω- 
μοδοτούν για τα θέματα αρμοδιότητάς τους και μέσα 
στα πλαίσια των όρων και προϋποθέσεων χωροθέτησης 
που προβλέπονται στο Ειδικό Πλαίσιο Χωροταξικού Σχε- 
διασμού και Αειφόρου Ανάπτυξης για τις Ανανεώσιμες 
Πηγές Ενέργειας (ΦΕΚ 2464 Β'), όπως ισχύει κατά πε¬ 
ρίπτωση, μέσα στις προθεσμίες που καθορίζονται από 
το νόμο ή τάσσονται από την αρμόδια υπηρεσία. Αν δεν 
απαντήσουν μέσα στις προθεσμίες αυτές, η απόφαση 
Ε.Π.Ο. χορηγείται χωρίς τις γνωμοδοτήσεις τους, τη- 
ρουμένων των σχετικών διατάξεων για την προστασία 
του περιβάλλοντος. 

7. Η απόφαση Ε.Π.Ο. για την εγκατάσταση σταθμών 
παραγωγής ηλεκτρικής ενέργειας από Α.Π.Ε. ή Σ.Η.Θ.Υ.Α. 
ισχύει για δέκα (10) έτη και μπορεί να ανανεώνεται, με 


αίτηση που υποβάλλεται υποχρεωτικά έξι (6) μήνες πριν 
από τη λήξη της, για μία ή περισσότερες φορές, μέχρι 
ίσο χρόνο κάθε φορά. Μέχρι την έκδοση της απόφασης 
ανανέωσης εξακολουθούν να ισχύουν οι προηγούμενοι 
περιβαλλοντικοί όροι. Μετά το πέρας της λειτουργίας 
του σταθμού Α.Π.Ε. ή Σ.Η.Θ.Υ.Α., ο φορέας του σταθμού 
υποχρεούται να αποξηλώσει τους υπερκείμενους του 
εδάφους εξοπλισμούς και να αποκαταστήσει κατά το 
δυνατό τις επεμβάσεις σύμφωνα με τους όρους που 
προβλέπονται στην απόφαση Ε.Π.Ο., ή σε περίπτωση 
απαλλαγής από αυτή, τους όρους που επιβάλλονται 
από την αρμόδια περιβαλλοντική αρχή της οικείας Πε¬ 
ριφέρειας κατά τη χορήγηση της απόφασης απαλλαγής 
που προβλέπεται στην παράγραφο 13 του παρόντος 
άρθρου. 

8. α) Κατά την έκδοση της άδειας εγκατάστασης 
σταθμών παραγωγής ηλεκτρικής ενέργειας από Α.Π.Ε. ή 
Σ.Η.Θ.Υ.Α. οι οποίοι συνδέονται με το Σύστημα, το Δίκτυο 
ή το Δίκτυο των Μη Διασυνδεδεμένων Νησιών, τηρού¬ 
νται υποχρεωτικά και οι ρυθμίσεις που προβλέπονται 
στους Κώδικες Διαχείρισης για τη σύνδεση σταθμών. 

β) Κατά τη διαδικασία έκδοσης της άδειας εγκατά¬ 
στασης αιολικού σταθμού, ελέγχεται η απόσταση κάθε 
ανεμογεννήτριας του σταθμού από την πλησιέστερη 
ανεμογεννήτρια σταθμού του ίδιου ή άλλου παραγω¬ 
γού, η οποία καθορίζεται με ανέκκλητη συμφωνία των 
παραγωγών για την οποία ενημερώνεται η Ρ.Α.Ε. και 
οι αδειοδοτούσες αρχές. Αν δεν υπάρξει τέτοια συμ¬ 
φωνία, η απόσταση δεν πρέπει να είναι μικρότερη του 
επταπλασίου της διαμέτρου της μεγαλύτερης πτερω¬ 
τής. Κατά τον έλεγχο αυτό λαμβάνονται υπόψη μόνο οι 
σταθμοί για τους οποίους έχει χορηγηθεί άδεια εγκα¬ 
τάστασης. 

9. Περίληψη της άδειας εγκατάστασης αναρτάται στην 
ιστοσελίδα της Αυτοτελούς Υπηρεσίας Α.Π.Ε. που συ- 
στήνεται με το άρθρο 11 του παρόντος και δημοσιεύε¬ 
ται, με ευθύνη του δικαιούχου της, σε μία τουλάχιστον 
ημερήσια εφημερίδα πανελλαδικής κυκλοφορίας και σε 
μία τοπική εφημερίδα της Περιφέρειας, στα όρια της 
οποίας πρόκειται να εγκατασταθεί ο σταθμός. 

10. Η άδεια εγκατάστασης ισχύει για δύο (2) έτη και 
μπορεί να παρατείνεται, κατ’ ανώτατο όριο, για ίσο 
χρόνο, μετά από αίτηση του κατόχου της, εφόσον: 

α) κατά τη λήξη της διετίας έχει εκτελεσθεί έργο, 
οι δαπάνες του οποίου καλύπτουν το 50% της επέν¬ 
δυσης, ή 

β) δεν συντρέχει η προϋπόθεση της ανωτέρω περί¬ 
πτωσης α' αλλά έχουν συναφθεί οι αναγκαίες συμ¬ 
βάσεις για την προμήθεια του εξοπλισμού ο οποίος 
απαιτείται για την υλοποίηση του έργου, ή 

γ) υφίσταται αναστολή με δικαστική απόφαση οποι¬ 
οσδήποτε άδειας απαραίτητης για τη νόμιμη εκτέλεση 
του έργου. 

Στις περιπτώσεις: α) συγκροτημάτων αιολικών πάρκων 
συνολικής ισχύος μεγαλύτερης από εκατόν πενήντα (150) 
Μ\Λ/, β) αιολικών πάρκων που συνδέονται με το Εθνι¬ 
κό Διασυνδεδεμένο Σύστημα μέσω ειδικού προς τούτο 
υποθαλάσσιου καλωδίου, γ) υβριδικών έργων Α.Π.Ε., και 
δ) άλλων σύνθετων έργων Α.Π.Ε., επιτρέπεται η έγκριση 
παράτασης της ισχύος της άδειας εγκατάστασης για 
χρονικό διάστημα ίσο με αυτό που απαιτείται για την 
εκτέλεση του έργου, μετά την υποβολή και την έγκριση 
από την αδειοδοτούσα αρχή, τεκμηριωμένης πρότασης 

με συνημμένο χρονοδιάγραμμα από τον δικαιούχο της 
άδειας. 

11. Για τη λειτουργία των σταθμών που προβλέπονται 
στις παραγράφους 1 και 2 απαιτείται άδεια λειτουργίας. 
Η άδεια αυτή χορηγείται με απόφαση του οργάνου που 
είναι αρμόδιο για τη χορήγηση της άδειας εγκατάστα¬ 
σης, μετά από αίτηση του ενδιαφερομένου και έλεγχο 
από κλιμάκιο των αρμόδιων Υπηρεσιών της τήρησης 
των τεχνικών όρων εγκατάστασης στη δοκιμαστική 
λειτουργία του σταθμού, καθώς και έλεγχο της δια¬ 
σφάλισης των αναγκαίων λειτουργικών και τεχνικών 
χαρακτηριστικών του εξοπλισμού του, που μπορεί να 
διενεργείται και από το Κέντρο Ανανεώσιμων Πηγών 
Ενέργειας (Κ.Α.Π.Ε.). Η άδεια λειτουργίας χορηγείται 
μέσα σε αποκλειστική προθεσμία είκοσι (20) ημερών 
από την ολοκλήρωση των ανωτέρω ελέγχων, σύμφω¬ 
να με τα οριζόμενα στην απόφαση του Υπουργού Πε¬ 
ριβάλλοντος, Ενέργειας και Κλιματικής Αλλαγής που 
προβλέπεται στην παράγραφο 15. 

Γ ια τα έργα των περιπτώσεων α' έως δ' του τελευταίου 
εδαφίου της προηγούμενης παραγράφου, επιτρέπεται 
η έκδοση τμηματικών αδειών λειτουργίας για πλήρως 
αποπερατωμένα τμήματά τους που έχουν τεχνική και 
λειτουργική αυτοτέλεια, ύστερα από υποβολή σχετικού 
αιτήματος από τον ενδιαφερόμενο. Στην περίπτωση 
αυτή δεν παρατείνεται η προθεσμία του τελευταίου 
εδαφίου της προηγούμενης παραγράφου. 

12. Η άδεια λειτουργίας σταθμών παραγωγής ηλεκτρι¬ 
κής ενέργειας από Α.Π.Ε. ή Σ.Η.Θ.Υ.Α. ισχύει για είκοσι 
(20) τουλάχιστον έτη και μπορεί να ανανεώνεται μέχρι 
ίσο χρονικό διάστημα. Ειδικά για τους ηλιοθερμικούς 
σταθμούς ηλεκτροπαραγωγής η ελάχιστη διάρκεια 
ισχύος της άδειας λειτουργίας ορίζεται σε είκοσι πέ¬ 
ντε (25) έτη. Κατά τη διάρκεια του χρόνου ισχύος της 
άδειας λειτουργίας δεν απαλλάσσεται ο δικαιούχος 
από την υποχρέωση της έκδοσης ή ανανέωσης της 
ισχύος άλλων αδειών που απαιτούνται από σχετικές 
διατάξεις της κείμενης νομοθεσίας. Αν μεταβιβασθεί 
ο σταθμός, ο νέος δικαιούχος υποκαθίσταται, έναντι 
του Διαχειριστή του Συστήματος ή του Δικτύου, στα 
δικαιώματα και τις υποχρεώσεις του δικαιοπαρόχου του. 
Στην περίπτωση αυτή, στο νέο φορέα μεταβιβάζεται 
και η άδεια παραγωγής, μετά από απόφαση της Ρ.Α.Ε.. 
Μετά τη μεταβίβαση τροποποιείται, με απόφαση του 
αρμόδιου οργάνου, και η άδεια λειτουργίας στο όνομα 
του νέου δικαιούχου. 

13. Οι σταθμοί παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. που εξαιρούνται από την υποχρέωση 
άδειας παραγωγής σύμφωνα με το άρθρο 4, απαλλάσ¬ 
σονται και από την υποχρέωση να λάβουν άδεια εγκα¬ 
τάστασης και λειτουργίας. Αντίθετα, υποχρεούνται στην 
τήρηση της διαδικασίας περιβαλλοντικής αδειοδότησης 
σύμφωνα με το άρθρο 4 του ν.1650/1986. Φωτοβολταϊκοί 
σταθμοί και ανεμογεννήτριες που εγκαθίστανται σε 
κτίρια ή και άλλες δομικές κατασκευές ή εντός οργα¬ 
νωμένων υποδοχέων βιομηχανικών δραστηριοτήτων, 
εξαιρούνται, από την υποχρέωση έκδοσης απόφασης 
Ε.Π.Ο.. 

Ομοίως εξαιρούνται από την υποχρέωση έκδοσης 
απόφασης Ε.Π.Ο., οι σταθμοί παραγωγής ηλεκτρικής 
ενέργειας από Α.Π.Ε. που εγκαθίστανται σε γήπεδα, 
εφόσον η εγκατεστημένη ηλεκτρική ισχύς τους δεν 
υπερβαίνει τα εξής όρια ανά τεχνολογία: 


- 0,5 Μ\Α/ για σταθμούς ηλεκτροπαραγωγής από γε¬ 
ωθερμία, 

- 0,5 Μ\Λ/ για σταθμούς ηλεκτροπαραγωγής με χρήση 
βιομάζας, βιοαερίου και βιοκαυσίμων, 

- 0,5 Μ\Λ/ για σταθμούς ηλεκτροπαραγωγής από φω- 
τοβολταϊκά ή ηλιοθερμικά, 

- 20 κνν για αιολικούς σταθμούς ηλεκτροπαραγω¬ 
γής- 

Για τις ανωτέρω περιπτώσεις απαιτείται η χορήγηση 
βεβαίωσης απαλλαγής εντός αποκλειστικής προθεσμίας 
είκοσι (20) ημερών από την αρμόδια περιβαλλοντική 
αρχή της οικείας Περιφέρειας, μετά την άπρακτη πα¬ 
ρέλευση της οποίας θεωρείται αυτή χορηγηθείσα. Γ ια 
τη χορήγηση της βεβαίωσης εξετάζεται μόνο η εγκα¬ 
τεστημένη ισχύς του σταθμού και ότι ο χώρος εγκα¬ 
τάστασης δεν εμπίπτει στις περιπτώσεις α' έως β' του 
επόμενου εδαφίου. 

Κατ’ εξαίρεση, υπόκεινται σε διαδικασία Ε.Π.Ο. σταθμοί 
παραγωγής ηλεκτρικής ενέργειας από Α.Π.Ε. με εγκα¬ 
τεστημένη ισχύ μικρότερη ή ίση προς τα ανωτέρω όρια 
εφόσον: 

α) εγκαθίστανται σε γήπεδα που βρίσκονται σε ορι- 
οθετημένες περιοχές του δικτύου ΝαίυΓα 2000 ή σε 
παράκτιες ζώνες που απέχουν λιγότερο από εκατό 
(100) μέτρα από την οριογραμμή του αιγιαλού εκτός 
βραχονησίδων, ή 

β) γειτνιάζουν, σε απόσταση μικρότερη των εκατόν πε¬ 
νήντα (150) μέτρων, με σταθμό Α.Π.Ε. της ίδιας τεχνολο¬ 
γίας που είναι εγκατεστημένος σε άλλο γήπεδο και έχει 
εκδοθεί γί αυτόν άδεια παραγωγής ή απόφαση Ε.Π.Ο. ή 
προσφορά σύνδεσης, η δε συνολική ισχύς των σταθμών 
υπερβαίνει τα παραπάνω καθοριζόμενα όρια. 

14. Στην Αυτοτελή Υπηρεσία Α.Π.Ε. του Υπουργείου 
Περιβάλλοντος, Ενέργειας και Κλιματικής Αλλαγής 
τηρείται μητρώο αδειών εγκατάστασης και λειτουρ¬ 
γίας σταθμών παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. με χρήση Α.Π.Ε.. Στο μητρώο αυτό, 
το οποίο αναρτάται στην ειδική ιστοσελίδα της Αυτο¬ 
τελούς Υπηρεσίας και ενημερώνεται σε μηνιαία βάση, 
καταχωρίζονται οι άδειες παραγωγής, εγκατάστασης 
και λειτουργίας, καθώς και οι περιπτώσεις εξαίρεσης 
από την υποχρέωση λήψης άδειας παραγωγής. Με 
απόφαση του Υπουργού Περιβάλλοντος, Ενέργειας και 
Κλιματικής Αλλαγής ρυθμίζονται ο τρόπος οργάνωσης, 
τήρησης και ενημέρωσης του μητρώου και κάθε άλλο 
σχετικό θέμα. 

15. Στις συμβάσεις σύνδεσης που συνάπτει ο αρμόδιος 
Διαχειριστής με τους φορείς σταθμών ηλεκτροπαρα¬ 
γωγής από Α.Π.Ε. που εξαιρούνται από τη λήψη άδειας 
παραγωγής σύμφωνα με τις διατάξεις των προηγούμε¬ 
νων παραγράφων του παρόντος άρθρου, καθορίζεται 
προθεσμία σύνδεσης στο Σύστημα ή Δίκτυο, η οποία 
είναι αποκλειστική, και ορίζεται εγγύηση ή ποινική ρή¬ 
τρα που καταπίπτει αν ο φορέας δεν υλοποιήσει τη 
σύνδεση εντός της καθορισθείσας προθεσμίας. Πιθανά 
έσοδα από την κατάπτωση των εγγυήσεων ή ποινικών 
ρητρών αποτελούν πόρο του ειδικού λογαριασμού, κατά 
το άρθρο 40 του ν. 2773/1999, που διαχειρίζεται ο Δι¬ 
αχειριστής του Συστήματος Μεταφοράς Ηλεκτρικής 
Ενέργειας (Δ.Ε.Σ.Μ.Η.Ε. Α.Ε.) στον οποίο και αποδίδο¬ 
νται. 

Με απόφαση του Υπουργού Περιβάλλοντος, Ενέργειας 
και Κλιματικής Αλλαγής που εκδίδεται μέσα σε δύο 

μήνες από την έναρξη ισχύος του παρόντος, καθορί¬ 
ζεται το είδος και το ύψος των ανωτέρω ρητρών και 
εγγυήσεων οι οποίες κλιμακώνονται ανάλογα με την 
εγκατεστημένη ισχύ του σταθμού, οι ειδικότεροι όροι 
και προϋποθέσεις για την κατάπτωσή τους, ο τρόπος 
διάθεσης των εσόδων από αυτές στον Δ.Ε.Σ.Μ.Η.Ε. Α.Ε. 
και κάθε άλλη σχετική λεπτομέρεια για την εφαρμογή 
της παραγράφου αυτής/Εως την έκδοση της απόφα¬ 
σης του Υπουργού, ο αρμόδιος Διαχειριστής προβαίνει 
ακωλύτως στη σύναψη των Συμβάσεων Σύνδεσης με 
τους κατά τα ανωτέρω υπόχρεους φορείς, οι οποίοι, 
μετά την έκδοσή της, υποχρεούνται στην παροχή των 
εγγυήσεων που θα καθορίσει. 

Από την υποχρέωση παροχής εγγυήσεων εξαιρούνται 
οι σταθμοί από Α.Π.Ε. ανεξαρτήτως ισχύος που εγκαθί¬ 
στανται σε κτίρια, καθώς και οι σταθμοί Α.Π.Ε. ανεξαρτή¬ 
τως ισχύος για τους οποίους έχει υπογράφει σύμβαση 
σύνδεσης πριν από την ισχύ του παρόντος νόμου. 

16. Με απόφαση του Υπουργού Περιβάλλοντος, Ενέρ¬ 
γειας και Κλιματικής Αλλαγής καθορίζονται οι ειδικό¬ 
τερες διαδικασίες για την έκδοση των αδειών εγκατά¬ 
στασης και λειτουργίας που προβλέπονται στο παρόν 
άρθρο, τα δικαιολογητικά και η διαδικασία υποβολής 
τους και κάθε άλλο σχετικό θέμα.» 

Άρθρο 4 

Ένταξη και σύνδεση σταθμών παραγωγής 
ηλεκτρικής ενέργειας από Α.Π.Ε. 

1. Το άρθρο 11 του ν. 3468/2006, όπως ισχύει, αντικα¬ 
θίσταται ως εξής: 

«Αρθρο 11 

1. Στην περίπτωση σύνδεσης νέου σταθμού ηλεκτρο¬ 
παραγωγής από Α.Π.Ε. στο Σύστημα μέσω υφιστάμενου 
υποσταθμού ανύψωσης υψηλής τάσης, ο δικαιούχος της 
οικείας άδειας παραγωγής μπορεί να επιλέξει το τμήμα 
σύνδεσης, μεταξύ του κεντρικού πίνακα μέσης τάσης 
του σταθμού Α.Π.Ε. και του υποσταθμού ανύψωσης να 
ανήκει στην κυριότητά του. Στην περίπτωση σύνδεσης 
νέου σταθμού ηλεκτροπαραγωγής από Α.Π.Ε. ή συγκρο¬ 
τήματος αιολικών πάρκων στο Σύστημα μέσω νέων υπο¬ 
σταθμών ανύψωσης, ο κάτοχος της οικείας άδειας πα¬ 
ραγωγής μπορεί να επιλέξει το τμήμα σύνδεσης, μεταξύ 
του κεντρικού πίνακα μέσης τάσης του κάθε σταθμού 
Α.Π.Ε. και του τερματικού υποσταθμού ανύψωσης, και 
ο νέος τερματικός υποσταθμός ανύψωσης να ανήκουν 
στην κυριότητά του, μέχρι τα όρια του Συστήματος σύμ¬ 
φωνα με όσα προβλέπονται στον Κώδικα Διαχείρισης 
και σε κάθε περίπτωση, μη συμπεριλαμβανομένου του 
κεντρικού αυτόματου διακόπτη υψηλής ή υπερυψηλής 
τάσης του τερματικού υποσταθμού, του οποίου η ιδι¬ 
οκτησία, η διαχείριση και η συντήρηση ανήκουν στον 
Κύριο του Συστήματος ή τον αρμόδιο Διαχειριστή κατά 
περίπτωση. 

Στις περιπτώσεις αυτές: 

(α) Νοείται ότι ο σταθμός ηλεκτροπαραγωγής από 
Α.Π.Ε. συνδέεται απευθείας στο Σύστημα. 

(β) Ο κάτοχος της οικείας άδειας παραγωγής κα¬ 
τασκευάζει τα έργα σύνδεσης που ανήκουν στην κυ¬ 
ριότητά του και αποκτά τη διαχείριση και την ευθύνη 
λειτουργίας και συντήρησης των έργων αυτών. Η τάση 
και τα λοιπά τεχνικά και λειτουργικά χαρακτηριστικά 
των έργων σύνδεσης που ανήκουν στην κυριότητα του 

κατόχου της οικείας άδειας παραγωγής καθορίζονται 
από αυτόν, υπό την αίρεση της συμμόρφωσής τους με 
τους σχετικούς διεθνείς κανονισμούς και τις ελάχιστες 
απαιτήσεις του Κυρίου του Συστήματος και του αρμό¬ 
διου Διαχειριστή για την ομαλή σύνδεση και συνεργα¬ 
σία τους με το Σύστημα όσον αφορά τις διακοπτικές 
προστασίες στην πλευρά της υψηλής ή υπερυψηλής 
τάσης και τα συστήματα επικοινωνίας και ανταλλαγής 
πληροφοριών με το Σύστημα. 

(γ) Ο κάτοχος της άδειας παραγωγής δεν έχει δι¬ 
καίωμα να αρνηθεί τη σύνδεση νέου παραγωγού στον 
υποσταθμό, εκτός αν συντρέχει περίπτωση έλλειψης 
χωρητικότητας του δικτύου, που τεκμηριώνεται με αι¬ 
τιολογημένη γνώμη του αρμόδιου διαχειριστή του ηλε¬ 
κτρικού συστήματος. 

Ο νέος χρήστης καταβάλλει στους κατόχους άδειας 
παραγωγής των συνδεδεμένων σταθμών αντάλλαγμα 
για τα κοινά έργα σύνδεσης, σύμφωνα με τις σχετικές 
διατάξεις του Κώδικα Διαχείρισης του Συστήματος και 
Συναλλαγών Ηλεκτρικής Ενέργειας για την υλοποίηση 
έργων για σύνδεση χρήστη. Με απόφαση της Ρ.Α.Ε. 
είναι δυνατόν να θεσπίζεται η ειδικότερη μεθοδολογία 
καθορισμού του ανωτέρω ανταλλάγματος και ο τρόπος 
καταβολής του. Ο κύριος των κοινών έργων σύνδεσης 
υποχρεούται να εκτελεί τις εντολές του Διαχειριστή 
για τη λειτουργία αυτών. 

2. Για την απαλλοτρίωση ακινήτων ή τη σύσταση επ’ 
αυτών εμπράγματων δικαιωμάτων υπέρ του κατόχου 
της άδειας παραγωγής του συνδεόμενου σταθμού με 
σκοπό την εγκατάσταση των έργων σύνδεσης, εφαρμό¬ 
ζονται αναλόγως οι διατάξεις της παρ. 1 του άρθρου 15 
και του άρθρου 22 του ν. 3175/2003 (ΦΕΚ 207 Α'), ανε¬ 
ξαρτήτως του κυρίου των έργων σύνδεσης. Αν Κύριος 
του εδάφους είναι το Δημόσιο, το αντάλλαγμα χρήσης 
του εδάφους που αναλογεί στα έργα σύνδεσης που 
ανήκουν στην κυριότητα του αδειούχου παραγωγής 
υπολογίζεται επί των μεμονωμένων τμημάτων του εδά¬ 
φους που καταλαμβάνεται από τις βάσεις των πυλώνων 
των γραμμών μεταφοράς ηλεκτρικής ενέργειας των 
έργων σύνδεσης, ενώ δεν καταβάλλεται αντάλλαγμα 
για τα έργα σύνδεσης που ανήκουν στον Κύριο του 
Συστήματος. 

3. Γ ια τους σταθμούς ηλεκτροπαραγωγής από Α.Π.Ε. 
και τα έργα σύνδεσής τους με το Σύστημα ή το Δίκτυο, 
εφαρμόζονται αναλόγως, υπέρ του κατόχου της άδειας 
παραγωγής, οι διατάξεις της παρ. 8 του άρθρου 9 του 
ν. 2941/2001 (ΦΕΚ 201 Α'). 

4. Με τους Κώδικες Διαχείρισης του Συστήματος και 
του Δικτύου που προβλέπονται, αντίστοιχα, στις διατά¬ 
ξεις των άρθρων 19 και 23 του ν. 2773/1999 (ΦΕΚ 286 Α'), 
όπως ισχύει, καθορίζονται ο τύπος και το περιεχόμενο 
των συμβάσεων σύνδεσης Σταθμών Α.Π.Ε., με το Σύστη¬ 
μα ή το Δίκτυο και κάθε άλλο σχετικό θέμα. 

5. Κατά τη σύνδεση σταθμών Α.Π.Ε. στο Σύστημα, ο 
Διαχειριστής του Συστήματος μπορεί να επιβάλει αι¬ 
τιολογημένα την υλοποίηση πρόσθετων έργων ή την 
εγκατάσταση εξοπλισμών που δεν απαιτούνται για τη 
διοχέτευση της παραγόμενης ενέργειας στο Σύστημα, 
με σκοπό να πληρούνται πρόσθετες τεχνικές ή λειτουρ¬ 
γικές απαιτήσεις, περιλαμβανομένης της απαίτησης για 
εφαρμογή του κριτηρίου ν-1. Στις περιπτώσεις αυτές το 
πρόσθετο κόστος καθορίζεται τεκμηριωμένα μεταξύ 

του παραγωγού Α.Π.Ε., του Διαχειριστή και του Κυρίου 
του Συστήματος κατά τη χορήγηση της Προσφοράς 
Σύνδεσης και την υπογραφή της Σύμβασης Σύνδεσης 
και καλύπτεται από τον Κύριο του Συστήματος. Ο Κύ¬ 
ριος του Συστήματος ανακτά το κόστος αυτό, μέσω 
του μηχανισμού χρέωσης χρήσης Συστήματος ή κατά 
τη σύνδεση νέου χρήστη σύμφωνα με τις διατάξεις του 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας για την υλοποίηση έργων σύν¬ 
δεσης. 

6α. Εντός εξαμήνου από τη θέση σε ισχύ του παρό¬ 
ντος, εκπονείται από τον Διαχειριστή του Συστήματος 
ο Στρατηγικός Σχεδιασμός Διασυνδέσεων Νησιών, ο 
οποίος εντάσσεται στη Μελέτη Ανάπτυξης του Συστή¬ 
ματος Μεταφοράς ηλεκτρικής ενέργειας (Μ.Α.Σ.Μ.) και 
εγκρίνεται με τη διαδικασία που προβλέπεται στις δι¬ 
ατάξεις της περίπτωσης ζ' της παρ. 2 του άρθρου 15 
του ν. 2773/1999. Ο σχεδιασμός αυτός μπορεί να εξει¬ 
δικεύεται για συγκεκριμένα έργα και να τροποποιείται 
με την ίδια διαδικασία. 

β. Η διαδικασία της περίπτωσης α' δεν αναστέλλει την 
αδειοδότηση έργων για ανάπτυξη σταθμών από Α.Π.Ε. 
σε νησιά και βραχονησίδες τα οποία διασυνδέονται 
στο Σύστημα και στα οποία περιλαμβάνονται τα έργα 
σύζευξης αυτών.» 

2. Η παρ. βΐ του άρθρου 24 του ν. 3468/2006, όπως 
ισχύει αντικαθίσταται ως εξής: «Στις περιπτώσεις σταθ¬ 
μών αυτοπαραγωγής ηλεκτρικής ενέργειας από Α.Π.Ε. 
ή Σ.Η.Θ.Υ.Α. επιτρέπεται στους αυτοπαραγωγούς, η με¬ 
ταφορά της ηλεκτρικής ενέργειας με τη χρήση του 
συστήματος ή και του δικτύου μεταφοράς ηλεκτρισμού 
από το χώρο αυτοπαραγωγής στο χώρο κατανάλωσης, 
καταβάλλοντας τα τέλη που ισχύουν για τη χρήση του 
συστήματος ή και του δικτύου.» 


Άρθρο 5 

Ορθολογικοποίηση της τιμολόγησης ενέργειας 

που παράγεται από σταθμούς Α.Π.Ε. και Σ.Η.Θ.Υ.Α. 

1. Η παρ. 2 του άρθρου 12 του ν. 3468/2006, όπως ισχύει, 
αντικαθίσταται ως εξής: 

«2. Η σύμβαση πώλησης ηλεκτρικής ενέργειας που 
παράγεται από σταθμούς Α.Π.Ε. και Σ.Η.Θ.Υ.Α. ισχύει για 
είκοσι (20) έτη και μπορεί να παρατείνεται, σύμφωνα 
με τους όρους της άδειας αυτής, μετά από έγγραφη 
συμφωνία των μερών, εφόσον ισχύει η σχετική άδεια 
παραγωγής. Ειδικά η σύμβαση πώλησης ηλεκτρικής 
ενέργειας που παράγεται από ηλιοθερμικούς σταθμούς 
ηλεκτροπαραγωγής ισχύει για είκοσι πέντε (25) έτη και 
μπορεί να παρατείνεται σύμφωνα με όσα ορίζονται στο 
προηγούμενο εδάφιο.» 

2. Η παρ. 1 του άρθρου 13 του ν. 3468/2006, όπως 
ισχύει, αντικαθίσταται ως εξής: 

«1. Η ηλεκτρική ενέργεια που παράγεται από Παραγω¬ 
γό ή Αυτοπαραγωγό μέσω σταθμού παραγωγής ηλε¬ 
κτρικής ενέργειας από Α.Π.Ε. ή Σ.Η.Θ.Υ.Α. ή μέσω Υβρι- 
δικού Σταθμού και απορροφάται από το Σύστημα ή το 
Δίκτυο, σύμφωνα με τις διατάξεις των άρθρων 9,10 και 
12, τιμολογείται, σε μηνιαία βάση, κατά τα ακόλουθα: 

α) Η τιμολόγηση γίνεται με βάση την τιμή, σε ευρώ 
ανά μεγαβατώρα (Μ\Λ/Ηι), της ηλεκτρικής ενέργειας που 
απορροφάται από το Σύστημα ή το Δίκτυο, συμπερι¬ 
λαμβανομένου και του Δικτύου Μη Διασυνδεδεμένων 
Νησιών. 

β) Η τιμολόγηση της ηλεκτρικής ενέργειας κατά την 
προηγούμενη περίπτωση, εκτός από την ηλεκτρική ενέρ¬ 
γεια που παράγεται από φωτοβολτάίκούς σταθμούς για 
τους οποίους έχουν οριστεί ξεχωριστές τιμές από τον 
ν. 3734/2009 (ΦΕΚ 8 Α'), όπως ισχύει, γίνεται με βάση 
τα στοιχεία του ακόλουθου πίνακα: 

Τιμή Ενέργειας (€/Μ\νΗ) 

Παραγωγή ηλεκτρικής ενέργειας 
από: 

Διασυνδεδεμένο 

Σύστημα 

Μη 

Διασυνδεδεμένο 

Νησιά 


(α) Αιολική ενέργεια που αξιοποιείται με 
χερσαίες εγκαταστάσεις ισχύος 
μεγαλύτερης των 50Κνν 

87,85 

99,45 

(β) Αιολική ενέργεια που αξιοποιείται με 
εγκαταστάσεις ισχύος μικρότερης ή 
ίσης των 50Κνν 

250 

(γ) Φωτοβολταΐκά έως ΙΟΚΝΛ/ρβ* στον 
οικιακό τομέα και σε μικρές 
επιχειρήσεις (σύμφωνα με το ειδικό 
πρόγραμμα σε κτηριακές 
εγκαταστάσεις - ΚΥΑ 12323/ΓΓ 
175/4.6.2009, Β' 1079) 

550 

(δ) Υδραυλική ενέργεια που αξιοποιείται 
με μικρούς υδροηλεκτρικούς 
σταθμούς με εγκατεστημένη ισχύ 
έως δεκαπέντε (15) Μν/Υ* 

87,85 

(ε) Ηλιακή ενέργεια που αξιοποιείται 
από ηλιοθερμικούς σταθμούς 
ηλεκτροπαραγωγής 

264,85 

(στ) Ηλιακή ενέργεια που αξιοποιείται 
από ηλιοθερμικούς σταθμούς 
ηλεκτροπαραγωγής με σύστημα 
αποθήκευσης το οποίο εξασφαλίζει 
τουλάχιστον 2 ώρες λειτουργίας 
στο ονομαστικό φορτίο 

284,85 

(ζ) Γεωθερμική ενέργεια χαμηλής 
θερμοκρασίας κατά την παρ. Ιστ 
του άρθρου 2 του νόμου 

3175/2003 (Α’ 207) 

150 

(η) Γεωθερμική ενέργεια υψηλής 
θερμοκρασίας κστά την παρ. Ιστ 
του άρθρου 2 του νόμου 

3175/2003 (Α' 207) 

99,45 

(θ) Βιομάζα που αξιοποιείται από 
σταθμούς με εγκατεστημένη ισχύ 
<1 Μνν (εξαιρουμένου του 
βιοαποδομήσιμου κλάσματος 
αστικών αποβλήτων) 

200 

(ι) Βιομάζα που αξιοποιείται από 
σταθμούς με εγκατεστημένη ισχύ 
>1ΜΥΥ και <5Μνν (εξαιρουμένου 
του βιοαποδομήσιμου κλάσματος 
αστικών αποβλήτων) 

175 

(ία) Βιομάζα που οξιοηοιείται από 
σταθμούς με εγκατεστημένη ισχύ 
>5Μν\/ (εξοιρουμένου του 
βιοαποδομήσιμου κλάσματος 
αστικών αποβλήτων) 

150 

(ιβ) Αέρια εκλυόμενα από χώρους 
υγειονομικής ταφής και από 
εγκαταστάσεις βιολογικού 
καθαρισμού και βιοαέρια από 
βιομάζα (συμπεριλαμβανομένου κσι 
του βιοαποδομήσιμου κλάσματος 
αποβλήτων), με εγκατεστημένη ισχύ 
<2 ΜνΥ 

120 

(ιγ) Αέρια εκλυόμενα από χώρους 
υγειονομικής ταφής και από 
εγκαταστάσεις βιολογικού 
καθαρισμού και βιοαέρια από 
βιομάζα (συμπεριλαμβανομένου και 
του βιοαποδομήσιμου κλάσματος 
αποβλήτων), με εγκατεστημένη ισχύ 
>2 ΜΥΥ 

99,45 

(ιδ) Βιοαέριο που προέρχεται από 

βιομάζα (κτηνοτροφικά κοι αγροτο- 
βιομηχανικά οργονικά υπολείμματα 
κοι απόβλητα) με εγκατεστημένη 
ισχύ 5 3 ΜΥΥ 

220 

(ιε) Βιοαέριο που προέρχεται οπό 

βιομάζα (κτηνοτροφικά κοι αγροτο- 
βιομηχανικά οργανικά υπολείμματα 
και απόβλητα) με εγκατεστημένη 
ισχύ > 3 ΜΥΥ 

200 

(ιστ) Σ.Η.Θ.Υ.Α. 

87,85ΧΣΡ 

99,45χΣΡ 

(ιζ) Λοιπές Α.Π.Ε. 

(συμπεριλαμβανομένων και των 
σταθμών ενεργειακής αξιοποίησης 
του βιοαποδομήσιμου κλάσματος 
αστικών αποβλήτων που πληρούν 
τις προδιαγραφές της Ευρωπαϊκής 
νομοθεσίας όπως εκόστστε αυτές 
ισχύουν) 

87,85 

99,45 

Οι τιμές της περίπτωσης (ιστ) του ανωτέρω πίνακα 
που αφορούν σε σταθμούς Σ.Η.Θ.Υ.Α. που κάνουν χρήση 
φυσικού αερίου προσαυξάνονται κατά ποσό ίσο με την 
τιμή επί το συντελεστή ρήτρας φυσικού αερίου ο οποίος 
ορίζεται ως εξής: 

ΣΡ = 1+(Μ.Τ.Φ.Α.-26)/(100 χ η θ| ) 

Οπου: 

Μ.Τ.Φ.Α.: η ανά τρίμηνο μέση μοναδιαία τιμή πώλησης 
φυσικού αερίου για συμπαραγωγή σε €/Μ\Λ/ά ανωτέρας 
θερμογόνου δύναμης (Α.Θ.Δ.) στους χρήστες Φ.Α. στην 
Ελλάδα, εξαιρουμένων των πελατών ηλεκτροπαραγω¬ 
γής. Η τιμή αυτή ορίζεται με μέριμνα της Δ.Ε.Π.Α. Α.Ε. 
και κοινοποιείται ανά τρίμηνο στον Δ.Ε.Σ.Μ.Η.Ε.. 

η θ| : ο ηλεκτρικός βαθμός απόδοσης της διάταξης 
Σ.Η.Θ.Υ.Α. επί ανωτέρας θερμογόνου δύναμης (Α.Θ.Δ.) 
φυσικού αερίου, η οποία ορίζεται σε 0,33 για μονάδες 
Σ.Η.Θ.Υ.Α. <1 Μ\Λ/θ, και σε 0,35 για μονάδες Σ.Η.Θ.Υ.Α. 
>1 Μ\Λ/θ. Η τιμή του ΣΡ δεν μπορεί να είναι μικρότερη 
της μονάδας. 

Στην περίπτωση που οι ανωτέρω Σ.Η.Θ.Υ.Α. που κά¬ 
νουν χρήση φυσικού αερίου αξιοποιούν τα καυσαέρια 
για γεωργικούς σκοπούς ο συντελεστής ΣΡ μπορεί να 
προσαυξάνεται με απόφαση της Ρ.Α.Ε. μέχρι 20%. 

Η τιμολόγηση της ηλεκτρικής ενέργειας που παρά- 
γεται από Παραγωγό ή Αυτοπαραγωγό μέσω σταθ¬ 
μού παραγωγής ηλεκτρικής ενέργειας από Σ.Η.Θ.Υ.Α. 
πραγματοποιείται ανά μήνα με βάση τη Μ.Τ.Φ.Α. του 
προηγούμενου τριμήνου. 

Οι τιμές του ανωτέρω πίνακα για τους Αυτοπαραγω- 
γούς ηλεκτρικής ενέργειας ισχύουν μόνο για σταθμούς 
Α.Π.Ε. και Σ.Η.Θ.Υ.Α. με εγκατεστημένη ισχύ έως τριάντα 
πέντε (35) Μ\Λ/ και για το πλεόνασμα της ηλεκτρικής 
ενέργειας που διατίθεται στο Σύστημα ή το Δίκτυο, 
το οποίο μπορεί να ανέλθει μέχρι ποσοστό 20% της 
συνολικά παραγόμενης, από τους σταθμούς αυτούς, 
ηλεκτρικής ενέργειας, σε ετήσια βάση. 

Η τιμολόγηση της ηλεκτρικής ενέργειας που παρά- 
γεται από Παραγωγό ή Αυτοπαραγωγό μέσω σταθ¬ 
μού παραγωγής ηλεκτρικής ενέργειας από Σ.Η.Θ.Υ.Α. 
πραγματοποιείται ανά μήνα με βάση τη Μ.Τ.Φ.Α. του 
προηγούμενου τριμήνου. 

γ) Η παραγόμενη ενέργεια από σταθμούς Α.Π.Ε. πλην 
φωτοβολταϊκών και ηλιοθερμικών σταθμών, εφόσον 
οι επενδύσεις υλοποιούνται χωρίς τη χρήση δημόσι¬ 
ας επιχορήγησης, τιμολογείται με βάση τις τιμές του 
ανωτέρω πίνακα τιμολόγησης, προσαυξημένες κατά 
ποσοστό 20% για τις περιπτώσεις (α),(δ), (ζ), (η) και 
(ιζ), καθώς και κατά ποσοστό 15% για τις περιπτώσεις 
(θ) έως (ιε). Για την περίπτωση (ιστ), η προσαύξηση 
κατά 15% εφαρμόζεται μόνο στο σταθερό σκέλος της 
τιμολόγησης, εφόσον η επένδυση υλοποιείται χωρίς 
επιχορήγηση από οποιοδήποτε εθνικό, ευρώπαϊκό ή δι¬ 
εθνές πρόγραμμα ή αναπτυξιακό νόμο, για την κάλυψη 
τμήματος της σχετικής δαπάνης ούτε υπόκειται σε φο¬ 
ροαπαλλαγή οποιασδήποτε μορφής περιλαμβανομένου 
και του αφορολόγητου αποθεματικού. 

δ) Η παραγόμενη ηλεκτρική ενέργεια από σταθμούς 
Α.Π.Ε. που εγκαθίστανται σε Μη Διασυνδεδεμένα Νη¬ 
σιά και βραχονησίδες της Ελληνικής Επικράτειας και οι 
οποίοι συνδέονται στο Σύστημα μέσω νέας υποθαλάσ¬ 
σιας διασύνδεσης απαραίτητης για τη διοχέτευση της 
παραγόμενης ενέργειας, το κόστος της οποίας επιβα¬ 


ρύνονται εξ ολοκλήρου οι κάτοχοι των οικείων αδειών 
παραγωγής, με εξαίρεση τα τυχόν πρόσθετα έργα της 
παραγράφου 5 του άρθρου 11 του ν. 3468/2006, όπως 
ισχύει, τιμολογείται με βάση την τιμή του στοιχείου 
α' για Μη Διασυνδεδεμένα Νησιά του ανωτέρω πίνακα 
τιμολόγησης, προσαυξημένη κατά ποσοστό 10% πλέον 
του ποσοστού επί τοις εκατό που ορίζεται από την 
τετραγωνική ρίζα του λόγου της ευθείας απόστασης 
σε χιλιόμετρα μεταξύ της εξόδου του τερματικού υπο¬ 
σταθμού ανύψωσης των σταθμών και του σημείου του 
υφιστάμενου Συστήματος τα οποία συνδέονται μέσω 
του νέου έργου σύνδεσης, προς το δεκαπλάσιο της 
συνολικής εγκατεστημένης ισχύος των σταθμών σε Μ\Λ/. 
Η προσαύξηση δεν επιτρέπεται να είναι μεγαλύτερη από 
25%. Η προσαύξηση ισχύει και μετά την πιθανή διασύν¬ 
δεση του νησιού ή της νησίδας και προσθετικά σε πιθα¬ 
νή προσαύξηση της προηγούμενης περίπτωσης γ'. 

ε) Οι ηλιοθερμικοί σταθμοί των περιπτώσεων (ε) και 
(στ) του ανωτέρω πίνακα επιτρέπεται να χρησιμοποιούν 
και ενέργεια που προέρχεται από φυσικό αέριο, ΕΡΘ, 
ντίζελ, βιοντίζελ ή άλλα βιοκαύσιμα, εφόσον η χρήση της 
ενέργειας αυτής κρίνεται αναγκαία για την αξιοποίηση 
της ηλιακής ενέργειας. Η χρησιμοποιούμενη ενέργεια 
που προέρχεται από φυσικό αέριο, ΕΡΘ ή ντίζελ δεν 
μπορεί να υπερβαίνει το 15% της συνολικής ενέργειας 
που παράγεται σε ετήσια βάση, από τις μονάδες αξιο¬ 
ποίησης της ηλιακής ενέργειας. Το όριο αυτό μπορεί να 
προσαυξάνεται κατά 5% εάν χρησιμοποιείται βιοντίζελ 
ή άλλα βιοκαύσιμα.» 

3. Στο τέλος της παρ. 6 του άρθρου 13 του ν. 3468/ 
2006, όπως ισχύει, προστίθενται νέα εδάφια ως εξής: 

«Με απόφαση του Υπουργού Περιβάλλοντος, Ενέρ¬ 
γειας και Κλιματικής Αλλαγής, καθορίζεται επαύξη- 
ση της ισχύουσας τιμής της παραγόμενης ενέργειας 
από χερσαίες εγκαταστάσεις αιολικής ενέργειας που 
εγκαθίστανται σε θέσεις χαμηλού αιολικού δυναμικού 
εντός Περιοχών Αιολικής Καταλληλότητας (ΠΑΚ) όπως 
καθορίστηκαν με το Ειδικό Πλαίσιο Χωροταξικού Σχε- 
διασμού και Αειφόρου Ανάπτυξης για τις Ανανεώσιμες 
Πηγές Ενέργειας (ΦΕΚ 2464 Β'), με σκοπό τη στήριξη 
της υλοποίησης αιολικών πάρκων στις περιοχές αυ¬ 
τές. Η επαύξηση πρέπει να είναι αντιστρόφως ανάλογη 
του αιολικού δυναμικού των θέσεων εκπεφρασμένου σε 
ισοδύναμες ώρες λειτουργίας όπως αυτές διαπιστώνο¬ 
νται με βάση την απολογιστική παραγωγή ηλεκτρικής 
ενέργειας και να λαμβάνει υπόψη την παραγωγική απο- 
δοτικότητα των χρησιμοποιούμενων ανεμογεννητριών. 
Η παραπάνω υπουργική απόφαση δεν καταλαμβάνει 
τις ισχύουσες, κατά το χρόνο έκδοσής της, συμβάσεις 
πώλησης ηλεκτρικής ενέργειας αιολικών πάρκων στις 
ανωτέρω περιοχές. Η τροποποίηση των ορίων των 
περιοχών ΠΑΚ, μετά την έκδοση της ανωτέρω από¬ 
φασης, δεν επηρεάζει τις ισχύουσες κατά το χρόνο 
εκείνο συμβάσεις πώλησης ηλεκτρικής ενέργειας αι¬ 
ολικών πάρκων.» 

4. Στο τέλος του άρθρου 13 του ν. 3468/2006, όπως 
ισχύει, προστίθεται παράγραφος 8 ως εξής: 

«8. Στο τέλος κάθε ημερολογιακού έτους, ο αρμόδιος 
Διαχειριστής καταβάλει σε κάθε Παραγωγό ηλεκτρι¬ 
σμού από αιολική ενέργεια που συνδέεται στο Σύστημα 
ή το Διασυνδεδεμένο Δίκτυο, πρόσθετη αποζημίωση 
που ισούται με την αποζημίωση που αντιστοιχεί σε πο¬ 
σοστό 30% των περικοπών ενέργειας που του έχουν 

επιβληθεί κατά το προηγούμενο ημερολογιακό έτος 
από τον αρμόδιο Διαχειριστή σύμφωνα με τα άρθρα 9 
και 10 του παρόντος και τους Κώδικες Διαχείρισης του 
Συστήματος και του Δικτύου. Το ανωτέρω ποσοστό των 
περικοπών ενέργειας αυξάνεται κάθε έτος κατά μέγιστο 
έως και το 100%, έτσι ώστε η συνολική αποζημίωση 
που λαμβάνει ο σταθμός να ισούται με το μικρότερο 
ποσό μεταξύ: α) της αποζημίωσης που θα ελάμβανε αν 
λειτουργούσε με δύο χιλιάδες (2.000) ισοδύναμες ώρες 
και β) της αποζημίωσης που θα ελάμβανε αν λειτουρ¬ 
γούσε χωρίς περικοπές. Η μεθοδολογία υπολογισμού 
των περικοπών ενέργειας καθορίζεται με απόφαση του 
Υπουργού Περιβάλλοντος, Ενέργειας και Κλιματικής Αλ¬ 


λαγής, η οποία εκδίδεται κατόπιν γνώμης της Ρ.Α.Ε. μετά 
από εισήγηση και των αρμόδιων Διαχειριστών.» 

5. Στην παρ. 3 του άρθρου 18 του ν. 3468/2006 η 
φράση «με απόφαση του Υπουργού Ανάπτυξης, μετά 
από γνώμη της Ρ.Α.Ε.» αντικαθίσταται με τις λέξεις «με 
απόφαση της Ρ.Α.Ε.». 

6. Η παρ. 3 του άρθρου 27Α του ν. 3734/2009 αντικα¬ 
θίσταται ως εξής: 

«3. Η τιμολόγηση της ηλεκτρικής ενέργειας που πα- 
ράγεται από φωτοβολταϊκούς σταθμούς πλην αυτών 
της περίπτωσης (γ) του πίνακα της παρ. 1 του άρθρου 
13 του ν. 3468/2006, όπως ισχύει, γίνεται με βάση τα 
στοιχεία του ακόλουθου πίνακα: 


Έτος Μήνας 

Διασυνδεδεμένο 

Μη Διασυνδεδεμένο 

Α 

Β 

Γ (ανεξαρτήτως ισχύος) 

>ιοοι<νν 

<=ιοοκνν 


2009 Φεβρουάριος 

400,00 

450,00 

450,00 

2009 Αύγουστος 

400,00 

450,00 

450,00 

2010 Φεβρουάριος 

400,00 

450,00 

450,00 

2010 Αύγουστος 

392,04 

441,05 

441,05 

2011 Φεβρουάριος 

372,83 

419,43 

419,43 

2011 Αύγουστος 

351,01 

394,89 

394,89 

2012 Φεβρουάριος 

333,81 

375,54 

375,54 

2012 Αύγουστος 

314,27 

353,55 

353,55 

2013 Φεβρουάριος 

298,87 

336,23 

336,23 

2013 Αύγουστος 

281,38 

316,55 

316,55 

2014 Φεβρουάριος 

268,94 

302,56 

302,56 

2014 Αύγουστος 

260,97 

293,59 

293,59 

Για κάθε έτος ν από το 
2015 και μετά 

1,3χμΟΤΣν-ι 

Ι^χμΟΤΙν! 

1,4χμΟΤΣν.ι 


μΟΤΣν.,: Μέση Οριακή Τιμή Συστήματος κατά το προηγούμενο έτος ν-1» 

7. Οι περιπτώσεις β' και δ' της παρ. 5 του άρθρου 27Α 
του ν. 3734/2009 αντικαθίστανται ως εξής: 

«β) Οι τιμές που καθορίζονται στον ανωτέρω πίνακα 
αναπροσαρμόζονται κάθε έτος, κατά ποσοστό 25% του 
δείκτη τιμών καταναλωτή του προηγούμενου έτους, 
όπως αυτός καθορίζεται από την Τράπεζα της Ελ¬ 
λάδος. Αν η τιμή που αναφέρεται στον πίνακα αυτόν 
αναπροσαρμοσμένη κατά τα ανωτέρω, είναι μικρότερη 
της μέσης Οριακής Τ ιμής του Συστήματος, όπως αυτή 
διαμορφώνεται κατά το προηγούμενο έτος, προσαυ¬ 
ξημένης κατά 30%, 40%, και 40%, αντίστοιχα, για τις 
περιπτώσεις Α', Β' και Γ', του ανωτέρω πίνακα, η τι¬ 
μολόγηση γίνεται με βάση τη μέση Οριακή Τιμή του 
Συστήματος του προηγούμενου έτους, προσαυξημέ¬ 
νη κατά τους αντίστοιχους ως άνω συντελεστές. Δεν 
αναπροσαρμόζονται οι τιμές ηλεκτρικής ενέργειας που 
παράγεται από φωτοβολταϊκούς σταθμούς για παραγω¬ 
γούς που έχουν συνάψει σύμβαση, η οποία δεν τροπο¬ 
ποιείται σύμφωνα με το εδάφιο δ'. Οι τιμές παραγωγής 
ηλεκτρικής ενέργειας από φωτοβολταϊκούς σταθμούς 
με ισχύ κατώτερη των 100 Κ\Λ/ στο μη διασυνδεδεμένο 
δίκτυο αναπροσαρμόζονται σύμφωνα με τα ισχύοντα 
της περίπτωσης Γ' του ανωτέρω πίνακα. 

δ) Οι παραγωγοί που έχουν συνάψει σύμβαση πώλη¬ 
σης ηλεκτρικής ενέργειας από φωτοβολταϊκούς σταθ¬ 
μούς και με την έναρξη ισχύος του παρόντος νόμου 
έχουν θέσει σε λειτουργία τους σταθμούς τους, κατά τα 
ανωτέρω, μπορούν είτε να τροποποιήσουν τη σύμβασή 
τους, σύμφωνα με τις διατάξεις των ανωτέρω εδαφί¬ 
ων με τιμή αναφοράς που αντιστοιχεί στο Φεβρουάριο 
2010 και διάρκεια ίση με το χρονικό διάστημα που υπο¬ 
λείπεται της εικοσαετίας από τη θέση των σταθμών 
σε λειτουργία είτε να συνεχίσουν την εκτέλεση της 
ισχύουσας σύμβασης. Στην περίπτωση συνέχισης της 
ισχύουσας σύμβασης η ετήσια αναπροσαρμογή των 
τιμών ακολουθεί αυτή της περίπτωσης β' της παρ. 5 
του άρθρου 27Α του ν. 3734/2009. Αν όμως ασκήσουν 
το δικαίωμα της ανανέωσης της σύμβασης, κατά τα 
προβλεπόμενα στις διατάξεις της παρ. 2 του άρθρου 12 
του ν. 3468/2006, ως τιμή πώλησης θα συνομολογείται, 
κατά τα προβλεπόμενα στον ανωτέρω πίνακα, αυτή που 
αντιστοιχεί στο μήνα και έτος της ανανέωσης.» 

8. Το πρώτο εδάφιο της παρ. 3 του άρθρου 14 του ν. 
3468/2006, όπως αντικαταστάθηκε από την παρ. 8 του 
άρθρου 27Α του ν. 3734/2009, αντικαθίσταται ως εξής: 

«3. Με κοινή απόφαση των Υπουργών Οικονομικών και 
Περιβάλλοντος, Ενέργειας και Κλιματικής Αλλαγής, μετά 
από γνώμη της Ρ.Α.Ε., καταρτίζεται Ειδικό Πρόγραμμα Ανά¬ 
πτυξης Φωτοβολτάίκών Συστημάτων σε κτιριακές εγκατα¬ 
στάσεις και ιδίως σε στέγες και προσόψεις κτιρίων, στα 
οποία συμπεριλαμβάνονται και αυτά όπου στεγάζονται 
Νομικά Πρόσωπα Δημοσίου Δικαίου (Ν.Π.Δ.Δ.) ή Νομικά 
Πρόσωπα Ιδιωτικού Δικαίου (Ν.Π.Ι.Δ.) μη κερδοσκοπικού χα¬ 
ρακτήρα σύμφωνα με τους ισχύοντες όρους δόμησης.» 

Άρθρο 6 

Μετά το άρθρο 6 του ν. 3468/2006 προστίθεται νέο 
άρθρο 6Α ως εξής: 

«Άρθρο 6Α 

Θαλάσσια αιολικά πάρκα 

1. Επιτρέπεται η εγκατάσταση αιολικών πάρκων για 
την παραγωγή ηλεκτρικής ενέργειας εντός του εθνικού 


θαλάσσιου χώρου, σύμφωνα με τις ρυθμίσεις του άρ¬ 
θρου 10 του Ειδικού Πλαισίου Χωροταξικού Σχεδιασμού 
και Αειφόρου Ανάπτυξης για τις Α.Π.Ε. (ΦΕΚ 2464 Β') 
και της απόφασης του Υπουργού Περιβάλλοντος, Ενέρ¬ 
γειας και Κλιματικής Αλλαγής που εκδίδεται κατά την 
περίπτωση β' της παρ. 3 του άρθρου 1 του ν. 3468/2006, 
όπως ισχύει. 

2. Με ειδικά σχέδια που υποβάλλονται σε διαδικασία 
Στρατηγικής Περιβαλλοντικής Εκτίμησης, κατά τις δια¬ 
τάξεις της κυα Υ.ΠΕ.ΧΩ.Δ.Ε./ΕΥΠΕ/οικ.107017/2006 (ΦΕΚ 
1225 Β'), καθορίζεται η ακριβής θέση των θαλάσσιων αι¬ 
ολικών πάρκων, η θαλάσσια έκταση που καταλαμβάνουν 
και η μέγιστη εγκατεστημένη ηλεκτρική ισχύς τους. Στη 
Στρατηγική Μελέτη Περιβαλλοντικών Επιπτώσεων που 
εκπονείται κατά τη διαδικασία αυτή, εκτιμώνται ιδίως 
η προστασία του θαλάσσιου φυσικού και πολιτιστικού 
περιβάλλοντος και των εν γένει οικοσυστημάτων του, 
με έμφαση στη βιωσιμότητα της θαλάσσιας χλωρίδας, 
πανίδας και ορνιθοπανίδας, η εθνική ασφάλεια, η κατά 
προτεραιότητα ενεργειακή εξασφάλιση των νησιών και 
η ασφάλεια των θαλάσσιων μεταφορών. 

3. Τα ειδικά σχέδια της προηγούμενης παραγράφου 
εγκρίνονται με προεδρικά διατάγματα, που εκδίδονται 
με πρόταση των Υπουργών Οικονομικών, Οικονομίας, 
Ανταγωνιστικότητας και Ναυτιλίας, Εξωτερικών, Εθνικής 
Αμυνας, Πολιτισμού και Τουρισμού και Περιβάλλοντος, 
Ενέργειας και Κλιματικής Αλλαγής. 

4. Για την εγκατάσταση κάθε θαλάσσιου αιολικού πάρ¬ 
κου, περιλαμβανομένης και της δεσμευτικής Προσφοράς 
Σύνδεσης με τον αρμόδιο Διαχειριστή, εκδίδεται άδεια 
με απόφαση του Υπουργού Περιβάλλοντος, Ενέργει¬ 
ας και Κλιματικής Αλλαγής, κατά παρέκκλιση των περί 
αδειών διατάξεων του ν. 3468/2006, όπως ισχύει. Το ει¬ 
δικότερο περιεχόμενο της άδειας, η διαδικασία έκδοσής 
της και κάθε άλλη αναγκαία λεπτομέρεια καθορίζονται 
με απόφαση του Υπουργού Περιβάλλοντος, Ενέργειας 
και Κλιματικής Αλλαγής. 

5. Μετά την έκδοση της Άδειας της προηγούμενης πα¬ 
ραγράφου με απόφαση του Υπουργού Περιβάλλοντος, 
Ενέργειας και Κλιματικής Αλλαγής προκηρύσσεται ανοι¬ 
χτός δημόσιος διαγωνισμός, κατά τις διατάξεις του ν. 
3669/2008 (ΦΕΚ 116 Α'), για την εκτέλεση με χρηματοδό¬ 
τηση ή αυτοχρηματοδότηση των έργων της κατασκευής 
του θαλάσσιου αιολικού πάρκου και της σύνδεσής του 
με το Σύστημα, με αντάλλαγμα την παραχώρηση, εν άλω 
ή εν μέρει, της εκμετάλλευσής του στον ανάδοχο για 
ορισμένο χρόνο. Η εγκατεστημένη ηλεκτρική ισχύς του 
θαλάσσιου πάρκου μπορεί να είναι μικρότερη ή ίση με 
τη μέγιστη ισχύ που έχει καθοριστεί με το οικείο ειδικό 
σχέδιο της παραγράφου 2 του παρόντος άρθρου. 

6. Με κοινή υπουργική απόφαση που εκδίδεται μετά 
από πρόταση των Υπουργών Περιβάλλοντος, Ενέργειας 
και Κλιματικής Αλλαγής και Οικονομίας, Ανταγωνιστικό¬ 
τητας και Ναυτιλίας ρυθμίζονται οι λεπτομέρειες σχετι¬ 
κά με την προκήρυξη, τα συμβατικά τεύχη, τα κριτήρια 
επιλογής, τη συμμετοχή στη διαδικασία επιλογής ανε¬ 
ξάρτητων αρχών και άλλων οργάνων της διοικήσεως, τα 
δικαιώματα και τις υποχρεώσεις των αναδοχών, καθώς 
και κάθε άλλο ειδικό ζήτημα σχετικό με την εφαρμογή 
της προηγούμενης παραγράφου. 

7. Για την κατασκευή και τη λειτουργία κάθε αιολικού 
πάρκου της παραγράφου 1 τηρείται από τον ανάδοχο 
η διαδικασία έγκρισης περιβαλλοντικών όρων έργων, 

σύμφωνα με τις ρυθμίσεις των άρθρων 3 έως 5 του ν. 
1650/1986, όπως ισχύει. 

8. Η άδεια λειτουργίας των θαλάσσιων αιολικών πάρ¬ 
κων χορηγείται από τον Υπουργό Περιβάλλοντος, Ενέρ¬ 
γειας και Κλιματικής Αλλαγής στον ανάδοχο σύμφωνα 
με τη διαδικασία των παραγράφων 11 και 12 του άρθρου 
8 του ν. 3468/2006, όπως ισχύει.» 

Άρθρο 7 

Ειδικό τέλος και παροχή κινήτρων στους οικιακούς 
καταναλωτές περιοχών όπου εγκαθίστανται 
έργα Α.Π.Ε. 

1. Το τρίτο εδάφιο της παρ. Α.1 του άρθρου 25 του ν. 
3468/2006 αντικαθίσταται ως εξής: 

«Απαλλάσσονται από την καταβολή του ειδικού τέ¬ 
λους οι παραγωγοί ηλεκτρικής ενέργειας από συστήμα¬ 
τα Α.Π.Ε. σε κτίρια ή από φωτοβολταϊκά συστήματα.» 

2. Στο άρθρο 25 του ν. 3468/2006, όπως ισχύει, μετά 
την παράγραφο Α.1 προστίθεται νέα παράγραφος Α.2 
που έχει ως εξής: 

«Α.2. Τα έσοδα που προέρχονται από τις δημοπρατή- 
σεις των αδιάθετων δικαιωμάτων εκπομπών αερίων θερ¬ 
μοκηπίου, σύμφωνα με την παρ. 3.3.1 του Παραρτήματος 
του άρθρου 3 της υπ. αριθ. 52115/2970/2008 (ΦΕΚ 2575 
Β') κοινής απόφασης των Υπουργών Οικονομίας και Οι¬ 
κονομικών, Ανάπτυξης και Περιβάλλοντος, Χωροταξίας 
και Δημόσιων'Εργων, καθώς και σύμφωνα με το άρθρο 7 
της υπ. αριθ. 54409/2632/2004 (ΦΕΚ 1931 Β') κοινής από¬ 
φασης των Υπουργών Εσωτερικών, Δημόσιας Διοίκησης 
και Αποκέντρωσης, Οικονομίας και Οικονομικών, Ανά¬ 
πτυξης και Περιβάλλοντος, Χωροταξίας και Δημόσιων 
Έργων αποτελούν πόρο του ειδικού λογαριασμού, που 
διαχειρίζεται ο Διαχειριστής του Συστήματος Μετα¬ 
φοράς Ηλεκτρικής Ενέργειας (Δ.Ε.Σ.Μ.Η.Ε. Α.Ε.) κατά το 
άρθρο 40 του ν. 2773/1999, στον οποίο και αποδίδεται. 
Οι όροι και η διαδικασία για τη διενέργεια των ανωτέρω 
δημοπρατήσεων καθορίζονται με κοινή απόφαση των 
Υπουργών Οικονομικών και Περιβάλλοντος, Ενέργειας 
και Κλιματικής Αλλαγής.» 

3. Η παράγραφος Α.2 του άρθρου 25 του ν. 3468/2006, 
όπως ισχύει, αναριθμείται ως παράγραφος Α.3 και αντι¬ 
καθίσταται ως εξής: 

«Α.3. Τα ποσά που αντιστοιχούν στο ειδικό τέλος κατά 
την παράγραφο Α.1 παρακρατούνται από τον αρμόδιο 
Διαχειριστή και αποδίδονται ως ακολούθως: 

(ί) Ποσό μέχρι ποσοστού 1% επί της προ Φ.Π.Α., τιμής 
πώλησης της ηλεκτρικής ενέργειας από Α.Π.Ε. αποδίδε¬ 
ται στους κατόχους άδειας προμήθειας που προμηθεύ¬ 
ουν ηλεκτρική ενέργεια στους οικιακούς καταναλωτές 
του Ο.Τ.Α. πρώτου βαθμού στον οποίο είναι εγκατεστη¬ 
μένοι οι σταθμοί Α.Π.Ε., με σκοπό να πιστωθούν έως και 
κατά το συνολικό αυτό ποσό οι λογαριασμοί κατανάλω¬ 
σης ηλεκτρικής ενέργειας των οικιακών καταναλωτών. 
Δικαιούχοι της πίστωσης της παρούσας παραγράφου εί¬ 
ναι κατά προτεραιότητα οι οικιακοί καταναλωτές εντός 
των διοικητικών ορίων του δημοτικού ή του κοινοτικού 
διαμερίσματος στο οποίο είναι εγκατεστημένοι οι σταθ¬ 
μοί Α.Π.Ε. και στη συνέχεια οι οικιακοί καταναλωτές 
των λοιπών δημοτικών ή κοινοτικών διαμερισμάτων. Η 
πίστωση διενεργείται στον εκκαθαριστικό λογαριασμό 
του κάθε δικαιούχου, αναλογικά προς την ενέργεια που 
κατανάλωσε, υπό την προϋπόθεση ότι συνολικά δεν δη- 
μιουργείται υπέρβαση του ανωτέρω ποσού. Η πίστωση 


αφορά το σκέλος της ενέργειας του λογαριασμού και 
διενεργείται κατά την ακόλουθη προτεραιότητα: μέχρι 
α) τη χρέωση των πρώτων 800 κιλοβατωρών κάθε δι¬ 
καιούχου καταναλωτή, β) του συνόλου των χρεώσεων 
κατανάλωσης νυχτερινών τιμολογίων κάθε δικαιούχου 
καταναλωτή, γ) τη χρέωση για καταναλώσεις μεταξύ 
801 έως 1.600 κιλοβατώρες κάθε δικαιούχου καταναλωτή 
και δ) το 60% της χρέωσης για καταναλώσεις άνω των 
1.601 κιλοβατωρών κάθε δικαιούχου καταναλωτή, σε τε- 
τραμηνιαία βάση. Η πίστωση αναγράφεται διακριτά στο 
τακτικό εκκαθαριστικό σημείωμα κάθε λογαριασμού. 
Με απόφαση του Υπουργού Περιβάλλοντος, Ενέργει¬ 
ας και Κλιματικής Αλλαγής, που εκδίδεται μετά από 
γνώμη της Ρ.Α.Ε., μπορεί να μεταβάλλεται το ύψος των 
καταναλώσεων των ανωτέρω βαθμιδών α) - δ) και να 
αφαιρούνται βαθμίδες ή να προστίθενται νέες, ώστε να 
διευκολύνεται κάθε φορά η εφαρμογή της παρούσας 
παραγράφου. 

(ϋ) Ποσό ποσοστού 0,3% επί της προ Φ.Π.Α. τιμής πώ¬ 
λησης της ηλεκτρικής ενέργειας από Α.Π.Ε. αποδίδεται 
υπέρ του Ειδικού Ταμείου Εφαρμογής Ρυθμιστικών και 
Περιβαλλοντικών Σχεδίων (Ε.Τ.Ε.Ρ.Π.Σ.). 

(ϋί) Το υπόλοιπο ποσό αποδίδεται κατά ποσοστό 80% 
στον Ο.Τ.Α. πρώτου βαθμού, εντός των διοικητικών ορί¬ 
ων του οποίου είναι εγκατεστημένοι οι σταθμοί Α.Π.Ε. 
και κατά ποσοστό 20% στον ή τους Ο.Τ.Α. πρώτου βαθ¬ 
μού, από την εδαφική περιφέρεια των οποίων διέρχεται 
η γραμμή σύνδεσης του σταθμού με το Σύστημα ή το 
Δίκτυο. Αν ο σταθμός είναι εγκατεστημένος εντός των 
διοικητικών ορίων περισσοτέρων του ενός Ο.Τ.Α., τα 
ποσά από το ειδικό τέλος κατανέμονται σε αυτούς, 
ανάλογα με την ισχύ των μονάδων του σταθμού που 
είναι εγκατεστημένες στην περιοχή κάθε Ο.Τ.Α. ή, προ- 
κειμένου για υδροηλεκτρικό σταθμό με Εγκατεστημένη 
Ισχύ μικρότερη ή ίση των δεκαπέντε (15) Μ\Λ/θ, ανάλογα 
με το μήκος του τμήματος του αγωγού που είναι εγκα¬ 
τεστημένο στην περιοχή κάθε Ο.Τ.Α.. Στην περίπτωση 
σημειακών υδροηλεκτρικών σταθμών, χωρίς αγωγό, τα 
ποσά από το ειδικό τέλος κατανέμονται ισόποσα με¬ 
ταξύ των Ο.Τ.Α. εντός των ορίων των οποίων εγκαθί¬ 
σταται το έργο. Αν η γραμμή σύνδεσης του σταθμού 
με το Σύστημα ή το Δίκτυο διέρχεται από την περιοχή 
περισσοτέρων του ενός Ο.Τ.Α., τα ποσά του ειδικού τέ¬ 
λους κατανέμονται σε αυτούς ανάλογα με το μήκος του 
τμήματος της γραμμής σύνδεσης που βρίσκεται στην 
περιοχή κάθε Ο.Τ.Α.. Το σημείο σύνδεσης του σταθμού 
καθορίζεται με τους όρους σύνδεσής του, που διατυ¬ 
πώνονται από τον αρμόδιο Διαχειριστή.» 

4. Η παρ. Α.3 του άρθρου 25 του ν. 3468/2006, όπως 
ισχύει, αναριθμείται ως παρ. Α.4 και στο πρώτο εδάφιο 
αυτής οι λέξεις «έργων τοπικής ανάπτυξης» αντικαθί¬ 
στανται από τις λέξεις «περιβαλλοντικών δράσεων, έρ¬ 
γων τοπικής ανάπτυξης και κοινωνικής υποστήριξης». 

5. Οι παράγραφοι Α.4 έως και Α.7 του άρθρου 25 του ν. 
3468/2006, όπως ισχύει, αναριθμούνται ως παράγραφοι 
Α.5 έως και Α.8. 

Άρθρο 8 

Τροποποίηση διατάξεων για την αποτελεσματικότερη 
αντιμετώπιση της κλιματικής αλλαγής 

1. Ο τίτλος του άρθρου 8 του ν.1650/1986, όπως ισχύ¬ 
ει, τροποποιείται σε «Μέτρα για την προστασία του 
κλίματος και της ατμόσφαιρας», οι παράγραφοι 1, 2 και 

3 αυτού αναριθμούνται σε 2, 3 και 4, αντιστοίχως και 
προστίθεται νέα παράγραφος 1 ως εξής: 

«1. Με τη θέσπιση των κατάλληλων μέτρων προω¬ 
θούνται, κατά προτεραιότητα, οι ανανεώσιμες πηγές 
ενέργειας, ως μέσο για την αντιμετώπιση της κλιματικής 
αλλαγής, την προστασία της ατμόσφαιρας, το βιώσιμο 
ενεργειακό εφοδιασμό της χώρας, την επίτευξη της 
αειφόρου ανάπτυξης και τη βιώσιμη αξιοποίηση των 
πηγών του εθνικού πλούτου.» 

2. Στο άρθρο 19 του ν.1650/1986 προστίθεται παρά¬ 
γραφος 6, ως εξής: 

«6. Κατ’ εξαίρεση, στις περιοχές (α) των παραγράφων 
3, 4 και 5 του παρόντος άρθρου, εξαιρουμένων πιθανών 
τμημάτων των περιοχών αυτών που αποτελούν περιο¬ 
χές της παραγράφου 1, υγροτόπων Διεθνούς Σημασίας 
(υγρότοποι ΒΑΜ3ΑΗ) και οικοτόπων προτεραιότητας 
περιοχών της Επικράτειας που έχουν ενταχθεί στο δί¬ 
κτυο ΦΥΣΗ 2000, σύμφωνα με την απόφαση 2006/13/ΕΚ 
της Επιτροπής, καθώς και (β) στις γειτονικές εκτάσεις 
της παραγράφου 4 του άρθρου 18 του παρόντος νόμου, 
επιτρέπεται η εγκατάσταση σταθμών από ανανεώσιμες 
πηγές ενέργειας ως μέσο για την προστασία του κλίμα¬ 
τος, εφόσον με τους όρους και τις προϋποθέσεις που 
θα καθορίζονται στα πλαίσια της έγκρισης περιβαλλο¬ 
ντικών όρων του σταθμού, διασφαλίζεται η διατήρηση 
του προστατευτέου αντικειμένου της περιοχής.» 

3. Στην παρ. 1 του άρθρου 2 του ν. 2742/1999 (ΦΕΚ 207 
Α') προστίθεται εδάφιο δ' ως ακολούθως: 

«δ. Στην προστασία του κλίματος και της ατμόσφαι¬ 
ρας και στην προώθηση της ενεργειακής αυτοδυναμίας 
της χώρας με την αξιοποίηση των Ανανεώσιμων Πηγών 
Ενέργειας.» 

4. Στην παρ. 2 του άρθρου 2 του ν. 2742/1999 προστί¬ 
θεται εδάφιο ιβ' ως ακολούθως: 

«ιβ. Η κατά προτεραιότητα προώθηση των Ανανεώσι¬ 
μων Πηγών Ενέργειας, με γνώμονα τη βιώσιμη αξιοποί¬ 
ηση των πηγών του εθνικού πλούτου, σύμφωνα με τις 
διεθνείς και κοινοτικές υποχρεώσεις.» 

Άρθρο 9 

Θέματα χωροθέτησης εγκαταστάσεων Α.Π.Ε. 

1. Μετά το τρίτο εδάφιο της παρ. 1 του άρθρου 8 του 
ν. 2742/1999 προστίθεται τέταρτο εδάφιο ως εξής: 

«Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης περιλαμβάνουν επίσης τις 
κατευθύνσεις και τα προγραμματικά πλαίσια για τη 
βιώσιμη αξιοποίηση του ενεργειακού δυναμικού των 
περιφερειών, με προτεραιότητα στις ανανεώσιμες πηγές 
ενέργειας, σύμφωνα με την παρ. 1 του άρθρου 8 του ν. 
1650/1986, όπως ισχύει, και τις παραγράφους 1 εδάφιο δ' 
και 2 εδάφιο ιβ' του άρθρου 2 του παρόντος νόμου.» 

2. Για την εγκατάσταση σταθμών Α.Π.Ε. λαμβάνονται 
υπόψη μόνο εγκεκριμένα χωροταξικά, πολεοδομικά, ρυθ¬ 
μιστικά ή άλλα σχέδια χρήσεων γης και εγκεκριμένες 
μελέτες που εναρμονίζονται προς το Ειδικό Πλαίσιο 
Χωροταξικού Σχεδιασμού και Αειφόρου Ανάπτυξης για 
τις Ανανεώσιμες Πηγές Ενέργειας (ΦΕΚ 2464 Β') και 
τεκμηριώνουν επαρκώς ότι έχουν λάβει μέριμνα και 
έχουν διασφαλίσει τη μέγιστη αξιοποίηση του διαθέ¬ 
σιμου δυναμικού Α.Π.Ε.. Αν δεν υπάρχουν τέτοια σχέ¬ 
δια, η έγκριση εγκατάστασης σταθμών Α.Π.Ε. γίνεται 
με εφαρμογή των κατευθύνσεων του Ειδικού Πλαισίου 
Χωροταξικού Σχεδιασμού και Αειφόρου Ανάπτυξης για 
τις Ανανεώσιμες Πηγές Ενέργειας (ΦΕΚ 2464 Β'). 


3. Στο άρθρο 9 του ν. 2742/1999 προστίθεται παρά¬ 
γραφος 3 ως εξής: 

«3. Εγκεκριμένα Περιφερειακά Πλαίσια Χωροταξικού 
Σχεδιασμού και Αειφόρου Ανάπτυξης επιβάλλεται να 
τροποποιούνται ή να αναθεωρούνται προκειμένου να 
εναρμονίζονται προς τις κατευθύνσεις του Γ ενικού και 
των Ειδικών Πλαισίων Χωροταξικού Σχεδιασμού και 
Αειφόρου Ανάπτυξης. 

Στις περιπτώσεις ήδη θεσμοθετημένων Περιφερεια¬ 
κών Πλαισίων Χωροταξικού Σχεδιασμού και Αειφόρου 
Ανάπτυξης, ρυθμιστικών σχεδίων, γενικών πολεοδομικών 
σχεδίων, ζωνών οικιστικού ελέγχου ή άλλων σχεδίων 
χρήσεως γης, το περιεχόμενο των οποίων δεν καλύ¬ 
πτει επαρκώς τις κατευθύνσεις του Ειδικού Πλαισίου 
Χωροταξικού Σχεδιασμού και Αειφόρου Ανάπτυξης για 
τις Ανανεώσιμες Πηγές Ενέργειας και μέχρι την εναρμό¬ 
νισή τους προς τις κατευθύνσεις αυτές, η χωροθέτηση 
των έργων Α.Π.Ε. γίνεται με άμεση και αποκλειστική 
εφαρμογή των κατευθύνσεων του Ειδικού Πλαισίου 
Χωροταξικού Σχεδιασμού και Αειφόρου Ανάπτυξης για 
τις Ανανεώσιμες Πηγές Ενέργειας (ΦΕΚ 2464 Β'). Ειδι¬ 
κότερα, στην Αττική επιτρέπεται, κατά τα ανωτέρω, η 
εγκατάσταση σταθμών ηλεκτροπαραγωγής από Α.Π.Ε. 
κατά παρέκκλιση των διατάξεων των υποκείμενων σχε¬ 
δίων χωροταξικού σχεδιασμού, στα οποία περιλαμβά¬ 
νεται και το προεδρικό διάταγμα «Περί τροποποιήσεως 
των όρων δομήσεως των γηπέδων των κειμένων εκτός 
των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 
οικισμών, του Νομού Αττικής» (707/Δ/13.12.1979) και κατ’ 
εφαρμογή του Ειδικού Πλαισίου Χωροταξικού Σχεδι- 
ασμού και Αειφόρου Ανάπτυξης για τις Ανανεώσιμες 
Πηγές Ενέργειας.» 

4. Καταργούνται οι περιπτώσεις ια' της παρ. 1 του 
άρθρου 6 (Κεφάλαιο Β'), η'της παρ. 1 του άρθρου 14 
(κεφάλαιο Γ') και στ' της παρ. 2 του άρθρου 17, καθώς 
και το δεύτερο εδάφιο της περίπτωσης α' της παρ. 2 
του άρθρου 21 (Κεφάλαιο Ε') του Ειδικού Πλαισίου Χω¬ 
ροταξικού Σχεδιασμού και Αειφόρου Ανάπτυξης για τις 
Ανανεώσιμες Πηγές Ενέργειας (ΦΕΚ 2464 Β'). 

5. Για την πρόσθετη διασφάλιση των περιβαλλοντικών 
μέσων και παραμέτρων και την αρμονική ένταξη των 
μικρών υδροηλεκτρικών με ισχύ μικρότερη των 15 Μ\Λ/, 
στο περιβάλλον, τα κριτήρια χωροθέτησής τους που 
προβλέπονται στο Ειδικό Πλαίσιο Χωροταξικού Σχε- 
διασμού και Αειφόρου Ανάπτυξης για τις Ανανεώσιμες 
Πηγές Ενέργειας (ΦΕΚ 2464 Β') μπορούν να εξειδικεύ¬ 
ονται στις τεχνικές τους και λοιπές λεπτομέρειες ή να 
συμπληρώνονται με απόφαση του Υπουργού Περιβάλ¬ 
λοντος, Ενέργειας και Κλιματικής Αλλαγής. 

6. Στο τέλος της παρ. 3 του άρθρου 10 του ν. 3028/ 
2002 (ΦΕΚ 153 Α'), όπως ισχύει, προστίθεται εδάφιο ως 
ακολούθως: 

«Με απόφαση του Υπουργού Πολιτισμού και των κατά 
περίπτωση συναρμόδιων Υπουργών μπορεί να καθο¬ 
ρίζονται κριτήρια, διαδικασίες ελέγχου και κάθε άλλη 
λεπτομέρεια για την εφαρμογή της παρούσας.» 

7. Η περίπτωση α' της παρ. 6 του άρθρου 56 του ν. 
2637/1998 (ΦΕΚ 200 Α'), όπως αντικαταστάθηκε με την 
παρ. 37 του άρθρου 24 του ν. 2945/2001 (ΦΕΚ 223 Α'), 
αντικαθίσταται ως εξής: 

«6. α) Σε αγροτεμάχια που χαρακτηρίζονται από τη 
Διεύθυνση Αγροτικής Ανάπτυξης του οικείου νομού ως 

αγροτική γη υψηλής παραγωγικότητας, απαγορεύε¬ 
ται η άσκηση οποιοσδήποτε άλλης δραστηριότητας, 
εκτός από τη γεωργική εκμετάλλευση και την παρα¬ 
γωγή ηλεκτρικής ενέργειας από σταθμούς Α.Π.Ε.. Κάθε 
επέμβαση στις εκτάσεις αυτές, είτε για τη μεταβολή 
του προορισμού τους και τη διάθεσή τους για άλλες 
χρήσεις είτε για την εκτέλεση έργων ή τη δημιουργία 
εγκαταστάσεων ή παροχή άλλων εξυπηρετήσεων μέσα 
σε αυτές, έστω και χωρίς μεταβολή της κατά προορισμό 
χρήσης τους, αποτελεί εξαιρετικό μέτρο και ενεργείται 
πάντοτε με βάση τους όρους και τις προϋποθέσεις που 
ορίζονται με κοινή απόφαση των Υπουργών Αγροτικής 
Ανάπτυξης και Τροφίμων και Περιβάλλοντος, Ενέργειας 
και Κλιματικής Αλλαγής, που εκδίδεται μέσα σε δύο (2) 
μήνες από την έναρξη ισχύος του παρόντος και μόνο για 
λόγους που εξυπηρετούν το γεωργικό χαρακτήρα της 
αγροτικής εκμετάλλευσης ή την εγκατάσταση σταθμών 
Α.Π.Ε.. Η απαγόρευση αυτή δεν ισχύει εφόσον πρόκειται 
για την εκτέλεση στρατιωτικών έργων, που αφορούν την 
εθνική άμυνα της χώρας, καθώς και για την εκτέλεση 
μεγάλων αναπτυξιακών έργων του Δημοσίου και των 
Ο.Τ.Α. πρώτου και δεύτερου βαθμού. 

Ειδικά, απαγορεύεται η παραγωγή ηλεκτρικής ενέρ¬ 
γειας από σταθμούς Α.Π.Ε. σε αγροτεμάχια της Αττικής 
που χαρακτηρίζονται ως αγροτική γη υψηλής παραγω¬ 
γικότητας, καθώς και σε περιοχές της Επικράτειας που 
έχουν ήδη καθοριστεί ως αγροτική γη υψηλής παραγω¬ 
γικότητας από εγκεκριμένα Γενικά Πολεοδομικά Σχέδια 
(Γ.Π.Σ.) ή Σχέδια Χωρικής Οικιστικής Οργάνωσης Ανοι¬ 
χτής Πόλης (Σ.Χ.Ο.Ο.Α.Π.) του ν. 2508/1997 (ΦΕΚ 124 Α'), 
καθώς και Ζώνες Οικιστικού Ελέγχου (Ζ.Ο.Ε.) του άρθρου 
29 του ν. 1337/1983 (ΦΕΚ 33 Α'), εκτός αν διαφορετικά 
προβλέπεται στα εγκεκριμένα αυτά σχέδια. 

Με την επιφύλαξη του προηγούμενου εδαφίου, επιτρέ¬ 
πεται η παραγωγή ηλεκτρικής ενέργειας από φωτοβολ- 
ταϊκούς σταθμούς σε αγροτεμάχια που χαρακτηρίζονται 
ως αγροτική γη υψηλής παραγωγικότητας. Στην περί¬ 
πτωση αυτή η άδεια χορηγείται μόνον αν οι φωτοβολ- 
ταϊκοί σταθμοί για τους οποίους έχουν ήδη εκδοθεί 
άδειες παραγωγής ηλεκτρικής ενέργειας ή, σε περίπτω¬ 
ση απαλλαγής, δεσμευτικές προσφορές σύνδεσης από 
τον αρμόδιο Διαχειριστή, καλύπτουν εδαφικές εκτάσεις 
που δεν υπερβαίνουν το 1% του συνόλου των καλλιερ¬ 
γούμενων εκτάσεων του συγκεκριμένου νομού. 

Για την εφαρμογή της διάταξης του προηγούμενου 
εδαφίου χρησιμοποιούνται τα στοιχεία της Ετήσιας 
Γεωργικής Στατιστικής Έρευνας του έτους 2008 της 
Γενικής Γραμματείας της Εθνικής Στατιστικής Υπηρε¬ 
σίας της Ελλάδας. Για τον υπολογισμό της κάλυψης 
λαμβάνεται υπόψη η οριζόντια προβολή επί του εδά¬ 
φους των φωτοβολτάίκών στοιχείων. Με κοινή απόφαση 
των Υπουργών Αγροτικής Ανάπτυξης και Τροφίμων και 
Περιβάλλοντος, Ενέργειας και Κλιματικής Αλλαγής είναι 
δυνατόν να ορίζονται όροι και προϋποθέσεις για την 
εγκατάσταση σταθμών Α.Π.Ε. σε αγροτεμάχια που χα¬ 
ρακτηρίζονται ως αγροτική γη υψηλής παραγωγικότη¬ 
τας, περιλαμβανομένων της μέγιστης κάλυψης εδάφους 
ανά σταθμό, των ελάχιστων αποστάσεων από τα όρια 
του γηπέδου του σταθμού, περιορισμών στον τρόπο 
θεμελίωσης και υποχρεώσεων για την αποκατάσταση 
του γηπέδου μετά την αποξήλωση των μονάδων ηλε¬ 
κτροπαραγωγής από Α.Π.Ε..» 

8. Το τρίτο εδάφιο της παρ. 4 του άρθρου 3 του ν. 
2244/1994 (ΦΕΚ 168 Α'), όπως προστέθηκε με την παρ. 


7 του άρθρου 2 του ν. 2941/2001 και αντικαταστάθηκε 
με την παρ. 9 του άρθρου 27Α του ν. 3734/2009, αντι¬ 
καθίσταται ως εξής: 

«Για την εγκατάσταση φωτοβολτάίκών συστημάτων 
και ανεμογεννητριών δεν απαιτείται οικοδομική άδεια, 
αλλά έγκριση εργασιών δόμησης μικρής κλίμακας από 
την αρμόδια Διεύθυνση Πολεοδομίας. Ειδικά για την 
τοποθέτηση φωτοβολτάίκών συστημάτων και μικρών 
ανεμογεννητριών σε κτίρια και στέγαστρα, αντί της 
έκδοσης έγκρισης εργασιών δόμησης μικρής κλίμακας, 
μπορεί, με απόφαση του Υπουργού Περιβάλλοντος, 
Ενέργειας και Κλιματικής Αλλαγής, να προβλέπεται 
μόνο η γνωστοποίηση των εργασιών αυτών στον ορι¬ 
ζόμενο κατά περίπτωση αρμόδιο φορέα.» 

Άρθρο 10 

Εφαρμογή Α.Π.Ε. στα κτίρια 

1. Οι παράγραφοι 3 και 4 του άρθρου 2 του ν. 3661/2008 
(ΦΕΚ 89 Α') αντικαθίστανται ως εξής: 

«3. Ενεργειακή επιθεώρηση: Η διαδικασία εκτίμησης 
των πραγματικών καταναλώσεων ενέργειας, των παρα¬ 
γόντων που τις επηρεάζουν, καθώς και των μεθόδων 
βελτίωσης για την εξοικονόμηση ενέργειας στον κτιρι- 
ακό τομέα. Οι ενεργειακές επιθεωρήσεις διενεργούνται 
από τους ενεργειακούς επιθεωρητές της επόμενης πα¬ 
ραγράφου, καθώς και από νομικά πρόσωπα. 

4. Ενεργειακός επιθεωρητής: Φυσικό πρόσωπο που 
διενεργεί ενεργειακές επιθεωρήσεις κτιρίων ή/και λε¬ 
βήτων και εγκαταστάσεων θέρμανσης ή/και εγκατα¬ 
στάσεων κλιματισμού, το οποίο έχει αποκτήσει σχετική 
προς τούτο άδεια.» 

2. Η παράγραφος 2 του άρθρου 4 του ν. 3661/2008 
αντικαθίσταται ως εξής: 

«2. Πριν από την έναρξη ανέγερσης όλων των νέων 
κτιρίων, ανεξαρτήτως επιφάνειας, πρέπει να εκπονείται 
και να υποβάλλεται στην αρμόδια Πολεοδομική Υπηρε¬ 
σία μελέτη, που συνοδεύει τη μελέτη της παραγράφου 
1 του άρθρου 3 και η οποία περιλαμβάνει την τεχνική, 
περιβαλλοντική και οικονομική σκοπιμότητα εγκατάστα¬ 
σης τουλάχιστον ενός από τα εναλλακτικά συστήματα 
παροχής ενέργειας, όπως αποκεντρωμένα συστήματα 
παροχής ενέργειας που βασίζονται σε ανανεώσιμες 
πηγές ενέργειας, συμπαραγωγή ηλεκτρισμού και θερ¬ 
μότητας, συστήματα θέρμανσης ή ψύξης σε κλίμακα 
περιοχής ή οικοδομικού τετραγώνου, καθώς και αντλίες 
θερμότητας των οποίων ο εποχιακός βαθμός απόδοσης 
(5ΡΕ) είναι μεγαλύτερος από 1,15χ1/η, όπου η ο λόγος της 
συνολικής ακαθάριστης παραγωγής ηλεκτρικής ενέρ¬ 
γειας προς την κατανάλωση πρωτογενούς ενέργειας 
για την παραγωγή ηλεκτρικής ενέργειας, σύμφωνα με 
την Κοινοτική Οδηγία 2009/28/ΕΚ. Μέχρι να καθορισθεί 
νομοθετικά η τιμή του η, ο 8ΡΡ πρέπει να είναι μεγα¬ 
λύτερος από 3,3.» 

3. Στο άρθρο 4 του ν. 3661/2008 προστίθενται παρά¬ 
γραφοι 3 και 4 ως εξής: 

«3. Στα κτίρια για τα οποία κατατίθεται στην αρμόδια 
Πολεοδομική Υπηρεσία αίτηση χορήγησης οικοδομικής 
άδειας μετά την 1.1.2011 είναι υποχρεωτική η κάλυψη 
μέρους των αναγκών σε ζεστό νερό χρήσης από ηλιο- 
θερμικά συστήματα. Το ελάχιστο ποσοστό του ηλιακού 
μεριδίου σε ετήσια βάση καθορίζεται σε 60%. Η υποχρέ¬ 
ωση αυτή δεν ισχύει για τις εξαιρέσεις που αναφέρονται 
στο άρθρο 11, καθώς και όταν οι ανάγκες σε ζεστό 

νερό χρήσης καλύπτονται από άλλα συστήματα παρο¬ 
χής ενέργειας που βασίζονται σε ανανεώσιμες πηγές 
ενέργειας, συμπαραγωγή ηλεκτρισμού και θερμότητας, 
συστήματα τηλεθέρμανσης σε κλίμακα περιοχής ή οικο¬ 
δομικού τετραγώνου, καθώς και σε αντλίες θερμότητας 
με εποχιακό βαθμό απόδοσης (3ΡΕ) σύμφωνο με τα 
οριζόμενα στην παράγραφο 2. Αδυναμία εφαρμογής 
του ανωτέρω ποσοστού απαιτεί επαρκή τεχνική τεκ¬ 
μηρίωση σύμφωνα με την ισχύουσα νομοθεσία και τις 
επικρατούσες συνθήκες. 

4. Το αργότερο έως τις 31.12.2019, όλα τα νέα κτίρια 
θα πρέπει να καλύπτουν το σύνολο της πρωτογενούς 
ενεργειακής κατανάλωσής τους με συστήματα παρο¬ 
χής ενέργειας που βασίζονται σε ανανεώσιμες πηγές 
ενέργειας, συμπαραγωγή ηλεκτρισμού και θερμότητας, 
συστήματα τηλεθέρμανσης σε κλίμακα περιοχής ή οικο¬ 
δομικού τετραγώνου, καθώς και σε αντλίες θερμότητας 
με εποχιακό βαθμό απόδοσης (3ΡΡ) σύμφωνο με τα 
οριζόμενα στην παράγραφο 2 του παρόντος άρθρου. 
Για τα νέα κτίρια που στεγάζουν υπηρεσίες του δη¬ 
μόσιου και ευρύτερου δημόσιου τομέα, η υποχρέωση 
αυτή θα πρέπει να τεθεί σε ισχύ το αργότερο έως τις 
31.12.2014.» 

4. Το άρθρο 5 του ν. 3661/2008 αντικαθίσταται ως 
εξής: 

«Άρθρο 5 

Υφιστάμενα κτίρια 

Στα κτίρια ανεξαρτήτως εμβαδού που υφίστανται ριζι¬ 
κή ανακαίνιση, η ενεργειακή απόδοσή τους αναβαθμίζε¬ 
ται, στο βαθμό που αυτό είναι τεχνικά, λειτουργικά και 
οικονομικά εφικτό, ώστε να πληροί τις ελάχιστες απαι¬ 
τήσεις ενεργειακής απόδοσης, όπως αυτές καθορίζονται 
στον Κανονισμό. Οι απαιτήσεις αυτές θεσπίζονται είτε 
για το ανακαινιζόμενο κτίριο ως σύνολο είτε μόνο για 
τις ανακαινιζόμενες εγκαταστάσεις ή τα δομικά στοι¬ 
χεία αυτού, εφόσον αποτελούν μέρος ανακαίνισης που 
πρέπει να ολοκληρωθεί μέσα σε περιορισμένο χρονικό 
διάστημα, με στόχο τη βελτίωση της συνολικής ενερ¬ 
γειακής απόδοσης του κτιρίου.» 

5. Η παράγραφος 4 του άρθρου 6 του ν. 3661/2008 
αντικαθίσταται ως εξής: 

«4. Η ενεργειακή πιστοποίηση οριζόντιων ιδιοκτησιών 
κατά την έννοια του άρθρου 1 του ν. 3741/1929 (ΦΕΚ 4 
Α') και ιδιοκτησιών κατά την έννοια του άρθρου 1 του 
ν.δ.1024/1971 (ΦΕΚ 232 Α') βασίζεται είτε σε μεμονωμένες 
πιστοποιήσεις των οριζόντιων ιδιοκτησιών είτε σε κοινή 
πιστοποίηση ολόκληρου του κτιρίου, εφόσον πρόκειται 
για συγκροτήματα με κοινόχρηστα συστήματα. Η δα¬ 
πάνη έκδοσης του πιστοποιητικού ενεργειακής απόδο¬ 
σης κτιρίου βαρύνει, κατά περίπτωση, τον κύριο ή τους 
συγκυρίους ολόκληρου του κτιρίου, κατά το ποσοστό 
συγκυριότητας εκάστου.» 

6. Το άρθρο 7 του ν. 3661/2008 αντικαθίσταται ως 
εξής: 

«Αρθρο 7 

Επιθεώρηση λεβήτων 

1. Γ ια τη μείωση της ενεργειακής κατανάλωσης και 
τον περιορισμό των εκπομπών διοξειδίου του άνθρακα 
διενεργείται από τους ενεργειακούς επιθεωρητές επι¬ 
θεώρηση στους λέβητες κτιρίων που θερμαίνονται με 
συμβατικά ορυκτά καύσιμα, ως εξής: α) τουλάχιστον 


κάθε πέντε (5) έτη, στους λέβητες με συνολική ωφέλιμη 
ονομαστική ισχύ από είκοσι (20) έως και εκατό (100) 
1<νν, β) τουλάχιστον κάθε δύο (2) έτη, στους λέβητες με 
συνολική ωφέλιμη ονομαστική ισχύ ανώτερη των εκατό 
(100) (<νν και, αν αυτοί θερμαίνονται με αέριο καύσιμο, 
τουλάχιστον κάθε τέσσερα (4) έτη. Οι επιθεωρητές συ¬ 
ντάσσουν έκθεση, στην οποία αξιολογείται η αποτελε- 
σματικότητα του λέβητα και διατυπώνονται οδηγίες 
και συστάσεις για τη ρύθμιση, συντήρηση, επισκευή ή 
αντικατάστασή του, εφόσον κριθεί αναγκαίο. 

2. Εγκαταστάσεις θέρμανσης παλαιότερες των δε¬ 
καπέντε (15) ετών και με λέβητες συνολικής ωφέλιμης 
ονομαστικής ισχύος ανώτερης των είκοσι (20) Κ\Λ/ επι¬ 
θεωρούνται, στο σύνολό τους, από τους ενεργειακούς 
επιθεωρητές μία μόνο φορά, σε χρόνο και με διαδικασία 
που ορίζεται στον Κανονισμό. Οι επιθεωρητές συντάσ¬ 
σουν έκθεση, στην οποία αξιολογείται η αποτελεσματι- 
κότητα του λέβητα και των διαστάσεών του σε σχέση με 
τις ενεργειακές ανάγκες του κτιρίου και διατυπώνονται 
οδηγίες και συστάσεις για τυχόν επιβαλλόμενη αντικα¬ 
τάσταση του λέβητα, τροποποιήσεις του συστήματος 
θέρμανσης και εναλλακτικές λύσεις.» 

7. Η παράγραφος 1 του άρθρου 8 του ν. 3661/2008 
αντικαθίσταται ως εξής: 

«1. Για τη μείωση της ενεργειακής κατανάλωσης και 
τον περιορισμό των εκπομπών διοξειδίου του άνθρα¬ 
κα, διενεργείται από τους ενεργειακούς επιθεωρητές 
επιθεώρηση στις εγκαταστάσεις κλιματισμού κτιρίων, 
με συνολική ωφέλιμη ονομαστική θερμική/ψυκτική ισχύ 
ανώτερη των δώδεκα (12) Κ\Λ/, τουλάχιστον κάθε πέντε 
(5) έτη. Οι επιθεωρητές συντάσσουν έκθεση, στην οποία 
αξιολογούνται η αποτελεσματικότητα και οι διαστά¬ 
σεις της εγκατάστασης κλιματισμού σε σχέση με τις 
ενεργειακές ανάγκες του κτιρίου και διατυπώνονται 
κατάλληλες οδηγίες και συστάσεις για βελτίωση ή αντι¬ 
κατάσταση της εγκατάστασης του κλιματισμού.» 

8. Το άρθρο 9 του ν. 3661/2008 αντικαθίσταται ως 
εξής: 

«Άρθρο 9 

Επιθεωρητές κτιρίων και επιθεωρητές λεβήτων 
και εγκαταστάσεων κλιματισμού 

1. Με προεδρικό διάταγμα, που εκδίδεται με πρόταση 
των Υπουργών Οικονομικών, Περιβάλλοντος, Ενέργειας 
και Κλιματικής Αλλαγής και Παιδείας, Δια Βίου Μάθησης 
και Θρησκευμάτων, καθορίζονται: 

α) τα προσόντα των επιθεωρητών κτιρίων και των 
επιθεωρητών λεβήτων και εγκαταστάσεων κλιματισμού 
κτιρίων, οι κανόνες και οι αρχές που διέπουν την εκτέ¬ 
λεση του έργου τους, οι φορείς και η διάρκεια εκπαί¬ 
δευσής τους, ο τρόπος και η διαδικασία αξιολόγησής 
τους και χορήγησης σχετικού πιστοποιητικού κατόπιν 
εξετάσεων, 

β) τα όργανα, η διαδικασία και οι προϋποθέσεις χο¬ 
ρήγησης αδειών για τη διενέργεια ενεργειακών επιθε¬ 
ωρήσεων, οι τάξεις των αδειών και τα ζητήματα που 
αφορούν την εγγραφή των επιθεωρητών σε αντίστοιχα 
μητρώα, καθώς και οι όροι, η διαδικασία και οι προϋπο¬ 
θέσεις χορήγησης προσωρινών αδειών, 

γ) η αμοιβή των ενεργειακών επιθεωρητών, οι ιδι¬ 
ότητες που είναι ασυμβίβαστες με το έργο τους, οι 
διοικητικές κυρώσεις και τα χρηματικά πρόστιμα που 
επιβάλλονται, τα όργανα, η διαδικασία και οι προϋπο- 

θέσεις επιβολής των κυρώσεων και των προστίμων, το 
ύψος και η διαβάθμισή τους και τα κριτήρια επιμέτρησής 
τους, οι διοικητικές προσφυγές κατά των κυρώσεων, 
οι προθεσμίες άσκησής τους, και κάθε άλλο σχετικό 
θέμα. Με κοινή απόφαση των Υπουργών Οικονομικών 
και Περιβάλλοντος, Ενέργειας και Κλιματικής Αλλαγής 
είναι δυνατόν να αναπροσαρμόζονται οι αμοιβές των 
ενεργειακών επιθεωρητών, και 

δ) η συγκρότηση επιτροπής που γνωμοδοτεί για τη 
χορήγηση ή την αφαίρεση άδειας ενεργειακού επιθεω¬ 
ρητή και εισηγείται στον Υπουργό Περιβάλλοντος, Ενέρ¬ 
γειας και Κλιματικής Αλλαγής κάθε ρύθμιση σχετική με 
τους ενεργειακούς επιθεωρητές και το αντικείμενο των 
ενεργειακών επιθεωρήσεων. 

Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Παιδείας, Δια 
Βίου Μάθησης και Θρησκευμάτων καθορίζονται τα ειδι¬ 
κότερα θέματα εκπαίδευσης των ενεργειακών επιθεω¬ 
ρητών, όπως οι ελάχιστες προδιαγραφές και προϋποθέ¬ 
σεις που πρέπει να πληρούν οι φορείς εκπαίδευσης, τα 
προσόντα των εκπαιδευτών, το κόστος του εκπαιδευτι¬ 
κού προγράμματος, η διδακτέα ύλη, η διαδικασία και ο 
τρόπος των εξετάσεων, η αξιολόγηση των υποψηφίων 
και κάθε άλλο σχετικό θέμα. 

Με όμοια απόφαση καθορίζονται ζητήματα για την 
υλοποίηση διαδικαστικών θεμάτων σχετικά με την κα¬ 
τάρτιση των υποψήφιων ενεργειακών επιθεωρητών και 
ορίζεται επιτροπή ελέγχου της ορθής εφαρμογής των 
θεμάτων αυτών. 

2. Για την εγγραφή στα οικεία μητρώα των επιθεω¬ 
ρητών και τη διαχείρισή τους καταβάλλεται εφάπαξ 
παράβολο εκατόν πενήντα (150) ευρώ και ετησίως εκατό 
(100) ευρώ, αντίστοιχα. Τα ποσά αυτών εισπράττονται 
από τις Δ.Ο.Υ. και αποδίδονται υπέρ του Ειδικού Ταμείου 
Εφαρμογής Ρυθμιστικών και Περιβαλλοντικών Σχεδίων 
(Ε.Τ.Ε.Ρ.Π.Σ.). 

Γ ια τη συμμετοχή των ενδιαφερομένων στις εξετάσεις 
για την απόκτηση της άδειας ενεργειακού επιθεωρητή 
καταβάλλεται παράβολο εκατόν πενήντα (150) ευρώ στο 
φορέα που τις διενεργεί. 

Με κοινή απόφαση των Υπουργών Οικονομικών και 
Περιβάλλοντος, Ενέργειας και Κλιματικής Αλλαγής είναι 
δυνατόν να αναπροσαρμόζονται τα ποσά των παραπά¬ 
νω παραβολών. 

3. Η Ειδική Υπηρεσία Επιθεωρητών Ενέργειας (Ε.Υ.ΕΠ. 
ΕΝ.) που προβλέπεται από την παράγραφο 4 του άρ¬ 
θρου 6 του ν. 3818/2010 (ΦΕΚ17 Α') τηρεί, σε ηλεκτρονική 
μορφή, Αρχείο Επιθεώρησης Κτιρίων στο οποίο κατα¬ 
χωρίζονται σε ξεχωριστές μερίδες: α) τα πιστοποιητικά 
ενεργειακής απόδοσης κτιρίων, β) οι εκθέσεις επιθεώ¬ 
ρησης λεβήτων κτιρίων και γ) οι εκθέσεις επιθεώρησης 
εγκαταστάσεων κλιματισμού κτιρίων. 

Με απόφαση του Υπουργού Περιβάλλοντος, Ενέργειας 
και Κλιματικής Αλλαγής ρυθμίζονται η διαδικασία κα¬ 
ταχώρισης στις μερίδες του Αρχείου θέματα σχετικά 
με την ενημέρωση, τη διαγραφή και την τροποποίηση 
των καταχωρίσεων αυτών, ο τρόπος διαχείρισης και 
αξιοποίησης των στοιχείων του Αρχείου, η συνεργα¬ 
σία της ανωτέρω Ειδικής Υπηρεσίας με τις αρμόδιες 
πολεοδομικές και άλλες υπηρεσίες ή αρχές σε θέματα 
εφαρμογής της παρούσας παραγράφου, καθώς και κάθε 
άλλο σχετικό θέμα.» 

9. Μετά το άρθρο 10 του ν. 3661/2008 προστίθεται νέο 
άρθρο 1 ΘΑ, ως εξής: 


«Άρθρο 10Α 

Προγράμματα εξοικονόμησης ενέργειας σε οικίες 

1. Για εργασίες που έχουν σκοπό τη βελτίωση της 
ενεργειακής απόδοσης και τη χρήση ανανεώσιμων πη¬ 
γών ενέργειας σε οικίες, στο πλαίσιο εφαρμογής των 
διατάξεων του παρόντος νόμου, μπορεί να παρέχεται 
χρηματοδότηση από το Πρόγραμμα Δημοσίων Επεν¬ 
δύσεων (Π.Δ.Ε.). 

2. Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Οικονομίας, 
Ανταγωνιστικότητας και Ναυτιλίας, προκηρύσσονται 
προγράμματα που αφορούν παρεμβάσεις στον κτιριακό 
τομέα για τη βελτίωση της ενεργειακής απόδοσης των 
οικιών. Με την ίδια απόφαση καθορίζονται ο προϋπο¬ 
λογισμός του σχετικού προγράμματος, οι επιλέξιμες 
κατηγορίες οικιών και οι επιλέξιμες κτιριακές παρεμ¬ 
βάσεις, το είδος της χρηματοδότησης και το ποσοστό 
αυτής, η ανώτατη τιμή μονάδας ανά είδος παρέμβασης, 
τα κριτήρια επιλογής των έργων για την καθεμία, οι 
ωφελούμενοι από το πρόγραμμα, ο τρόπος πληροφό¬ 
ρησης του κοινού για τα προγράμματα, η διαδικασία 
υποβολής αιτήσεων υπαγωγής σε αυτά, τα απαιτούμενα 
δικαιολογητικά, η προθεσμία υποβολής τους, η διαδι¬ 
κασία παραλαβής, ελέγχου, αξιολόγησης και έγκρισης 
των αιτήσεων, η διαδικασία παρακολούθησης της υλο¬ 
ποίησης των επί μέρους έργων που έχουν εγκριθεί και 
πιστοποίησης των εργασιών που έχουν εκτελεσθεί, ο 
τρόπος καταβολής της χρηματοδότησης, οι υποχρεώ¬ 
σεις αυτών που έχουν ενταχθεί στο πρόγραμμα και οι 
συνέπειες μη τήρησης των όρων και των προϋποθέσεων 
του προγράμματος, καθώς και κάθε άλλο θέμα σχετικό 
με την εφαρμογή των προγραμμάτων. 

3. Με όμοια απόφαση, η εκτέλεση μέρους των δι¬ 
αδικασιών και ενεργειών, που περιγράφονται στην 
προηγούμενη παράγραφο, μπορεί να ανατίθεται στην 
εταιρεία «Ταμείο Εγγυοδοσίας Μικρών και Πολύ Μικρών 
Επιχειρήσεων» (Τ.Ε.Μ.Π.Μ.Ε. Α.Ε.) ή σε άλλους φορείς του 
δημόσιου τομέα ή και σε φορείς του ιδιωτικού τομέα, 
που επιλέγονται σύμφωνα με τις ισχύουσες διατάξεις 
για την ανάθεση έργων ή υπηρεσιών. 

4. Με απόφαση των ανωτέρω Υπουργών και του 
Υπουργού Οικονομικών καθορίζονται η διαδικασία και 
οι όροι μεταφοράς πιστώσεων από το Πρόγραμμα Δη¬ 
μοσίων Επενδύσεων (Π.Δ.Ε.) προς τους φορείς της προη¬ 
γούμενης παραγράφου, τα απαιτούμενα δικαιολογητικά 
δημοσιονομικής τακτοποίησης των πληρωμών, καθώς 
και κάθε άλλο θέμα σχετικό με τη δημοσιονομική δια¬ 
χείριση των προγραμμάτων. 

5. Για την εκτέλεση των εργασιών ενεργειακής ανα¬ 
βάθμισης κτιρίων στο πλαίσιο των προγραμμάτων που 
προκηρύσσονται με βάση την υπουργική απόφαση της 
παραγράφου 2, δεν απαιτείται άδεια και δεν οφείλο¬ 
νται τέλη στον οικείο Οργανισμό Τοπικής Αυτοδιοί¬ 
κησης (Ο.Τ.Α.) για την προσωρινή κατάληψη τμήματος 
του πεζοδρομίου μέχρι την ολοκλήρωση των εργασιών. 
Γ ια όσες από τις ανωτέρω εργασίες δεν απαιτείται 
η έκδοση άδειας δόμησης σύμφωνα με τις ισχύουσες 
πολεοδομικές διατάξεις, μπορεί ο Υπουργός Περιβάλ¬ 
λοντος, Ενέργειας και Κλιματικής Αλλαγής με απόφασή 
του να τις εξαιρεί από την υποχρέωση λήψης έγκρισης 
εκτέλεσης εργασιών δόμησης μικρής κλίμακας.» 

10. Οι διατάξεις της παραγράφου 3 του άρθρου 2 του 
ν.δ. 2724/1953 και του άρθρου 7 του ν. 440/1945 εφαρμό- 

ζονται και στην εκπόνηση μελετών και στην εκτέλεση 
επιθεωρήσεων και έργων στατικής και ενεργειακής ανα¬ 
βάθμισης και εξοικονόμησης ενέργειας σε κάθε είδους 
οικοδομές του δημόσιου και του ιδιωτικού τομέα κατά 
τις προδιαγραφές του Κανονισμού Ενεργειακής Από¬ 
δοσης Κτηρίων. 

Το κόστος της σχετικής εργασίας, πέραν αυτών, μπο¬ 
ρεί να προκαταβάλλεται εν άλω ή εν μέρει από το Τα¬ 
μείο Συντάξεων Μηχανικών και Εργοληπτών Δημοσίων 
Έργων (Τ.Σ.Μ.Ε.Δ.Ε.) υπό την προϋπόθεση ότι ο ωφε¬ 
λούμενος προσκομίζει προέγκριση δανείου τράπεζας 
ή άλλου πιστωτικού ιδρύματος και εκχωρεί προς το 
Ταμείο το κεφάλαιο του δανείου αυτού κατά το ύψος 
της προκαταβολής. 

Άρθρο 11 

Σύσταση Αυτοτελούς Υπηρεσίας Α.Π.Ε. 

Το άρθρο 20 του ν. 3468/2006 αντικαθίσταται ως 
εξής: 

«Αρθρο 20 

Αυτοτελής Υπηρεσία Α.Π.Ε. 

1. Στο Υπουργείο Περιβάλλοντος, Ενέργειας και Κλι¬ 
ματικής Αλλαγής συνιστάται Αυτοτελής Υπηρεσία 
Εξυπηρέτησης Επενδυτών για έργα Α.Π.Ε., στην οποία 
εντάσσεται το Τμήμα Ανανεώσιμων Πηγών Ενέργειας 
της Διεύθυνσης Ανανεώσιμων Πηγών και Εξοικονόμησης 
Ενέργειας που μετονομάζεται σε Διεύθυνση Αποδοτι¬ 
κής Χρήσης και Εξοικονόμησης Ενέργειας. Η Αυτοτελής 
Υπηρεσία Εξυπηρέτησης Επενδυτών για έργα Α.Π.Ε. της 
οποίας μπορεί να πρόίσταται μετακλητός υπάλληλος 
με βαθμό 2ο της κατηγορίας ειδικών θέσεων, υπάγεται 
απευθείας στον Υπουργό Περιβάλλοντος, Ενέργειας και 
Κλιματικής Αλλαγής. 

2. Η Υπηρεσία έχει τις ακόλουθες αρμοδιότητες: 

α. Ενημέρωση και πληροφόρηση των επενδυτών για 
το θεσμικό, νομοθετικό, φορολογικό και χρηματοοικονο¬ 
μικό πλαίσιο των επενδύσεων σε έργα Α.Π.Ε., καθώς και 
για τις ενέργειες που απαιτούνται για την αδειοδότηση 
των έργων αυτών και την ένταξή τους σε υφιστάμενα 
επενδυτικά προγράμματα ή σχεδιασμούς. 

β. Παραλαβή αιτήσεων των επενδυτών, εφόσον επι¬ 
θυμούν οι ενδιαφερόμενοι, με σκοπό τη διευκόλυνσή 
τους. 

γ. Άμεση διαβίβαση του φακέλου, εφόσον επιθυμούν 
οι ενδιαφερόμενοι, στις αρμόδιες για τη διεκπεραίωση 
υπηρεσίες. 

δ. Αναζήτηση από τις αρμόδιες υπηρεσίες πληροφο¬ 
ριών για λογαριασμό του αιτούντος επενδυτή σχετικά 
με την πρόοδο οποιοσδήποτε διαδικασίας έχει κινηθεί 
κατόπιν αιτήσεώς του, καθώς και η μέριμνα για την 
επίσπευσή της. 

ε. Διατύπωση προτάσεων και λύσεων για την απο¬ 
τελεσματική αντιμετώπιση των διοικητικών δυσχερει- 
ών και προβλημάτων τα οποία προκύπτουν κατά την 
αδειοδοτική ή άλλη συναφή διαδικασία που αφορά σε 
έργα Α.Π.Ε.. 

στ. Επεξεργασία σχεδίων γενικών οδηγιών, εγκυκλίων 
και αποφάσεων για τη διευκόλυνση της αδειοδότησης 
των έργων Α.Π.Ε.. 

ζ. Υποβολή ερωτήσεων προς τις λοιπές Υπηρεσίες που 
εμπλέκονται στην αδειοδοτική διαδικασία έργων Α.Π.Ε. 
σε σχέση με την πορεία και την εξέλιξη της αδειοδό- 


τησης των έργων. Οι ανωτέρω Υπηρεσίες οφείλουν να 
αποστέλλουν αμελητί στην Αυτοτελή Υπηρεσία σαφείς 
και πλήρεις απαντήσεις επί των ερωτημάτων αυτών, 
παρέχοντας διευκρινίσεις για τυχόν ελλείψεις του φα¬ 
κέλου που υπέβαλε ο επενδυτής και ακριβείς οδηγίες 
για τον τρόπο συμπλήρωσής τους. 

η. Όλες τις αρμοδιότητες του Τμήματος Ανανεώσιμων 
Πηγών Ενέργειας. 

Με απόφαση του Υπουργού Περιβάλλοντος, Ενέργειας 
και Κλιματικής Αλλαγής μπορεί να καθορίζεται ο τρό¬ 
πος και η διαδικασία άσκησης των αρμοδιοτήτων της 
Αυτοτελούς Υπηρεσίας, καθώς και κάθε άλλο σχετικό 
θέμα. 

3. Με την έναρξη ισχύος του παρόντος το Τμήμα Ανα¬ 
νεώσιμων Πηγών Ενέργειας καταργείται. Το προσω¬ 
πικό και οι θέσεις προσωπικού του τμήματος αυτού 
μεταφέρονται στη συνιστώμενη Αυτοτελή Υπηρεσία και 
αποτελούν προσωπικό της Υπηρεσίας αυτής. 

4. Με απόφαση των Υπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης, Οικονομικών 
και Περιβάλλοντος, Ενέργειας και Κλιματικής Αλλαγής 
καθορίζεται ο τρόπος οργάνωσης της Αυτοτελούς Υπη¬ 
ρεσίας, η διάρθρωσή της σε διευθύνσεις και τμήματα 
και οι αναγκαίες για τη λειτουργία της οργανικές θέσεις 
μονίμου και με σύμβαση εργασίας ιδιωτικού δικαίου αο¬ 
ρίστου χρόνου προσωπικού κατά κλάδους, κατηγορίες 
και ειδικότητες. Οι θέσεις αυτές καλύπτονται με μετα¬ 
φορά κενών οργανικών θέσεων από άλλες υπηρεσίες 
του Υπουργείου Περιβάλλοντος, Ενέργειας και Κλιμα¬ 
τικής Αλλαγής, καθώς και από τις μεταφερόμενες θέ¬ 
σεις του καταργούμενου Τμήματος Ανανεώσιμων Πηγών 
Ενέργειας σύμφωνα με την παράγραφο 3 ανωτέρω. 

5. Μέχρι να πληρωθούν οι θέσεις που συνιστώνται με 
το προεδρικό διάταγμα που προβλέπεται στην παρά¬ 
γραφο 4 επιτρέπεται η απόσπαση προσωπικού κατά 
παρέκκλιση των κείμενων διατάξεων από Υπηρεσίες του 
Δημοσίου, Νομικών Προσώπων Δημοσίου Δικαίου και 
από φορείς του ευρύτερου δημόσιου τομέα. Η διάρκεια 
της απόσπασης ορίζεται σε τρία (3) έτη με δυνατότητα 
ανανέωσης για ίσο χρονικό διάστημα. 

6. Μέχρι την κάλυψη των θέσεων της Αυτοτελούς 
Υπηρεσίας που συνιστώνται σύμφωνα με το προεδρι¬ 
κό διάταγμα που προβλέπεται στην παράγραφο 4, η 
Αυτοτελής Υπηρεσία ασκεί μόνο τις αρμοδιότητες που 
προβλέπονται στο π.δ. 381/1989 (ΦΕΚ 168 Α'). 

7. Η Αυτοτελής Υπηρεσία υποβάλλει, μέχρι την 1η Φε¬ 
βρουάριου κάθε έτους, στον Υπουργό Περιβάλλοντος, 
Ενέργειας και Κλιματικής Αλλαγής και τη Ρ.Α.Ε. έκθε¬ 
ση, στην οποία περιγράφονται και τεκμηριώνονται τα 
σημαντικότερα προβλήματα που αφορούν επενδύσεις 
στους τομείς Α.Π.Ε., καθώς και προτάσεις για την επί¬ 
λυσή τους. 

8. Τα έργα Α.Π.Ε., τα οποία σύμφωνα με τα κριτήρια 
του άρθρου 9 του ν. 3775/2009 (ΦΕΚ 122 Α') εντάσσονται 
στην εκεί θεσπιζόμενη διαδικασία ταχείας αδειοδότη- 
σης, εξακολουθούν να διέπονται από τις διατάξεις του 
ανωτέρω νόμου που αφορούν τη διαδικασία αυτή. 

9. Οι κάτοχοι των μονάδων Α.Π.Ε. υποχρεούνται να 
υποβάλλουν στοιχεία και πληροφορίες σχετικά με τη 
λειτουργία τους στην Αυτοτελή Υπηρεσία Α.Π.Ε. του 
Υπουργείου Περιβάλλοντος, Ενέργειας και Κλιματικής 
Αλλαγής. 

Τα στοιχεία αυτά είναι εμπιστευτικά και χρησιμοποι¬ 
ούνται αποκλειστικά για την παραγωγή στατιστικών 

στοιχείων του ενεργειακού τομέα, σε συνεργασία με 
τη Διεύθυνση Ενεργειακής Πολιτικής, καθώς και για το 
γενικότερο σχεδίασμά του Υπουργείου. Τα στατιστικά 
στοιχεία που καταρτίζονται με βάση το πρωτογενές 
στατιστικό υλικό δημοσιοποιούνται και παρέχονται σε 
τρίτους κατά τρόπο, ώστε να αποκλείεται η άμεση ή 
έμμεση αποκάλυψη της ταυτότητας εκείνων που παρεί¬ 
χαν τις πληροφορίες ή εκείνων τους οποίους αφορά το 
πρωτογενές στατιστικό υλικό. 

10. Με απόφαση του Υπουργού Περιβάλλοντος, Ενέρ¬ 
γειας και Κλιματικής Αλλαγής επιβάλλεται πρόστιμο σε 
όσους παραβιάζουν την υποχρέωση υποβολής στοιχεί¬ 
ων και των πληροφοριών της προηγούμενης παραγρά¬ 
φου το οποίο αποδίδεται στο Ειδικό Ταμείο Εφαρμογής 
Ρυθμιστικών και Περιβαλλοντικών Σχεδίων (Ε.Τ.Ε.Ρ.Π.Σ.). 
Το ύψος του προστίμου είναι ανάλογο της βαρύτητας 
και συχνότητας της παράβασης, κυμαίνεται από πέντε 
χιλιάδες (5.000) έως και πενήντα χιλιάδες (50.000) ευρώ 
και μπορεί να αναπροσαρμόζεται με απόφαση του πιο 
πάνω Υπουργού. Με απόφαση του Υπουργού Περιβάλ¬ 
λοντος, Ενέργειας και Κλιματικής Αλλαγής ρυθμίζεται 
η διαδικασία επιβολής των προστίμων, τα κριτήρια επι¬ 
μέτρησής τους, η υποβολή και εξέταση των ενστάσεων 
και κάθε άλλο σχετικό θέμα. 

11. Υποχρέωση υποβολής στοιχείων στην Αυτοτελή 
Υπηρεσία Α.Π.Ε. του Υπουργείου Περιβάλλοντος, Ενέρ¬ 
γειας και Κλιματικής Αλλαγής, σχετικών με τις Α.Π.Ε. 
έχουν επίσης όλες οι υπηρεσίες και οι φορείς του Δη¬ 
μοσίου, στους οποίους περιλαμβάνεται και η Ρ.Α.Ε.. Το 
σχετικό αίτημα υποβάλλεται από τον Υπουργό Περιβάλ¬ 
λοντος, Ενέργειας και Κλιματικής Αλλαγής ή, με εξου¬ 
σιοδότησή του, από τον Προϊστάμενο της Αυτοτελούς 
Υπηρεσίας. 

12. Με απόφαση του Υπουργού Περιβάλλοντος, Ενέρ¬ 
γειας και Κλιματικής Αλλαγής καθορίζονται η διαδικασία 
υποβολής των ανωτέρω στοιχείων, το περιεχόμενό τους, 
η περιοδικότητα υποβολής τους, καθώς και κάθε άλλο 
σχετικό θέμα.» 

Άρθρο 12 
Λοιπές διατάξεις 

1. Οι παράγραφοι 14 έως και 27 του άρθρου 2 του ν. 
3468/2006 αναριθμούνται σε παραγράφους 15 έως 28. 

2. Η παρ. 28 του άρθρου 2 του ν. 3468/2006, αναριθ- 
μείται σε παράγραφο 31. 

3. Μετά την παρ. 13 του άρθρου 2 του ν. 3468/2006, 
προστίθεται παράγραφος 14 ως εξής: 

«14. Ηλιοθερμικός σταθμός: κάθε εγκατάσταση που 
εκμεταλλεύεται την άμεση ακτινοβολία, τη μετατρέπει 
σε θερμική ενέργεια με τελικό σκοπό την παραγωγή 
ηλεκτρικής ενέργειας.» 

4. Μετά την παρ. 28 του άρθρου 2 του ν. 3468/2006 
προστίθενται παράγραφοι 29 και 30 ως εξής: 

«29. Συγκρότημα αιολικών πάρκων: σύνολο αιολικών 
πάρκων ενός ή περισσότερων φορέων, που αναπτύσ¬ 
σονται σε κοντινές αποστάσεις μεταξύ τους και αξιο- 
ποιούν κατά το δυνατόν κοινές υποδομές οδοποιίας 
και ηλεκτρικής διασύνδεσης, αποτελώντας ουσιαστικά 
ένα ενιαίο έργο. 

30. Φωτοβολταϊκός σταθμός: κάθε εγκατάσταση που 
εκμεταλλεύεται την ηλιακή ακτινοβολία και τη μετα¬ 
τρέπει σε ηλεκτρική ενέργεια μέσω του φωτοβολτάίκού 
- φωτοηλεκτρικού φαινομένου.» 


5. Το πρώτο εδάφιο της παρ. 7 του άρθρου 2 του ν. 
3468/2006 αντικαθίσταται ως εξής: 

«7. Βιοκαύσιμο: Το υγρό, αέριο ή στερεό καύσιμο που 
παράγεται από βιομάζα και ειδικότερα:». 

6. Για την εφαρμογή των διατάξεων της κ.υ.α. 
104247/2006 (ΦΕΚ 663 Β'), στην περίπτωση έργων Α.Π.Ε. 
που πραγματοποιούνται εντός των διοικητικών ορίων 
δύο ή περισσότερων νομών ή Περιφερειών της χώρας, 
ως οικεία Περιφέρεια ή οικεία Νομαρχιακή Αυτοδιοίκη¬ 
ση, νοείται εκείνη στην οποία βρίσκεται το μεγαλύτερο 
τμήμα του ακινήτου στο οποίο κατασκευάζεται το έργο. 
Η περίπτωση γ' της παρ. 1 του άρθρου 5 της κ.υ.α. 
104247/2006 (ΦΕΚ 663 Β') καταργείται. 

7. Όπου στο ν. 3468/2006 χρησιμοποιείται ο όρος 
«Υπουργός Ανάπτυξης» νοείται ο «Υπουργός Περιβάλ¬ 
λοντος, Ενέργειας και Κλιματικής Αλλαγής». 

8. Στην παρ. 1 του άρθρου 5 του ν. 2773/1999 προστί¬ 
θεται περίπτωση η' ως εξής: 

«η. Αποφασίζει για τη χορήγηση ή μη, την ανανέωση, 
την τροποποίηση ή την ανάκληση άδειας παραγωγής 
ηλεκτρικής ενέργειας από Α.Π.Ε. και Σ.Η.Θ.Υ.Α. σύμφωνα 
με το άρθρο 3 του ν. 3468/2006, όπως ισχύει.» 

9. α. Το πρώτο εδάφιο της παρ. 6 του άρθρου 5 του ν. 
2773/1999 αντικαθίσταται ως εξής: 

«6. Κατά των αποφάσεων της Ρ.Α.Ε., πλην εκείνων που 
προβλέπονται στην περίπτωση η' της παραγράφου 1, 
χωρεί αίτηση αναθεώρησης.» 

β. Μετά το τρίτο εδάφιο της παρ. 6 του άρθρου 5 του 
ν. 2773/1999 προστίθεται εδάφιο ως εξής: 

«Οι αποφάσεις που εκδίδονται από τη Ρ.Α.Ε. σύμφωνα 
με την περίπτωση η' της παραγράφου 1 υπόκεινται σε 
πρώτο και τελευταίο βαθμό στον ακυρωτικό έλεγχο του 
Συμβουλίου της Επικράτειας.» 

10. α) Τα δύο πρώτα εδάφια της παρ. 2 του άρθρου 
58 του ν. 998/1979 (ΦΕΚ 289 Α'), περιλαμβανομένων των 
περιπτώσεων α' και β', όπως αντικαταστάθηκαν με την 
παρ. Α.1 του άρθρου 24 του ν. 3468/2006 και τροποποι¬ 
ήθηκαν με την παρ. 8β του άρθρου 29 του ν. 3734/2009 
(ΦΕΚ 8 Α'), αντικαθίστανται ως εξής: 

«2. Για την εκτέλεση έργων υποδομής, την εγκατάστα¬ 
ση δικτύων μεταφοράς και διανομής ηλεκτρικής ενέρ¬ 
γειας, την κατασκευή υποσταθμών και κάθε, εν γένει, 
τεχνικού έργου που αφορά την υποδομή και εγκατά¬ 
σταση σταθμών παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. με χρήση Α.Π.Ε., περιλαμβανομένων 
των έργων σύνδεσης με το Σύστημα ή το Δίκτυο, όπως 
ορίζονται στο άρθρο 2 του ν. 2773/1999 και των συ¬ 
νοδών έργων, καθώς και των δικτύων μεταφοράς και 
διανομής φυσικού αερίου και πετρελαϊκών προϊόντων 
μέσα σε δάση ή δασικές εκτάσεις, απαιτείται έγκριση 
του Γενικού Γραμματέα της οικείας Περιφέρειας που 
χορηγείται κατόπιν αιτήσεως του ενδιαφερομένου, η 
οποία συνοδεύεται από συνοπτική περιγραφή της θέσης 
του έργου και των κύριων χαρακτηριστικών του.» 

β) Η παρ. 8α του άρθρου 29 του ν. 3734/2009 καταρ- 
γείται. 

11. Η παρ. Α.2 του άρθρου 24 του ν. 3468/2006 αντικα¬ 
θίσταται ως εξής: 

«α) Αν συντρέχει περίπτωση εφαρμογής της διαδικα¬ 
σίας που προβλέπεται στο άρθρο 14 του ν. 998/1979 για 
το χαρακτηρισμό, κατά τις διατάξεις του άρθρου αυτού, 
περιοχής όπου σχεδιάζεται η εγκατάσταση σταθμών 
Α.Π.Ε. ή Σ.Η.Θ.Υ.Α. με χρήση Α.Π.Ε., συμπεριλαμβανομέ- 

νων των έργων σύνδεσης με το Σύστημα ή το Δίκτυο, 
εσωτερικής οδοποιίας και οδοποιίας πρόσβασης και 
των λοιπών συνοδών έργων, η πράξη χαρακτηρισμού 
του δασάρχη εκδίδεται κατά προτεραιότητα σε σχέση 
με άλλα αιτήματα που δεν αφορούν περιοχές εγκατά¬ 
στασης Α.Π.Ε. ή Σ.Η.Θ.Υ.Α. με χρήση Α.Π.Ε., σε χρόνο που 
δεν υπερβαίνει τον ένα (1) μήνα από την υποβολή της 
σχετικής αίτησης. 

β) Η πράξη χαρακτηρισμού, μετά τη νόμιμη δημοσιο¬ 
ποίησή της, έχει το τεκμήριο νομιμότητας και δεσμεύει 
τις αρμόδιες υπηρεσίες της Διοίκησης, οι οποίες οφεί¬ 
λουν, εφόσον πληρούνται οι λοιπές προϋποθέσεις του 
νόμου, να προωθήσουν το φάκελο έγκρισης επέμβασης 
σε εκτάσεις που διαχειρίζονται από τη δασική υπηρεσία, 
να χορηγήσουν την έγκριση επέμβασης αν απαιτείται, 
να εγκρίνουν τους οικείους περιβαλλοντικούς όρους, να 
εκδώσουν την άδεια εγκατάστασης, να εγκαταστήσουν 
το φορέα του έργου στην έκταση, εκδίδοντας και το 
σχετικό πρωτόκολλο εγκατάστασης, ανεξαρτήτως εάν 
έχουν υποβληθεί ή όχι ενστάσεις κατά της Πράξης Χα¬ 
ρακτηρισμού και ανεξαρτήτως εάν έχει τελεσιδικήσει 
ή όχι η πράξη χαρακτηρισμού. 

Ακόμα και στην περίπτωση που σύμφωνα με την πρά¬ 
ξη χαρακτηρισμού η έκταση ή μέρος αυτής δεν εμπίπτει 
στις διατάξεις της δασικής νομοθεσίας, ο φορέας του 
έργου οφείλει να μεριμνά για τη μέγιστη προστασία 
των τυχόν στοιχείων δασικού περιβάλλοντος και να 
τεκμηριώνει κατά την εκπόνηση της Μελέτης Περιβαλ¬ 
λοντικών Επιπτώσεων την προστασία αυτή. 

γ) Εφόσον η εγκατάσταση σταθμού Α.Π.Ε. ή Σ.Η.Θ.Υ.Α. 
με χρήση Α.Π.Ε. σχεδιάζεται σε έκταση που υπάγεται 
στις διατάξεις της δασικής νομοθεσίας και ως προς 
την κυριότητά της ισχύουν οι διατάξεις του άρθρου 10 
του ν. 3208/2003 η άδεια εγκατάστασης του σταθμού 
εκδίδεται μόνο αν εξασφαλιστεί δικαίωμα αποκλειστι¬ 
κής χρήσης ή μίσθωσης της έκτασης αυτής από τον 
ιδιοκτήτη της.» 

12. Καταργείται η παρ. 9 του άρθρου 27 του ν. 3468/ 
2006. 

13. Ειδικά για τη Χερσόνησο του Αθω, επιτρέπεται η 
εγκατάσταση και λειτουργία έργων Α.Π.Ε. από αυτόνο¬ 
μους παραγωγούς αποκλειστικά και μόνο για την κάλυ¬ 
ψη των λειτουργικών ενεργειακών αναγκών των Ιερών 
Μονών και της Ιεράς Κοινότητος, εφόσον παρέχεται 
έγκριση μελέτης και έγκριση περιβαλλοντικών όρων από 
το Κέντρο Διαφύλαξης Αγιορείτικης Κληρονομιάς (Κε. 
Δ.Α.Κ.), σύμφωνα με τις διατάξεις του ν. 1198/1981 (ΦΕΚ 
238 Α'), και έγκριση εγκατάστασης και λειτουργίας από 
την Ιερά Κοινότητα, χωρίς να απαιτείται άλλη άδεια 
παραγωγής, τηρουμένων των διατάξεων προστασίας 
του περιβάλλοντος και της πολιτιστικής κληρονομιάς. 

14. Στην περίπτωση α' της παραγράφου 3 του άρθρου 
33 του Κώδικα Φόρου Προστιθέμενης Αξίας που κυρώ¬ 
θηκε με το ν. 2859/2000 (ΦΕΚ 248 Α') προστίθεται μετά 
την υποπερίπτωση γγ' υποπερίπτωση δδ' ως εξής: 

«δδ) για παράδοση έργων σύνδεσης σταθμών αυτο- 
παραγωγής ή ανεξάρτητης παραγωγής μέχρι το δίκτυο 
της Δ.Ε.Η. Α.Ε. ή του Δ.Ε.Σ.Μ.Η.Ε. Α.Ε., σύμφωνα με όσα 
ορίζονται στο ν. 2773/1999 (ΦΕΚ 286 Α') όπως ισχύει.» 

15. Στο τέλος της περίπτωσης α' της παρ. 4 του άρ¬ 
θρου 33 του Κώδικα Φόρου Προστιθέμενης Αξίας που 
κυρώθηκε με το ν. 2859/2000 (ΦΕΚ 248 Α'), προστίθεται 
εδάφιο ως εξής: 


«Ως αγαθά επένδυσης της παρούσας περίπτωσης 
νοούνται επίσης και οι δαπάνες που καταβάλλει η επι¬ 
χείρηση, σύμφωνα με τα οριζόμενα στο ν. 2773/1999, 
όπως ισχύει, για την κατασκευή μη ιδιόκτητου δικτύου 
σύνδεσης του σταθμού αυτοπαραγωγής ή ανεξάρτη¬ 
της παραγωγής μέχρι το δίκτυο της Δ.Ε.Η. Α.Ε. ή του 
Δ.Ε.Σ.Μ.Η.Ε. Α.Ε..» 

16. Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Πολιτισμού και 
Τουρισμού ορίζεται το ποσοστό της προβλεπόμενης 
από τις διατάξεις του άρθρου 14 του ν. 1730/1987 (ΦΕΚ 
145 Α') εισφοράς υπέρ της Ε.Ρ.Τ. Α.Ε., το οποίο αποτε¬ 
λεί πόρο του Ειδικού Λογαριασμού που διαχειρίζεται ο 
Διαχειριστής του Συστήματος Μεταφοράς Ηλεκτρικής 
Ενέργειας (Δ.Ε.Σ.Μ.Η.Ε. Α.Ε.) κατά το άρθρο 40 του ν. 
2773/1999, στον οποίο και αποδίδεται. Με την ίδια από¬ 
φαση καθορίζονται ο τρόπος και η διαδικασία απόδοσής 
του και κάθε άλλο σχετικό θέμα. 

17. Το πρώτο εδάφιο της παρ. 1 του άρθρου 28 του ν. 
3175/2003 αντικαθίσταται ως εξής: 

«1. Στην ανώνυμη εταιρεία με την επωνυμία «Διαχει¬ 
ριστής Ελληνικού Συστήματος Μεταφοράς Ηλεκτρικής 
Ενέργειας Α.Ε.» και διακριτικό τίτλο «Δ.Ε.Σ.Μ.Η.Ε.» ή «Δια¬ 
χειριστής του Συστήματος» δύνανται να καταβάλλονται, 
μέσω του Προγράμματος Δημοσίων Επενδύσεων, εθνι¬ 
κοί και κοινοτικοί πόροι για τη χρηματοδότηση έργων 
και μελετών που υλοποιούνται από αυτόν.» 

18. Οι διατάξεις των παραγράφων 2 και 3 του άρθρου 
8 του π.δ. 333/2000 (ΦΕΚ 278 Α') καταργούνται και η 
παράγραφος 4 αυτού αναριθμείται σε 2. 

19. Στο τέλος της υποπαραγράφου Γ' της παρ. 4 του 
άρθρου 18 του ν. 2190/1994 (ΦΕΚ 28 Α') που προστέθηκε 
με το άρθρο τέταρτο του ν. 2779/1999 (ΦΕΚ 296 Α') και 
διατηρήθηκε σε ισχύ ως αυτοτελής διάταξη με την παρ. 
1 του άρθρου 8 του ν. 3051/2002 (ΦΕΚ 220 Α'), όπως τρο¬ 
ποποιήθηκε και ισχύει, προστίθεται εδάφιο ως εξής: 

«Οι προηγούμενες ρυθμίσεις ισχύουν και για τους μό¬ 
νιμους κατοίκους Δήμων και Κοινοτήτων στην περιοχή 
των οποίων λειτουργούν λιγνιτωρυχεία που εκμεταλ¬ 
λεύονται άλλες επιχειρήσεις εφόσον ο λιγνίτης που 
παράγεται διατίθεται αποκλειστικά στη Δ.Ε.Η. για τους 
σταθμούς παραγωγής της.» 

20. Για την κάλυψη των αναγκών που προκύπτουν από 
την εφαρμογή των διατάξεων του παρόντος, η διάρκεια 
των συμβάσεων που έχουν συναφθεί κατ’ εφαρμογή της 
παρ. 10 του άρθρου 34 του ν. 3734/2009 παρατείνεται 
έως 31.12.2012. 

21. Μετά το εδάφιο (εε) της περίπτωσης (β) της παρ. 6 
του άρθρου 2 του ν. 3010/2002 (ΦΕΚ 91 Α') προστίθεται 
το ακόλουθο εδάφιο (στστ): 

«(στστ) Κατά τη μεταβατική φάση μέχρι της εγκρίσεως 
του Ειδικού Πλαισίου Χωροταξικού Σχεδιασμού και Αει¬ 
φόρου Ανάπτυξης για τις Υδατοκαλλιέργειες, σύμφωνα 
με το ν. 2742/1999 (ΦΕΚ 207 Α') και κατ’ ανώτατο χρονικό 
διάστημα ενός έτους από της ισχύος του παρόντος, 
για την ίδρυση νέων μονάδων υδατοκαλλιέργειας, ή 
τη μετεγκατάσταση, τον εκσυγχρονισμό, επέκταση ή 
τροποποίηση υφιστάμενων μονάδων, σε περιοχές που 
δεν έχουν εγκριθεί χωροταξικά, ρυθμιστικά και πολεο¬ 
δομικά σχέδια, ή άλλα σχέδια χρήσεων γης, η απαιτού- 
μενη - βάσει των διατάξεων του άρθρου 4 παρ. 6 του 
ν. 1650/1986 (ΦΕΚ 160 Α') όπως αντικαταστάθηκε με το 
άρθρο 2 του ν. 3010/2002 (ΦΕΚ 91 Α') - προκαταρκτική 

περιβαλλοντική εκτίμηση και αξιολόγηση, γίνεται μετά 
από συνεκτίμηση των διαθέσιμων στοιχείων του ευρύ¬ 
τερου χωροταξικού σχεδιασμού και κυρίως αυτών που 
απορρέουν από υφιστάμενες ή υπό εξέλιξη μελέτες 
χωροταξικού χαρακτήρα, λαμβάνοντας υπόψη και τα 
αναφερόμενα στα σημεία ββ' έως εε' της παραγράφου 
6β του παραπάνω άρθρου.» 

Άρθρο 13 

Διάταξη σχετικά με τις τιμές χονδρικής 
των πετρελαιοειδών προϊόντων 

1. Η παρ. 1 του άρθρου 20 του ν.3054/2002 (ΦΕΚ 230 
Α'), όπως ισχύει αντικαθίσταται ως εξής: 

«1. Οι τιμές των πετρελαιοειδών προϊόντων που διατί¬ 
θενται στην εγχώρια αγορά διαμορφώνονται σε όλη την 
επικράτεια της χώρας ελεύθερα από τους ασκούντες 
την εμπορία των προϊόντων αυτών. Για λόγους προστα¬ 
σίας του ανταγωνισμού, οι κάτοχοι Άδειας Διύλισης και 
Άδειας Διάθεσης Βιοκαυσίμων υποχρεούνται να γνω¬ 
στοποιούν στον Υπουργό Οικονομίας, Ανταγωνιστικότη¬ 
τας και Ναυτιλίας και τη Ρ.Α.Ε. τον τρόπο με τον οποίο 
διαμορφώνονται οι εργοστασιακές (θχ ίαοΙΟΓγ) τιμές 
των πετρελαιοειδών προϊόντων. Την αυτή υποχρέωση 
έχουν και οι εταιρείες εμπορίας πετρελαιοειδών για τις 
πραγματικές (συμπεριλαμβανομένων τυχόν εκπτώσεων 
ή άλλων διακανονισμών) τιμές στις οποίες διαθέτουν 
τα πετρελαιοειδή προϊόντα στους πρατηριούχους ανά 
περιοχή. Όλα τα παραπάνω στοιχεία κοινοποιούνται 
υποχρεωτικά στον Υπουργό Περιβάλλοντος, Ενέργειας 
και Κλιματικής Αλλαγής για λόγους άσκησης της πετρε¬ 
λαϊκής πολιτικής. Αν η Ρ.Α.Ε., από την επεξεργασία των 
στοιχείων αυτών, καθώς και των στοιχείων που προκύ¬ 
πτουν από τις τιμοληψίες, που διεξάγει το Υπουργείο 
Οικονομίας, Ανταγωνιστικότητας και Ναυτιλίας και από 
το Παρατηρητήριο Τιμών Υγρών Καυσίμων, διαπιστώνει 
εναρμονισμένες πρακτικές ή άλλες στρεβλώσεις του 
υγιούς ανταγωνισμού, σύμφωνα με τις διατάξεις του ν. 
703/1977 (ΦΕΚ 278 Α'), όπως ισχύει, διαβιβάζει το ταχύ¬ 
τερο δυνατόν τα στοιχεία αυτά στην Επιτροπή Ανταγω¬ 
νισμού. Με κοινή απόφαση των Υπουργών Οικονομίας, 
Ανταγωνιστικότητας και Ναυτιλίας και Περιβάλλοντος, 
Ενέργειας και Κλιματικής Αλλαγής ρυθμίζονται ιδίως η 
διαδικασία γνωστοποίησης και κοινοποίησης των ανω¬ 
τέρω στοιχείων, ο τρόπος επεξεργασίας τους, καθώς 
και κάθε άλλο σχετικό θέμα αναγκαίο για την εφαρμογή 
των προηγούμενων διατάξεων.» 

2. Όπου στις παραγράφους του άρθρου 20 του ν. 
3054/ 2000, όπως αυτό ισχύει, αναφέρονται οι Υπουρ¬ 
γοί Οικονομίας και Οικονομικών και Ανάπτυξης, νοού¬ 
νται οι Υπουργοί Οικονομίας, Ανταγωνιστικότητας και 
Ναυτιλίας και Περιβάλλοντος, Ενέργειας και Κλιματικής 
Αλλαγής. 

3. Το πέμπτο εδάφιο της περίπτωσης β' της παρ. 3 
του άρθρου 2 του ν.3335/2005 (ΦΕΚ 95 Α'), όπως αυτή 
ισχύει, αντικαθίσταται ως εξής : «Με κοινή απόφαση των 
Υπουργών Εσωτερικών, Αποκέντρωσης και Ηλεκτρονι¬ 
κής Διακυβέρνησης, Οικονομίας, Ανταγωνιστικότητας 
και Ναυτιλίας, Περιβάλλοντος, Ενέργειας και Κλιματι¬ 
κής Αλλαγής και Υποδομών, Μεταφορών και Δικτύων 
καθορίζονται τα στοιχεία των κυρώσεων και των ελέγ¬ 
χων που καταχωρούνται στο Πληροφοριακό Σύστημα, 
ο χρόνος και η διαδικασία ηλεκτρονικής υποβολής και 


επικαιροποίησης των ανωτέρω στοιχείων από τις αρ¬ 
μόδιες Αρχές και κάθε άλλο σχετικό θέμα.» 

Άρθρο 14 

Τροποποιήσεις του ν. 2971/2001 (ΦΕΚ 285 Α') 

1. Στο τέλος της παρ. 1 του άρθρου 8 του ν. 2971/2001 
(ΦΕΚ 285 Α') προστίθεται φράση ως ακολούθως: «ούτε 
σε περιπτώσεις τοποθέτησης υπογείων αγωγών ηλε¬ 
κτρικού ρεύματος ή γενικά καλωδίων». 

2. Η παρ. 9 του άρθρου 14 του ν. 2971/2001 που προ¬ 
στέθηκε με την παρ. Δ' του άρθρου 24 του ν. 3468/2006, 
αντικαθίσταται ως εξής: 

«Με απόφαση του Υπουργού Οικονομικών επιτρέπε¬ 
ται η παραχώρηση του δικαιώματος χρήσης αιγιαλού, 
παραλίας, συνεχόμενου ή παρακείμενου θαλάσσιου 
χώρου και πυθμένα για την εκτέλεση εργασιών εγκα¬ 
τάστασης σταθμών παραγωγής ηλεκτρικής ενέργειας 
από Α.Π.Ε. στο χερσαίο τμήμα της χώρας, σε νησιά ή 
βραχονησίδες. Στις εργασίες αυτές, εκτός από όσες 
αναφέρονται στην παράγραφο 4 του παρόντος άρθρου, 
περιλαμβάνεται η τοποθέτηση υποσταθμών, καθώς και 
η κατασκευή κάθε έργου που κρίνεται αναγκαίο για τη 
σύνδεση σταθμού Α.Π.Ε. με το Σύστημα ή το Δίκτυο. Οι 
πρόνοιες αυτές ισχύουν και για έργα ενίσχυσης του 
Συστήματος Μεταφοράς αλλά και για έργα Διασύν¬ 
δεσης Νήσων με το Εθνικό Διασυνδεδεμένο Σύστημα 
Μεταφοράς τα οποία θα εξυπηρετούν και την αύξηση 
της διείσδυσης των Α.Π.Ε.. 

Στις ανωτέρω περιπτώσεις, κατά παρέκκλιση των δια¬ 
τάξεων της παραγράφου 2, ο ενδιαφερόμενος υποβάλλει 
αίτηση προς την αρμόδια Κτηματική Υπηρεσία μετά την 
έκδοση της απόφασης'Εγκρισης Περιβαλλοντικών Όρων 
του σταθμού Α.Π.Ε., ή του έργου διασύνδεσης συνοδευ- 
όμενη από την εγκεκριμένη Μελέτη Περιβαλλοντικών 
Επιπτώσεων, στην οποία πρέπει να περιλαμβάνονται 
όλα τα έργα για τα οποία ζητείται η παραχώρηση του 
ανωτέρω δικαιώματος. Η Κτηματική Υπηρεσία διαβιβάζει 
την αίτηση στο Γ.Ε.Ν., το Υπουργείο Οικονομίας, Αντα¬ 
γωνιστικότητας και Ναυτιλίας και την αρμόδια υπηρεσία 
του Υπουργείου Πολιτισμού και Τουρισμού, εκτός εάν 
οι υπηρεσίες αυτές έχουν ήδη γνωμοδοτήσει κατά την 
περιβαλλοντική αδειοδότηση του έργου και οι γνωμοδο¬ 
τήσεις τους έχουν συνυποβληθεί από τον ενδιαφερόμε¬ 
νο με την αίτηση. Μετά τη συλλογή των γνωμών αυτών 
ή την άπρακτη παρέλευση προθεσμίας δύο (2) μηνών 
από την περιέλευση στις υπηρεσίες αυτές της ανωτέρω 
αίτησης, η αρμόδια Κτηματική Υπηρεσία ενεργεί για την 
έκδοση της απόφασης παραχώρησης.» 

3. Στο άρθρο 14 του ν. 2971/2001 προστίθεται παρά¬ 
γραφος 10 ως εξής: 

«10. Οι διατάξεις του παρόντος άρθρου δεν εφαρμό¬ 
ζονται για τις εγκαταστάσεις αιολικών πάρκων στον 
εθνικό θαλάσσιο χώρο, σύμφωνα με το άρθρο 6Α του 
ν. 3468/ 2006.» 

4. Το δεύτερο εδάφιο της παρ. 5 του άρθρου 15 του ν. 
2971/2001 αντικαθίσταται ως εξής: 

«Η απαγόρευση αυτή δεν καταλαμβάνει τη μεταβίβαση 
δικαιώματος Ο.Τ.Α. σε αμιγή επιχείρηση του ιδίου Ο.Τ.Α. 
ούτε την περίπτωση μεταβίβασης των έργων σύνδεσης 
σταθμών ηλεκτροπαραγωγής στον Κύριο του Συστή¬ 
ματος ή του Δικτύου, όπως ορίζονται στο ν. 2773/1999 
(ΦΕΚ 286 Α') και το άρθρο 11 του ν. 3468/2006 (ΦΕΚ 
129 Α').» 

Άρθρο 15 

Μεταβατικές διατάξεις 

1. Η προθεσμία για τη χορήγηση άδειας εγκατάστασης 
σε σταθμούς παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. που διαθέτουν άδεια παραγωγής, η 
οποία έχει εκδοθεί πριν από την έναρξη ισχύος του 
παρόντος, παρατείνεται για συνολικό χρόνο τριάντα 
(30) μηνών, ο οποίος αρχίζει να υπολογίζεται από την 
ημερομηνία έκδοσης της άδειας παραγωγής. Αιτήσεις 
παράτασης του χρόνου ισχύος της άδειας παραγωγής 
που είχαν υποβληθεί πριν από την έναρξη ισχύος του 
παρόντος, κατά τις διατάξεις της παρ. 4 του άρθρου 3 
του ν. 3468/2006, εξακολουθούν να διέπονται από τις 
ρυθμίσεις αυτές και τάσσεται στη Ρ.Α.Ε. αποκλειστική 
προθεσμία ενός έτους από τη δημοσίευση του παρό¬ 
ντος για να αποφανθεί επί του περιεχομένου τους. 

2. Εκκρεμείς αιτήσεις για τη χορήγηση άδειας πα¬ 
ραγωγής, ή τη διαπίστωση εξαίρεσης από την υπο¬ 
χρέωση λήψης άδειας παραγωγής, ή την τροποποίησή 
τους καταλαμβάνονται από τις διατάξεις του παρόντος 
νόμου. Δεν απαιτείται η υποβολή αίτησης και η έκδοση 
απόφασης τροποποίησης επί εξαιρέσεων ή αδειών πα¬ 
ραγωγής που έχουν ήδη χορηγηθεί κατά τη θέση του 
παρόντος σε ισχύ και αφορούν έργα της παρ. 1 του 
άρθρου 4 του ν. 3468/2006, όπως τροποποιείται με την 
παρ. 12 του άρθρου 2 του παρόντος νόμου, αλλά αρκεί 
γραπτή ενημέρωση του αρμόδιου Διαχειριστή. 

3. Για έργα εγκατάστασης σταθμών παραγωγής ηλε¬ 
κτρικής ενέργειας από Α.Π.Ε. ή Σ.Η.Θ.Υ.Α. τα οποία έχουν 
λάβει θετική γνωμοδότηση επί της Π.Π.Ε.Α. ή θετική 
γνωμοδότηση από τη Ρ.Α.Ε. ή βρίσκονται στο στάδιο 
της Προκαταρτικής Περιβαλλοντικής Εκτίμησης και Αξι¬ 
ολόγησης, συντάσσεται από τη Ρ.Α.Ε. εντός δεκαπέντε 
(15) ημερών από τη δημοσίευση του παρόντος ειδικός 
κατάλογος, ο οποίος αναρτάται στην ιστοσελίδα της 
Ρ.Α.Ε. και αποστέλλεται στον Υπουργό Περιβάλλοντος, 
Ενέργειας και Κλιματικής Αλλαγής για να ασκήσει τις 
αρμοδιότητές του μέσα στην προθεσμία των είκοσι (20) 
ημερών που του παρέχει η παρ. 2 του άρθρου 3 του ν. 
3468/2006, όπως τροποποιείται με την παράγραφο 2 
του άρθρου 2 του παρόντος. Μετά την παρέλευση της 
προθεσμίας αυτής συνεχίζεται η αδειοδότηση βάσει 
σχετικής βεβαίωσης της Γραμματείας της Ρ.Α.Ε. και 
των διατάξεων του παρόντος νόμου μέχρι την έκδοση 
της άδειας παραγωγής από τη Ρ.Α.Ε., η οποία λαμβάνει 
χώρα μέσα σε τέσσερις (4) μήνες από τη δημοσίευση 
του παρόντος. 

4. Για έργα Α.Π.Ε. ή Σ.Η.Θ.Υ.Α. που βρίσκονται σε δια¬ 
δικασία προκαταρκτικής περιβαλλοντικής εκτίμησης και 
αξιολόγησης (Π.Π.Ε.Α.) ή έχουν ήδη λάβει θετική γνωμο¬ 
δότηση επί της Π.Π.Ε.Α., μετά τη χορήγηση από τη Γραμ- 
ματεία της Ρ.Α.Ε. της βεβαίωσης που προβλέπεται στην 
παράγραφο 3 ανωτέρω, ο φορέας μπορεί να υποβάλει 
χωρίς άλλη προϋπόθεση Μ.Π.Ε. για έκδοση απόφασης 
Ε.Π.Ο.. Στην περίπτωση αυτή δεν απαιτείται γνωμοδό¬ 
τηση των υπηρεσιών που έχουν ήδη γνωμοδοτήσει στο 
στάδιο της Π.Π.Ε.Α., εφόσον δεν ζήτησαν ρητά να γνω- 
μοδοτήσουν εκ νέου κατά τη διαδικασία έκδοσης της 
απόφασης Ε.Π.Ο.. Η Μ.Π.Ε. συντάσσεται και υποβάλλεται 
στην αδειοδοτούσα αρχή κατ’ εφαρμογή των διατάξεων 
του παρόντος νόμου και μόνο, χωρίς να υποχρεούται 
να περιλαμβάνει τυχόν πρόσθετες προϋποθέσεις ή με¬ 
λέτες που έχουν τεθεί με τη θετική γνωμοδότηση επί 


της Π.Π.Ε.Α. αν υπάρχει, οι οποίες συμπληρώνονται από 
το φορέα πριν τη χορήγηση της Ε.Π.Ο.. 

5. Οι φορείς των έργων που αναφέρονται στην παρά¬ 
γραφο 3 υποβάλουν αίτηση για τη χορήγηση Προσφο¬ 
ράς Σύνδεσης μέσα σε δύο (2) μήνες από την ανάρτηση 
του καταλόγου της παραγράφου 3 από τη Ρ.Α.Ε.. Οι 
αιτήσεις αυτές και οι εκκρεμείς αιτήσεις για χορήγηση 
Προσφοράς Σύνδεσης καταλαμβάνονται από τις δια¬ 
τάξεις του παρόντος νόμου και εξετάζονται από τον 
αρμόδιο διαχειριστή χωρίς να απαιτείται Π.Π.Ε.Α.. Ειδικά 
οι αιτήσεις για τη χορήγηση Προσφοράς Σύνδεσης, σε 
περιοχές όπου, κατά την έναρξη ισχύος του παρόντος, 
έχουν ενταχθεί σε εγκεκριμένη Μ.Α.Σ.Μ. έργα επέκτασης 
ή ενίσχυσης του Συστήματος από τα οποία δημιουρ- 
γείται πρόσθετος ηλεκτρικός χώρος για τη διασύνδεση 
έργων παραγωγής ηλεκτρικής ενέργειας από Α.Π.Ε. ή 
Σ.Η.Θ.Υ.Α., ικανοποιούνται από τον Δ.Ε.Σ.Μ.Η.Ε. μέσα σε 
τέσσερις (4) μήνες από την ανάρτηση του καταλόγου 
της παραγράφου 3 από τη Ρ.Α.Ε. μέχρι κορεσμού των 
μελλοντικών αυτών έργων του Συστήματος, εφόσον 
πρόκειται για σταθμούς οι οποίοι: 

α. είχαν υποβάλει αίτημα για τη χορήγηση άδειας πα¬ 
ραγωγής ή την έκδοση απόφασης εξαίρεσης σε χρόνο 
που υπήρχε διαθέσιμος ηλεκτρικός χώρος. Στο χώρο 
αυτόν συνυπολογίζεται και ο πρόσθετος ηλεκτρικός 
χώρος που δημιουργείται από τα έργα του Συστήμα¬ 
τος που περιλαμβάνονται στην εγκεκριμένη και σε ισχύ 
Μ.Α.Σ.Μ. κατά τη χρονική στιγμή υποβολής του αιτή¬ 
ματος ή 

β. διαθέτουν πριν από την έναρξη ισχύος του παρό¬ 
ντος νόμου άδεια παραγωγής ή απόφαση εξαίρεσης. 

Ο αρμόδιος Διαχειριστής αρχίζει να εξετάζει τα αι¬ 
τήματα της παρούσας παραγράφου, μετά την πάροδο 
δύο (2) μηνών από την ανάρτηση του πίνακα της παρα¬ 
γράφου 3 του παρόντος νόμου από τη Ρ.Α.Ε. κατά σειρά 
προτεραιότητας, με βάση την ημερομηνία προώθησης 
του σχετικού φακέλου από τη Ρ.Α.Ε. για Π.Π.Ε.Α. ή την 
έκδοση της διαπιστωτικής απόφασης εξαίρεσης. 

6. Η εξέταση νέων αιτημάτων σταθμών Α.Π.Ε. από 
τις αρμόδιες υπηρεσίες στις οποίες περιλαμβάνονται 
η Ρ.Α.Ε., οι Περιφέρειες και οι Διαχειριστές, για τους 
οποίους δεν είχε υποβληθεί στη Ρ.Α.Ε. αίτημα για έκ¬ 
δοση άδειας παραγωγής ή αίτημα εξαίρεσης πριν την 
έναρξη ισχύος του παρόντος, ξεκινά μετά την έκδοση 
της απόφασης του Υπουργού Περιβάλλοντος, Ενέργειας 
και Κλιματικής Αλλαγής που προβλέπεται στην περί¬ 
πτωση β' της παρ. 3 του άρθρου 1 του ν. 3468/2006, 
όπως τροποποιείται με το άρθρο 1 του παρόντος νό¬ 
μου, και γίνεται κατά το δυνατό με βάση την αναλογία 
ισχύος που ορίζει. 

Μέχρι την έκδοση της απόφασης του Υπουργού Περι¬ 
βάλλοντος, Ενέργειας και Κλιματικής Αλλαγής επιτρέ¬ 
πεται κατ’ εξαίρεση: 

α) η εξέταση νέων αιτήσεων σταθμών Α.Π.Ε. που εγκα¬ 
θίστανται σε κτίρια και στέγαστρα, 

β) η εξέταση, κατά προτεραιότητα, νέων αιτήσεων 
από πρόσωπα που είναι επαγγελματίες αγρότες, όπως 
αυτοί ορίζονται με σχετική απόφαση του Υπουργού 
Αγροτικής Ανάπτυξης και Τροφίμων εφόσον πρόκει¬ 
ται για σταθμούς παραγωγής ηλεκτρικής ενέργειας σε 
εκτάσεις ιδιοκτησίας τους, εγκατεστημένης ισχύος έως 
100 Κ\Λ/. Δεν επιτρέπεται η μεταβίβαση των σταθμών 
της περίπτωσης αυτής πριν από την πάροδο πενταετίας 

από την έναρξη λειτουργίας τους, εκτός αν πρόκειται 
για μεταβίβαση λόγω κληρονομικής διαδοχής, 

γ) μετά πάροδο τριών (3) μηνών από τη δημοσίευση 
του παρόντος νόμου, η εξέταση νέων αιτήσεων από 
όσους εξαιρούνται και από την υποχρέωση λήψης 
άδειας παραγωγής ηλεκτρικής ενέργειας ή άλλης δι- 
απιστωτικής απόφασης σύμφωνα με το άρθρο 4 του 
ν. 3468/2006 (ΦΕΚ 129 Α') όπως αντικαθίσταται με το 
άρθρο 2 παράγραφος 12 του παρόντος νόμου και από 
την υποχρέωση έκδοσης απόφασης Ε.Π.Ο. σύμφωνα με 
το άρθρο 8 του ν. 3468/2006, όπως αντικαθίσταται με 
το άρθρο 3 παράγραφος 13 του παρόντος νόμου, 

δ) η εξέταση νέων αιτήσεων σταθμών ηλεκτροπαρα¬ 
γωγής από βιομάζα, στην οποία δεν περιλαμβάνεται το 
βιοαπαδομήσιμο κλάσμα αστικών αποβλήτων. 

7. Ο αρμόδιος Διαχειριστής οφείλει μέσα σε ένα μήνα 
από την ισχύ του παρόντος να αναρτήσει στην ιστοσελί¬ 
δα του πίνακα με όλα τα έργα εγκατάστασης σταθμών 
παραγωγής ηλεκτρικής ενέργειας από Α.Π.Ε., των οποί¬ 
ων οι Προσφορές Σύνδεσης στο Σύστημα ή το Δίκτυο 
έπαυσαν αυτοδικαίως να ισχύουν σύμφωνα με την παρ. 

I του άρθρου 28 του ν. 3734/2009. 

8. Με την επιφύλαξη της παραγράφου 7, Προσφορά 
Σύνδεσης ισχυρή κατά την έναρξη ισχύος του παρόντος 
νόμου δεσμεύει τον Διαχειριστή για όλη τη διάρκεια της 
ισχύος της σύμφωνα με τις παραγράφους 1 και 2 του άρ¬ 
θρου 28 του ν. 3734/2009. Εφόσον κατά το χρόνο λήξης 
της ισχύος της, ο σταθμός τον οποίο αφορά έχει λάβει 
Ε.Π.Ο., η Προσφορά Σύνδεσης παραμένει δεσμευτική για 
τον αρμόδιο Διαχειριστή σύμφωνα με τις διατάξεις των 
παραγράφων 4 και 5 του άρθρου 8 του ν. 3468/2006, 
όπως τροποποιείται με τον παρόντα νόμο. 

9. Με την επιφύλαξη της παραγράφου 8, το άρθρο 

II του ν. 3468/2006, όπως τροποποιείται με το άρθρο 
4 παράγραφος 1 του παρόντος νόμου, καταλαμβάνει 
και όλα τα έργα σύνδεσης έργων Α.Π.Ε., τα οποία δεν 
έχουν μεταβιβαστεί στον Κύριο του Συστήματος ή του 
Δικτύου. 

10. Στις εκκρεμείς αιτήσεις για τη χορήγηση Ε.Π.Ο. 
σε σταθμούς παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. ή στα συνοδό αυτών έργα σύνδεσης 
και οδοποιίας, εφόσον έχει ήδη γνωμοδοτήσει η αρμό¬ 
δια δασική αρχή ως προς την έγκριση επέμβασης σε 
δασική έκταση, κατά την παρ. 2 του άρθρου 58 του ν. 
998/1979, η απόφαση Ε.Π.Ο. εκδίδεται με ενσωματωμένη 
την έγκριση επέμβασης, σύμφωνα με τις πρόίσχύσασες 
διατάξεις. 

11. Εκκρεμείς αιτήσεις σχετικά με την έγκριση επέμ¬ 
βασης σε δασικές εκτάσεις για την εγκατάσταση σταθ¬ 
μών παραγωγής από Α.Π.Ε. ή Σ.Η.Θ.Υ.Α. ή για τα συνο¬ 
δό αυτών έργα σύνδεσης και οδοποιίας, ως προς τα 
οποία έχει εκδοθεί ήδη απόφαση Ε.Π.Ο. σύμφωνα με τις 
πρόίσχύσασες διατάξεις του ν. 3468/2006, εξετάζονται 
κατά τις διατάξεις του παρόντος νόμου και η έγκριση 
επέμβασης εκδίδεται αυτοτελώς και δεν ενσωματώνεται 
στην απόφαση Ε.Π.Ο.. 

12. Εκκρεμείς αιτήσεις για τη χορήγηση άδειας λει¬ 
τουργίας εξετάζονται κατά τις διατάξεις που ίσχυαν 
πριν από την έναρξη ισχύος του παρόντος νόμου. 

13. Ολες οι λοιπές περιπτώσεις έργων Α.Π.Ε., για τα 
οποία δεν έχει εκδοθεί άδεια εγκατάστασης έως την 
έναρξη ισχύος του παρόντος νόμου, διέπονται από τις 
διατάξεις του νόμου αυτού. 


14. Οι παραγωγοί που προβλέπονται στην περίπτωση 
δ' της παρ. 5 του άρθρου 27Α του ν. 3734/2009, οφεί¬ 
λουν να ασκήσουν το αναφερόμενο στη διάταξη αυτή 
δικαίωμα επιλογής μέσα σε προθεσμία τριών (3) μηνών 
από τη θέση σε ισχύ του παρόντος νόμου με έγγραφη 
ενημέρωση του αρμόδιου Διαχειριστή και του Υπουρ¬ 
γού Περιβάλλοντος, Ενέργειας και Κλιματικής Αλλαγής. 
Μετά την άπρακτη πάροδο της ανωτέρω προθεσμίας, 
θεωρείται ότι ο παραγωγός επέλεξε να συνεχίσει την 
εκτέλεση της ισχύουσας σύμβασης. 

15. Φορείς σταθμών ηλεκτροπαραγωγής από Α.Π.Ε. 
που έχουν αξιολογηθεί από τη Ρ.Α.Ε. στο κριτήριο που 
προβλέπεται στην περίπτωση (ζ) της παρ. 1 του άρ¬ 
θρου 3 του ν. 3468/2006 και έχουν προωθηθεί από τη 
Ρ.Α.Ε. για προκαταρκτική περιβαλλοντική εκτίμηση και 
αξιολόγηση ή έχουν εξαιρεθεί από την υποχρέωση έκ¬ 
δοσης άδειας παραγωγής πριν από την έναρξη ισχύος 
του παρόντος νόμου, δεν υποχρεούνται να καταβάλουν 
στον αρμόδιο Διαχειριστή την εγγύηση που ορίζεται 
στην παρ. 16 του άρθρου 8 του ν. 3468/2006, όπως 
αντικαταστάθηκε με την παράγραφο 2 του άρθρου 3 
του παρόντος νόμου. 

16. Αιτήσεις για χορήγηση αδειών φωτοβολταϊκών 
σταθμών επί των οποίων, κατά την έναρξη ισχύος του 
παρόντος νόμου, η Ρ.Α.Ε. έχει γνωμοδοτήσει αρνητικά 
προς τον Υπουργό αποκλειστικά λόγω μη πλήρωσης του 
κριτηρίου (ζ) της παρ. 1 του άρθρου 3 του ν. 3468/2006, 
μετά την ημερομηνία έκδοσης της υπουργικής από¬ 
φασης άρσης αδειών της 24.3.2008 (Δ6/Φ1/ΟΙΚ 7037- 
24.3.2008), επαναξιολογούνται από τη Ρ.Α.Ε. σύμφωνα με 
τις διατάξεις του παρόντος νόμου, ύστερα από αίτημα 
του ενδιαφερομένου, που υποβάλλεται εντός δύο (2) 
μηνών από τη δημοσίευση του παρόντος. 

17. α) Μετά την έναρξη ισχύος του παρόντος δεν υπο¬ 
βάλλονται αιτήσεις παραγωγής ηλεκτρικής ενέργειας 
από θαλάσσιες αιολικές εγκαταστάσεις. Εκκρεμείς αι¬ 
τήσεις που έχουν υποβληθεί παραδεκτώς, δεν συμπλη¬ 
ρώνονται με νέα στοιχεία και εξετάζονται από τη Ρ.Α.Ε., 
εντός προθεσμίας έξι (6) μηνών, ως προς την πληρότητά 
τους και το κριτήριο (ε) της παρ. 1 του άρθρου 3 του 
ν. 3468/2006, όπως τροποποιείται με την παράγραφο 
1 του άρθρου 2 του παρόντος νόμου. Αιτήσεις που δεν 
ικανοποιούν τις ανωτέρω προϋποθέσεις απορρίπτονται, 
διαφορετικά εκδίδεται διαπιστωτική πράξη της Ρ.Α.Ε. 
αναφορικά με την πλήρωση του κριτηρίου (ε) και την 
ακριβή θέση της αιτηθείσας εγκατάστασης. Κατά την 
προκήρυξη του διαγωνισμού της παρ. 6 του άρθρου 
6Α του ν. 3468/2006, που προστέθηκε με το άρθρο 6 
του παρόντος νόμου, για την εγκατάσταση θαλάσσιου 
αιολικού πάρκου σε συγκεκριμένη θέση, στα κριτήρια 
επιλογής διαμορφώνονται σύμφωνα με την υπουργική 
απόφαση της παραγράφου 7 του άρθρου 6Α και τους 
τυχόν ειδικούς όρους της προκήρυξης, συνεκτιμωμένης 
της διαπιστωτικής πράξης του προηγούμενου εδαφίου, 
υπό την προϋπόθεση ότι αφορά σε εγκατάσταση θα¬ 
λάσσιας αιολικής μονάδας στην ίδια θέση και ο υπο¬ 
ψήφιος που συμμετέχει στο διαγωνισμό είναι ο αρχικός 
δικαιούχος της πράξης αυτής. 

β) Εκκρεμείς αιτήσεις για τη χορήγηση άδειας παρα¬ 
γωγής ηλεκτρικής ενέργειας από αιολικά πάρκα που 
χωροθετούνται εν μέρει στο χερσαίο και εν μέρει στο 
θαλάσσιο χώρο, προωθούνται από τη Ρ.Α.Ε. προς εξέ¬ 
ταση, κατά τις διατάξεις του παρόντος νόμου, μόνο για 
το χερσαίο τμήμα αυτών. 

Άρθρο 16 

Λατομεία σχιστολιθικών πλακών 

1. Νομικά και φυσικά πρόσωπα που εκμεταλλεύονται 
λατομεία σχιστολιθικών πλακών, τα οποία ενέπιπταν 
στο πεδίο εφαρμογής του άρθρου 34 του ν. 2115/1993 
(ΦΕΚ 15 Α'), όπως αντικαταστάθηκε με την παρ. 1 του 
άρθρου 14 του ν. 2702/1999 (ΦΕΚ 70 Α'), εφόσον μέχρι 
σήμερα δεν έχουν λάβει άδεια εκμετάλλευσης ή δεν 
έχουν συνάψει σύμβαση μίσθωσης με το Δημόσιο, κατά 
την παράγραφο 1 του άρθρου 9 του ν. 1428/1984, όπως 
αντικαταστάθηκε από το άρθρο 9 του ν. 2115/1993, δύ- 
νανται να συνεχίσουν την εκμετάλλευση των λατομείων 
αυτών υπό τις εξής προϋποθέσεις: 

α) είχαν καταθέσει αίτηση στο αρμόδιο Δασαρχείο για 
την αναγνώριση της κυριότητας εντός της προθεσμίας 
που όριζαν είτε το άρθρο 34 του ν. 2115/1993 είτε το 
άρθρο 14 του ν. 2702/1999, και 

β) έχουν ήδη υποβάλλει ή υποβάλλουν αρμοδίως, 
εντός προθεσμίας δύο (2) μηνών από την έναρξη ισχύ¬ 
ος του παρόντος: 

1. Αίτηση για τη χορήγηση άδειας εκμετάλλευσης, 

2. Τεχνική Μελέτη σύμφωνα με το άρθρο 9 του ν. 1428/ 
1984 (ΦΕΚ 43 Α'), 

3. Μελέτη Περιβαλλοντικών Επιπτώσεων, και 

4. Αίτηση για τη σύναψη απευθείας σύμβασης μίσθω¬ 
σης, αν πρόκειται για δημόσιο λατομείο ή αίτηση για 
αναγνώριση της έκτασης. Την αίτηση μπορεί να υπο¬ 
βάλλουν οι εκμεταλλευτές στην περίπτωση που δεν 
είναι ιδιοκτήτες των εκτάσεων, αλλά διαθέτουν μισθω¬ 
τήρια συμβόλαια και εξουσιοδότηση των φερόμενων 
ιδιοκτητών. 

2. Οι χωρικά αρμόδιες διευθύνσεις περιβάλλοντος 
εξετάζουν κατά προτεραιότητα τις Μελέτες Περιβαλ¬ 
λοντικών Επιπτώσεων (Μ.Π.Ε.) λατομείων σχιστολιθικών 
πλακών της παραγράφου 1, ώστε να εκδοθούν Απο¬ 
φάσεις Έγκρισης Περιβαλλοντικών Όρων (Α.Ε.Π.Ο.) το 
αργότερο εντός πέντε (5) μηνών από την κατάθεσή 
τους. Εφόσον, μέσα στο διάστημα αυτό δεν έχει εκδοθεί 
απόφαση έγκρισης περιβαλλοντικών όρων διακόπτεται 
η λειτουργία τους. 

3. Η κατά την παράγραφο 1 εκμετάλλευση παύει αυ¬ 
τοδικαίως αν εντός αποκλειστικής προθεσμίας δύο (2) 
ετών από τη λήξη της ανωτέρω δίμηνης προθεσμίας δεν 
χορηγηθεί στους αιτήσαντες η άδεια εκμετάλλευσης 
ή, αν πρόκειται για δημόσιο λατομείο, δεν συναφθεί η 
αιτηθείσα σύμβαση απευθείας μίσθωσης με το Δημόσιο. 
Στην περίπτωση σύναψης σύμβασης με το Δημόσιο, 
προϋπόθεση για την ενεργοποίησή της είναι η κατά¬ 
θεση εγγυητικής επιστολής πιστωτικού ιδρύματος για 
τα οφειλόμενα στο Δημόσιο μισθώματα της περιόδου 
έως την επίλυση του ιδιοκτησιακού καθεστώτος των 
εκτάσεων στις οποίες διενεργείται η εκμετάλλευση των 
λατομείων της παραγράφου 1. 


Με απόφαση του Υπουργού Περιβάλλοντος, Ενέργειας 
και Κλιματικής Αλλαγής καθορίζονται το περιεχόμενο 
της εγγυητικής επιστολής σε συνάρτηση με το μίσθωμα, 
η διάρκειά της, οι όροι κατάπτωσης αυτής και κάθε άλλη 
σχετική λεπτομέρεια. 

4. Το Συμβούλιο Ιδιοκτησίας Δασών (Σ.Ι.Δ.), στο οποίο 
έχουν υποβληθεί αιτήσεις αναγνώρισης κυριότητας ή 
άλλου εμπράγματος δικαιώματος, σύμφωνα με την παρ. 
1 του άρθρου 34 του ν. 2115/1993 οφείλει να εκδώσει 
σχετική απόφαση το αργότερο εντός αποκλειστικής 
προθεσμίας είκοσι (20) μηνών από την έναρξη ισχύος 
του παρόντος. Κατά της απόφασης αυτής δεν επιτρέπε¬ 
ται προσφυγή ενώπιον του Αναθεωρητικού Συμβουλίου 
Ιδιοκτησίας Δασών. 

5. Για τα πρόστιμα που έχουν επιβληθεί στα παρα¬ 
πάνω λατομεία και δεν σχετίζονται με τις διατάξεις 
του ν. 1650/1986 αναστέλλεται η καταβολή τους μέχρι 
την επίλυση του ιδιοκτησιακού καθεστώτος. Στην πε¬ 
ρίπτωση που οι εκτάσεις αναγνωριστούν ως ιδιωτικές 
τα πρόστιμα διαγράφονται. Σε αντίθετη περίπτωση, 
καταβάλλονται σε έξι (6) ισόποσες δόσεις ενός έτους 
από την ημερομηνία αναγνώρισης της κυριότητας. 

Άρθρο 17 

Θέματα χωροθέτησης εγκαταστάσεων Α.Π.Ε. 

Στο άρθρο 9 του ν. 2742/1999 στο τέλος της παραγρά¬ 
φου 3, προστίθεται το ακόλουθο εδάφιο, ως εξής: 

«Διοικητικές άδειες που αφορούν στην περιβαλλοντι¬ 
κή αδειοδότηση, εγκατάσταση και λειτουργία έργων 
Α.Π.Ε. και ακυρώθηκαν, λόγω αντίθεσής τους με τις 
χρήσεις γης σύμφωνα με τη χωροταξική ή πολεοδομι- 
κή νομοθεσία που ίσχυε κατά το χρόνο έκδοσής τους, 
επανεξετάζονται αποκλειστικά ως προς τους λόγους 
αυτούς και επανεκδίδονται υποχρεωτικά εφόσον με 
τις διατάξεις του παρόντος και τις τροποποιήσεις που 
εισάγει, η εγκατάσταση και λειτουργία τους είναι πλέον 
συμβατές με τις εν λόγω χρήσεις γης. Οι ενδιάμεσες 
εγκρίσεις ή συναινέσεις που αποτελούσαν νόμιμη βάση 
για την αρχική έκδοσή τους παραμένουν σε ισχύ. Η 
επανέκδοση των αδειών γίνεται εντός αποκλειστικής 
προθεσμίας είκοσι (20) ημερών μετά από την αίτηση 
του ενδιαφερομένου.» 

Άρθρο 18 

Καταργούμενες διατάξεις 

Από την έναρξη ισχύος του νόμου αυτού καταργείται 
κάθε γενική και ειδική διάταξη που αντίκειται στις δια¬ 
τάξεις του παρόντος ή ρυθμίζει διαφορετικά τα θέματα 
που αποτελούν αντικείμενο αυτού. 

Άρθρο 19 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 3 Ιουνίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

I. ΡΑΓΚΟΥΣΗΣ 

ΕΞΩΤΕΡΙΚΩΝ 

Γ.Α. ΠΑΠΑΝΔΡΕΟΥ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

Λ. ΚΑΤΣΕΛΗ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

Δ. ΡΕΠΓΊΑΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΑΙΚ. ΜΠΑΤΖΕΛΗ 


ΟΙΚΟΝΟΜΙΚΩΝ 

Γ. ΠΑΠΑΚΩΝΣΤΑΝΤΙΝΟΥ 

ΕΘΝΙΚΗΣ ΑΜΥΝΑΣ 

Ε. ΒΕΝΙΖΕΛΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Κ. ΜΠΙΡΜΠΙΛΗ 

ΕΡΓΑΣΙΑΣ 

ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

Α. ΛΟΒΕΡΔΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

X. ΚΑΣΤΑΝΙΔΗΣ 


ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Π. ΓΕΡΟΥΛΑΝΟΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 4 Ιουνίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ,Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 


Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίπίοτηοΐ: Ιι1(ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η ΕΣ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.6ΐ.ρΓ - Θ-ΓΠ3ΪΙ: ννθ6ιτΐ35ΐθΐ·.θΙ@θΐ.(ΐΓ 

* 01000850406100028 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


















































































